Feenaa meehun ge "jeeleh" binaa kuri Feenaa meehaa\nފީނާ މީހުންގެ "ޖީލެއް" ބިނާކުރި ފީނާ މީހާ\nއދ. ދިގުރަށުން: ނާޒިމް ހަސަން\nނައުޝާދު އަވަސްއަށް އިންޓަވިއު ދެނީ - އަހުމަދު ޝުރާއު | އަވަސް\nރާއްޖޭގެ ކަނޑު އަޑީގެ ރީތި ކަމަކީ ދުނިޔޭގައި ވެސް އެންމެ އާދަޔާހިލާފު މަންޒަރުތަކެކެވެ. ކުރިޔާ ހިލާފަށް ޑައިވިންއަކީ މިހާރު ވަރަށް ގިނަ ދިވެހިން ވެސް ޝައުގުވެރިވާ ދާއިރާއެކެވެ. ޑައިވްކޮށްގެން އާމްދަނީއެއް ވެސް ލިބޭތީ އެވެ. ޑައިވް ކުރުމުގައި ކާމިޔާބު ޒުވާނުން ވެސް މިހާރު ވަރަށް ގިނަ ވެއްޖެ އެވެ. އދ. ގެ މި ދިގުރަށުގައި ވެސް އެކަން އޮތީ އެހެނެވެ. މިރަށު ނައުޝާދު މުހައްމަދަކީ ވެސް އެފަދަ ކާމިޔާބު ޒުވާނެކެވެ. އަމިއްލަ ރަށުގައި ހުރެގެން ނައުޝާދު ރަނގަޅު އާމްދަނީއެއް ހޯދަ އެވެ. އޭނާއަކީ މި ރަށުގައި ހުންނަ އަދި ރާއްޖޭގެ ޑައިވަރުންގެ މެދުގައި ވެސް މަޝްހޫރު ކަމެއް ހޯދާފައިވާ ޑައިވިން ސެންޓަރު، "އައިލެންޑް ޑައިވާސް" ހިންގުމުގެ ހުރިހާ ކަމަކާ ހަވާލުވެ ހުރި މެނޭޖަރެވެ.\nއުމުރުން މިހާރު 33 އަހަރުގެ ނައުޝާދު، ސީއެޗްއެސްސީއިން ކިޔެވުމަށްފަހު ފުރަތަމަ ވަޒީފާ އަދާ ކުރަން ދިޔައީ ރިސޯޓްތަކަށެވެ. އެ ދާއިރާއަށް އޭނާ ނުކުތީ 2004 ވަނަ އަހަރު އެވެ. ރިސޯޓްގައި މަސައްކަތް ކުރަމުން ނައުޝާދު ޑައިވިންއަށް ޝައުގުވެރިވެ، އޯޕަންވޯޓާ ދަސްކުރި އެވެ. އަދި އޭރު ރިސޯޓްގައި ވަޒީފާ އަދާކުރަމުން އޮފްޑޭތަކުގައި މާލެ ގޮސް ޑައިވް މާސްޓާ ފުރިހަމަ ކުރި އެވެ. އޭގެ ފަހުން ހުވަފެންފުއްޓާއި އިރުފުއްޓާއި ވެލާގައި ވެސް ވަޒީފާ އަދާކުރި އެވެ. އެ ހިސާބަށް ދެވުނު އިރު ކައިވެންޏެއްކޮށް ދެ ކުދިން ވެސް ލިބިފައި ވެއެވެ.\n"ކުދިން ލިބުމާއެކު އާއިލާއާ ދުރުގައި ރިސޯޓްތަކުގައި މަސައްކަތްކުރަން ބޭނުމެއް ނުވި. އެެހެންވެ ރަށުގައި މަސައްކަތް ކުރެވޭނެ ގޮތެއް ފެނޭތޯ ނައުޝާދު ބަލަމުން ދިޔައީ،" އޭނާ ބުންޏެވެ.\nދެހާސް ބާރަ ވަނަ އަހަރު ނައުޝާދުގެ ދިރިއުޅުން ބޮޑު ބަދަލަކާ ކުރިމަތި އެވެ. އެއީ މިރަށަށް އައި އިންގިލާބީ ބަދަލެކެވެ. ގެސްޓްހައުސްގެ ވިޔަފާރި ފަށައިގަތީ އެވެ. މިރަށުގައި ފުރަތަމަ ހުޅުވީ ޓީއެމް ގެސްޓްހައުސް އެވެ. ނައުޝާދުގެ ޑައިވިން ސެންޓަރާއި ޓީއެމްއީ އަކީ ގާތްގަނޑަކަށް ގުޅިފައިވާ ދެ ގޮތްޕެވެ.\nރަށަށް ވެރިވި ޓޫރިސްޓް ވިޔަފާރި އާއެކު ނައުޝާދު ވެސް ރަށަށް އައިސް ޑައިވިން ސެންޓަރެއްގެ މަސައްކަތް ފެށީ ބޮޑެތި ގޮންޖެހުންތަކާއެކު އެވެ. މި ރަށުގައި އޭރު ޑައިވިންއަށް ދާނެ މާގިނަ ޒުވާނުންނެއް ނެތެވެ. ނަމަވެސް ނައުޝާދަކީ ޑައިވް މާސްޓަރެކެވެ. އޭނާއާއެކުގައި އުޅެނީ ދެ މުވައްޒަފުންނެވެ.\n"ދެން ދިޔައީ ޑައިވް އިންސްޓްރަކްޓާ ކޯސް ހަދަން ތައިލެންޑަށް، އެ ކޯސް ފުރިހަމަކޮށް އައިސް ރަށުގެ 15 ޒުވާނުންނަކަށް ޑައިވް މާސްޓަރު ފެންވަރަށް ތަމްރީނު ދިނީ،" އޭނާ ބުންޏެވެ. "އޭގެ އިތުރުން ފަން ޑައިވް ކުރެވޭ ވަރަށް ރަށުގެ ސާޅީހަކަށް ޒުވާނުންނަށް ތަމްރީނު ދިނީ،"\nމި ރަށުގެ ޒުވާނުންގެ އިތުރުން މާލެއިން ވެސް ނައުޝާދުގެ ސެންޓަރަށް ގޮސް ޒުވާނުން ތަމްރީނު ހަދަ އެވެ. މިހާރު ޖުމްލަ 200 އަށްވުރެ ގިނަ ޒުވާނުންނަށް އޭނާގެ ސެންޓަރުން ތަމްރީނާއެކު ސެޓްފިކެޓް ދީފި އެވެ. މީގެއިތުރުން ސްކޫލް ދަރިވަރުންނަށް ވެސް ޑައިވިންގެ ތަފާތު ޕްރޮގްރާމްތައް އޭނާގެ ސެންޓަރުން ހިންގައެވެ.\nނައުޝާދު، އޭނާގެ ދެ ދަރިންނާއެކު\nމިހާރު ނައުޝާދަކީ ޑައިވިން ސްޓާފް އިންސްޓްރަކްޓަރެކެވެ. އެ ކޯސް އޭނާ ފުރިހަމަކުރީ ވެސް ތައިލެންޑުންނެވެ. އޭނާގެ ސެންޓަރުގައި ޑައިވް މާސްޓަރުގެ ކޯސް ހިންގާއިރު މިހާރު ތައްޔާރުވަމުން ދަނީ ޑައިވް އިންސްޓްރަކްޓަރު ކޯސް ވެސް ފަށާށެވެ. އޭގެއިތުރުން ސެންޓަރުގެ ޑައިވަރުން ކައިރި އަތޮޅުތަކަށް ފޮނުވައިގެން ހިދުމަތް ދިނުމަށް ދޭން ވެސް ވަނީ މަސައްކަތް ފަށާފަ އެވެ.\nދެ މީހުންނާއެކު ފެށި ސެންޓަރުގައި މިހާރު މުވައްޒަފުންގެ އަދަދު ވަނީ މައްޗަށް ގޮސްފަ އެވެ. ސެންޓަރު ވަނީ ކާމިޔާބު، މަގުބޫލު ނަމަކަށް ވެފަ އެވެ. ނައުޝާދު މިހާރު ތައްޔާރުވަމުން އަންނަނީ މާސްޓާ އިންސްޓްރަކްޓާ ކޯސް ހެދުމަށެވެ. އޭނާގެ އަމާޒަކީ ކޯސް ޑައިރެކްޓާ ވެސް ފުރިހަމަކުރުމެވެ.\nނައުޝާދު، އޭނާގެ ޓީމާއެކު\nސެންޓަރުގެ ކާމިޔާބީއާއެކު ނައުޝާދު އެންމެ ހިތްހަމަޖެހޭ ކަމަކީ، އެ ސެންޓަރުން ރަށުގައި ޑައިވިން ކޮމިއުނިޓީއެއް ގާއިމުކޮށްދެވުމެވެ. ސެންޓަރު ހުޅުވިއިރު ރަށުގައި ޑައިވްކުރާ އެންމެ ތިން މީހުން ތިބި ނަމަވެސް މިހާރު ދިގުރަށަކީ ޑައިވިނަށް ހާއްސަ ރަށެކެވެ. އެކަންކުރާ ގިނަ ބަޔަކު އުޅޭ އެކަމަށް އޮންނަ މަގުބޫލުކަން ބޮޑު ރަށެކެވެ. ދަރިންނަށް ޑައިވިން ދަސްކޮށްދިނުމަށް މަންމަމެން ވެސް ބޭނުންވެ އެވެ. ޅަ އުމުރުގައި ޑައިވްކުރަން ދަސްކުރާ ކުދިން އެހެންކަމުން އެ ރަށުގައި ގިނަ އެވެ. އެ ބަދަލަކީ ނައުޝާދު އިސްވެ ހުރެ އެ ރަށަށް ގެނައި ބަދަލެކެވެ.\nޑައިވިން ސެންޓަރު ރަށުގައި ހިންގައިގެން ރަނގަޅު އާމްދަނީއެއް ރަށުގައި ހުރެގެން ނައުޝާދަށް ލިބޭއިރު އޭނާއަށް ލިބޭ އެންމެ ބޮޑު އުފަލަކީ ދެ ދަރިން ކައިރީގައި ރަށުގައި ހުންނަން ފުރުސަތު ލިބޭތީ އެވެ.\nނައުޝާދުގެ ސެންޓަރުން ދޭ ތަމްރީނުތަކުގެ ފީއަކީ އާންމުކޮށް ޑައިވިން ސެންޓަރުތަކުން ނަގާ ފީއާ އެއްވަރެއްގެ ފީތަކެކެވެ. ނަމަވެސް މިރަށުގެ ޒުވާނުންނަށް އެ ސެންޓަރުން ވަނީ ހާއްސަ އިނާޔަތްތަކެއް ދީފަ އެވެ. ރަށުގެ ޒުވާނުންނަށް ތަމްރީނު ދިނުމަށްފަހު ވަޒީފާ ހޯދައިދީ، އޭގެ ފަހުގައި ތަމްރީނަށް ފައިސާ ދައްކާ ގޮތަށް ވެސް އެ ސެންޓަރުން އިންތިޒާމްތައް ހަމަޖައްސާފައިވެ އެވެ. ބޭނުމަކީ ދިގުރަށަކީ ޑައިވަރުން ގިނަ ރަށަކަށް ހެދުމެވެ.\nނައުޝާދުގެ "އައިލެންޑް ޑައިވާސް" ސެންޓަރުން މައިގަނޑު ގޮތެއްގައި ހިދުމަތް ދެނީ ޓީއެމްއީ ގެސްޓް ހައުސްގެ ގެސްޓުންނަށެވެ. އޭގެ އިތުރުން ދިގުރަށު އެހެން ބައެއް ގެސްޓް ހައުސްތަކުގެ ގެސްޓުންނާއި އެކި ރިސޯޓްތަކުން ޔޮޓްތަކުގައި އަންނަ ގެސްޓުންނަށް ވެސް އެ ސެންޓަރުން ހިދުމަތްދެ އެވެ. ދިގުރަށް ކައިރިއަކީ ވޭލް ޝާކްގެ ހަބަކަށްވާއިރު އެ ސަރަހައްދަށް ފީނުމަށް ގިނަ އަދަދެއްގެ ގެސްޓުން ރިސޯޓްތަކުން ވެސް އާދެ އެވެ.\nނައުޝާދު ދެކޭ ގޮތުގައި ރަށުގައި ހުރެގެން އާމްދަނީ ހޯދުމަށް ދިގުރަށް ފަދަ ލޯކަލް ޓޫރިޒަމް ފައްކާވަމުން އަންނަ ރަށްރަށުގެ ޒުވާނުން ކުރަން މިއީ ވަރަށް ރަނގަޅު މަސައްކަތެކެވެ. މި ދާއިރާއަކީ އިތުރަށް ފުޅާވެގެންދާނެ ދާއިރާއަކަށްވާއިރު ގިނަ ވަޒީފާތަކެއް ވެސް އުފެދިގެންދާނެ އެވެ. ފަތުރުވެރިކަމުގެ ދާއިރާއަކީ ޒުވާނުން މަސައްކަތް ކުރުމަށް ހަމަ އެންމެ ރަނގަޅު ދާއިރާ ކަމަށް ނައުޝާދު ދެކެ އެވެ. ޑައިވިންގެ ދާއިރާއިން ކުރިއަށްދާ ބޭނުންވާ ހުރިހާ ޒުވާނުންގެ އަތުގައި ހިފަން ވެސް ނައުޝާދު ހުރީ ތައްޔާރަށެވެ.\nއެންމެ އަމާން ފަސްކިލޯ މީޓަރު!\nމި ދަތުރު އަހަރެން ދިގުރަށުގައި!\nދިގުރަށު އުފާވެރި ފަރުކެޔޮޅު!\nނުބައި އޮއިވަރެއްގެ ފެށުމެއް


BML in konme aharaku 50,000 gas indhanee\nބޭންކް އޮފް މޯލްޑިވްސް (ބީއެމްއެލް) އިން ރާއްޖޭގެ އެކިކަންކޮޅުތަކުގައި ކޮންމެ އަހަރަކު 50،000 ގަސް އިންދުމުގެ މަގްސަދުގައި ‘ބީއެމްއެލް ފެހި ޕްރޮޖެކްޓް’ އިފްތިތާހުކޮށްފިއެވެ.\nމި ޕްރޮޖެކްޓް ކުރިއަށް އޮތް5އަހަރުގެ މުއްދަތަށް ހިންގުމަށް ވަނީ ހަމަޖެހިފައެވެ. މިއީ ނޮވެންބަރު މަހު ފާހަގަ ކުރުމަށް ހަމަޖެހިފައިވާ ބޭންކުގެ 40 ވަނަ އަހަރީ ދުވަހާ ހަމަޔަށް ހިންގުމަށް ހަމަޖެހިފައިވާ މުޖުތަމައަށް ފައިދާހުރި މުހިންމު 12 ހަރަކާތުގެ ތެރެއިން ހިންގުމަށް ނިންމާފައިވާ ހަރަކާތެކެވެ.\nރާއްޖޭގައި ހިންގާ ނާސަރީތަކުން ގަސް ހޯދުމަށްފަހު ރަށްރަށުގައި ގަސްއިންދުމަށް ކަނޑައަޅާފައިވާ ބިންތައް ފާހަގަކޮށް، ރަށް އިތުރަށް ފެހިކުރުމަށް ކޮންމެ އަހަރަކު5ރަށެއް ހޮވައި، ކޮންމެ ރަށަކަށް ދިހަ ހާސް ގަސް ހަދިޔާކުރުމަށް ވަނީ ނިންމާފައެވެ.\nއެ ބޭންކުން ބުނިގޮތުގައި ބީއެމްއެލް ފެހި ޕްރޮޖެކްޓްގެ އެހީގައި ރަށްރަށަށް ބޭނުންވާ ފެހިކަން ގެނެވި މުޖުތަމައަށް އޭގެ މަންފާ ލިބިގެންދާނެއެވެ. މިގޮތުން އަލުން ގަސް އިންދުމުގެ ސަބަބުން ރަށް ގިރުން ހުއްޓުމާއި، ހޫނުމިން ކުޑަވުމާއި ޖައްވަށް ދޫކުރެވޭ ކާބަންގެ މިންވަރު ދަށްކުރެވުމުގެ ސަބަބުން ތިމާވެއްޓަށް ހެޔޮ ބަދަލެއް ގެނުވާނެއެވެ.\nމިކަމާ ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ އަޅުގަނޑުމެންނަށާއި އަދި ކުރިޔަށް އޮތް ޖީލުތަކަށްޓަކައި ތިމާވެށި ހިމާޔަތް ކުރުމަކީ އަޅުގަނޑުމެންގެ ޒިންމާއެއް ކަމަށެވެ.\n“ފެހި ޕްރޮޖެކްޓްގެ އެހީގައި ރަށްރަށުގައި ގަސްއިންދުމަށް ކުރާ މަސައްކަތްތަކަށް އެހީވެވި، ކާބަން ޕުޓްޕްރިންގެ ދަށްކޮށް ރާއްޖޭގެ އެކިކަންކޮޅުތަކުގައި މީހުން ދިރިއުޅޭ ސަރަހައްދުތަކަކީ ހިތްހަމަޖެހުން ލިއްބައިދޭ ތަންތަން ގާއިމްކުރެވިގެންދާނެ. ރަށު ކައުންސަލްތަކާއެކު މަސައްކަތްކޮށް ރާއްޖޭގެ ނާސަރީތަކަށް އެހީވެ، ރަށްރަށާއި މުޖުތަމައުތަކަށް ފާހަގަކުރެވޭ ހެޔޮ ބަދަލެއް ގެނުމަށް އަޅުގަނޑުމެން މަސައްކަތް ކުރާނަން.”\nބީއެމްއެލް ފެހި ޕްރޮޖެކްޓަށް އެދި ހުށަހެޅުމުގެ ފުރުސަތު ހުޅުވާލާފައި މިވަނީ ރަށު ކައުންސިލްތަކަށާއި ސިޓީ ކައުންސިލްތަކަށެވެ. އެޕްލިކޭޝަން ފޯމު 20 ޖުލައި 2022 ދުވަހުގެ ރޭ 11:59 ގެ ކުރިން [email protected] އަށް އީމެއިލް މެދުވެރިކޮށް ފޮނުވޭނެއެވެ.


Dheebaja hukum thanfeez kurumuge massalaige adu ehunthah hulhuvaalaane kamugai civil court in bunefi. - vNews.mv\nދީބާޖާގެ ހުކުމް ތަންފީޒުކުރުމުގެ މައްސަލައިގެ އަޑުއެހުންތައް ހުޅުވާލާނެ ކަމުގައި ސިވިލްކޯޓުން ބުނެފި\nދީބާޖާގެ ހުކުމް ތަންފީޒު ކުރުމުގެ މައްސަލައިގެ ފުރަތަމަ އަޑުއެހުން ސިއްރުކުރި ނަމަވެސް އެމައްސަލައިގެ ކުރިޔަށް ހުރި އަޑުއެހުންތައް ހުޅުވާލާނެ ކަމުގައި ސިވިލްކޯޓުން ބުނެފިއެވެ.\nއެކޯޓުން ނެރުނު ބަޔާނެއްގައި ބުނެފައިވަނީ، 1124/Cv-C/2014 ޤަޟިއްޔާގެ ހުކުމް ތަންފީޒު ކުރުމާއި ގުޅޭ ގޮތުން އެކޯޓުގައި ކުރިޔަށް ގެންދާ މައްސަލައިގެ ފުރަތަމަ އަޑުއެހުން ސިއްރު ކުރީ، ޤާނޫނު އަސާސީގެ 42 ވަނަ މާއްދާގެ (ނ) ގެ3ވަނަ ނަމްބަރުގައިވާ ގޮތުގެ މަތިން ފަނޑިޔާރުންނަށް ލިބިދޭ ބާރުގެ ދަށުން ކަމަށެވެ. އެހެން ނަމަވެސް ކުރިޔަށް ހުރި އަޑުއެހުންތައް ހުޅުވާލާނެ ކަމުގައި އެބަޔާނުގައި ބުނެފައިވެއެވެ،\nދީބާޖާ ކުންފުންޏަށް ދައުލަތުން 348 މިލިއަން ދައްކަން ކޮށްފައިވާ ހުކުމްގެ އިސްތިއުނާފު މަރުހަލާ ނިމުމަށްފަހު، އެ ހުކުމްތަންފީޒު ކުރުމުގެ ގޮތް މަސައްކަތް ސިވިލްކޯޓުން ފަށައި ބޭއްވި ފުރަތަމަ އަޑުއެހުން ސިއްރު ކުރުމުން އެކަމަށް ވަރަށް ގިނަ ފަރާތްތަކެއް ފާޑުކިޔުންތައް އަމާޒުވެފައި ވެއެވެ.\nސިވިލްކޯޓުން ހުކުމް ތަންފީޒުކުރުމުގެ މައްސަލަތައް ކުރިޔަށް ގެންދާގޮތް ބަޔާންކޮށް ނެރުނު ބަޔާނުގައި ބުނެފައި ވަނީ އެކޯޓުން އިސްނަގައިގެން ހުކުމް ތަންފީޒު ކުރުމުގެ މައްސަލަ ކުރިއަށް ގެންދަނީ ކަނޑައެޅި ބަޔާންވެފައިވާ އިޖުރާއަތްތަކާއި އެއްގޮތަށް ކަމަށެވެ.\nއެހެން ނަމަވެސް ހުކުމް ތަންފީޒުކުރުމުގެ މައްސަލަ ބާތިލްކޮށް ދިނުމަށް ބަންޑާރައިބުގެ ފަރާތްޕުޅުން އެމައްސަލަ ކޯޓަށް ހުށައަޅުއްވާފައިވަނީ "ކޯޓުން އިސް ނަގައިގެން ހުކުމް ތަންފީޒު ކުރުމުގައި އަމަލު ކުރާނެ ގޮތުގެ އުސޫލާ" ހިލާފަށް އެ މައްސަލަ ކުރިއަށް ގެންދާތީ ކަމަށް ބުނެއެވެ.\nދީބާޖާއަކީ ރައީސް ނަޝީދުގެ ސަރުކާރުގައި އުތުރު ޕްރޮވިންސްގައި ހިމެނޭ ނ، ރ، ބ އަދި ޅ އަތޮޅުގައި ދަތުރުފަތުގެ ހިދުމަތް ދިނުމަށް ހަވާލު ކުރި ކުންފުންޏެވެ. އެ އެއްބަސްވުން ރައީސް ވަހީދުގެ ސަރުކާރުގެ ދުވަސްވަރު ބާތިލްކުރުމުން، ދީބާޖާގެ ފަރާތުން ސިވިލްކޯޓަށް ހުށައެޅި މައްސަލައިގައި އެކުންފުންަޏަށް 348 މިލިއަން ރުފިޔާ ބަދަލުގެ ގޮތުގައި ދިނުމަށް ކޯޓުން ޙުކުމް ކުރިއެވެ. އެހެން ނަމަވެސް 2014 ވަނަ އަހަރު އިސްތިއުނާފު މަރުހަލާގައި ހައިކޯޓުން އެޙުކުމް ބާޠިލްކޮށްފައި ވަނިކޮށް ސުޕްރީމްކޯޓުން ވަނީ ދަށުކޯޓުގެ ޙުކުމް ދަމަހައްޓައި ދީބާޖާ އާއި އެއްކޮޅަށް މައްސަލަ ނިންމާފައެވެ.


ކުށަކާ ނުލާ 21 – Esfiya – Dhivehi Vaahaka Site\n- by Marsha - 155- August 9, 2019\nއަޝްފާންއާ މައިހާވެސް އެކަކު އަނެކަކަށް ބަލާލާފައި އަޔާޒްގެ ފަހަތުން ވަނެވެ.\nލިފްޓަށް އަރާފައި، އިތުރު ފްލޯރ އަކަށް މަޑު ނުކޮށް ހަވަނަ ފްލޯރއަށް ދާން ނެގި ދިހަ ވަރަކަށް ސިކުންތުވެސް އަޔާޒްއަށް ހީވީ އެތައް އިރެއް ވީ ހެންނެވެ. ލިފްޓުން ނިކުމެ އެޕާޓްމެންޓާ ހަމައަށް ދުވެފައި ގޮސް ތަޅުގައި ހިފާލި އިރު، ތަޅުލާފައި ހުރުމުން އަޔާޒްއަށް ފަހަތުން އައި އަޝްފާންއާ މައިހާއަށް ބަލާލެވުނެވެ. ޖީބުން ތަޅުދަނޑި ނަގާ ދޮރު ހުޅުވާލުމާއެކު ނަދާގެ ރުއިމުގެ އަޑު އަޔާޒްގެ ކަންފަތުގައި ޖެހުނެވެ.\n“އަޔާ!!!” ނަދާ ރުއިމުގެ ތެރެއިން ބާރަކަށް އަޔާޒްއަށް ގޮވާލުމާއެކު އަޔާޒް ދުވެފައި ގޮސް ކޮޓަރީގެ ދޮރު ހުޅުވާލިއެވެ. އެއާއެކު ފެނުނު މަންޒަރުން އަޔާޒްގެ ބޮލަށް އެނބުރުން އަރައިގެން ދިޔައެވެ.\nއަޔާޒް ދިޔުމުން ނުނިދިފައި އޮތް ނަދާއަށް ގޭ ދޮރު ހުޅުވާލި އަޑު އިވުމާއެކު މޫނުގައި ބާލީސް ޖައްސާލަމުން ލޯ މަރާލިއެވެ. ނަމަވެސް ވާހަކަ ދައްކާ އަޑު އިވުމުން ނަދާ ހީކުރީ އަނެއްކާވެސް އަޔާޒްއާ އެކު މައިހާ އައީ ކަމަށެވެ. ކޮޓަރީގެ ދޮރު ހުޅުވާލުމުންވެސް ނަދާ އޮތް ގޮތަށް އޮތީއެވެ. އެހެން އޮވެފައި ނަދާ ކުއްލިއަކަށް ތެދުވީ މަޑުމަޑުން ދެ ފިރިހެނަކު ވާހަކަ ދައްކާ އަޑު އިވުމުންނެވެ.\nނަދާ ތެދުވެ ބަލާލުމާ އެކު، ކޮޓަރީގައި ހުރި މީހާ ކުއްލިއަކަށް ހުއްޓުނެވެ. ގެޔަށް އައީ އަޔާޒް ނޫން ކަން ޔަގީން ވުމުން ނަދާ ބިރުގަތެވެ. ކައިރީގައި އޮތް ފޯން އަތަށް ނެގުމާއެކު ސްޕީޑް ޑައިލް އިން އަޔާޒްގެ ނަމްބަރަށް ގުޅާލަމުން ނަދާ އެނދުން ފައިބައިގެން ދުއްވައިގަތީ ކޮޓަރިން ނިކުންނާށެވެ. ކޮޓަރީގެ ދޮރާ ހަމަ ވީ އިރަށް ކުރިމަތިން އެހެން މީހަކު އައިސް ނަދާ ގައިގައި ހިފެހެއްޓިއެވެ. އެއާއެކު ކޮޓަރީގައި ހުރި މީހާ ނަދާ އަތުން ފޯން އަތުލާފައި ފާރާ ދިމާއަށް ފޯން އެއްލިއެވެ.\n“ދޫ ކުރޭ!” ހިފަހައްޓައިގެން ހުރި މީހާގެ އަތުތެރޭން ސަލާމަތް ވާން މަސައްކަތް ކުރަމުން ނަދާ ބުންޏެވެ.\n“ޝްޝްޝް” ކުރިމަތީ ހުރި މީހާ ނަދާގެ ތުންފަތުގައި އިނގިލި ޖައްސާލަމުން ބުންޏެވެ.\n“އަޔާ!” ނަދާ އަޑުގެ ކޮޅަށް ހަޅޭ ލަވައިގެތެވެ. އެއާއެކު އެ މީހާ ނަދާގެ މޫނުމަތީ އަތްތިލައިން ޖެހިއެވެ. ވީ ތަދުން ބޮލަށް އެނބުރުން އަރައިގެން ދިޔަ ނަދާ ނުވެއްޓުނީ އަނެއް މީހާ ނަދާ ހިފަހައްޓައިގެން ހުރުމުންނެވެ.\n“އޭނަގެ އަނގަ ބަންދު ކޮށްބަލަ” ތިން ވަނަ މީހަކު އައިސް ވަންނަމުން ބުންނެވެ.\n“ދެންވެސް އަޑެއް ނުލައްވާ ހުންނާތި!” ނަދާއާ ދިމާއަށް އިނގިލި ދިއްކޮށްލަމުން ޖެހި މީހާ ބުނެލިއެވެ.\n“ދޫ ކުރޭ!” އަނެއްކާވެސް ނަދާ ބުންޏެވެ.\n“ތިހާ ރީތި ކުދިން އެކަނި އުޅޭކަށް ނުވާނެއެއްނު؟” ނަދާގެ މޫނަށް ރަނގަޅަށް ބަލާލަމުން ފަހުން އައި މީހާ ބުންޏެވެ. އަނެއް ދެ މީހުންވެސް އެ ވަގުތު ނަދާގެ މޫނަށް ބަލާލިއެވެ.\nބިރުން ހުރި ނަދާ އަނެއްކާވެސް އެ މީހާގެ އަތްދަށުން ސަލާމަތް ވާން ވެގެން ތެޅިގަތީ އެ މީހުން ނަދާއަށް ބަލަން ފެށި ގޮތުންނެވެ. ނަދާ ހިފަހައްޓައިގެން ހުރި މީހާ ކުއްލިއަކަށް ނަދާ ދޫކޮށްލުމާއެކު ދެން ހުރި މީހާ ނަދާގެ އަތުގައި ހިފައިގެން ގޮސް އެނދަށް ވައްޓާލިއެވެ. އެކަކު އެނދަށް އަރާ ނަދާގެ ދެ އަތުގައި ހިފެހެއްޓިއެވެ. އަނެއް މީހާ ނަދާގެ ފަޔާ ދިމާލުން ހުއްޓިފައި ގުދުވެ ނަދާ ލައިގެން ހުރި ޓީޝާޓްގެ ކަރުގައި ހިފާ ދަމައިގަތް ގޮތަށް ވީދާލިއެވެ. ހަޅޭ ލަވައިގަންނަމުން ނަދާ ފައި ކުރުކޮށްފައި އެ މީހާ ގައިގައި ޖެހިއެވެ. ދެ ވަނަ ފަހަރަށް ނަދާގެ މޫނު މައްޗަށް އެރި ހަމަލާއާއެކު ނަދާގެ ތުންފަތް ފަޅައިގެން ގޮސް ލޭ އަންނަން ފެށިއެވެ. ރޮއެރޮއެ އޮއްވާ އެ މީހާ ނަދާގެ ހަށިގަނޑުން ހުރިހާ ފޭރާމެއް ވަކިކޮށްލިއެވެ.\n“ނޫން… ޕްލީޒް… ދޫކޮށްލާ… އަޔާ!” އެ މީހުންގެ މަގްސަދު ވިސްނި، ސަލާމަތް ވާނެ ގޮތެއް ނެތުމުން އާދޭސް ކުރަމުން ނަދާ އަޔާޒްއަށް ގޮވާލިއެވެ. ލައިގެން ހުރި ޖީންސްގެ ގޮށްތައް ނައްޓަމުން ނަދާއާ ކައިރިއަށް އެ މީހާ އައި އިރު ދެން ހުރި މީހާ، ނޭވާ ލާންވެސް ދަތި ވާނެހެން ނަދާގެ އަނގަޔާ ނޭފަތުގައި އަތް އަޅާ ބާރުކޮށްލިއެވެ. އަޑެއް ލައްވާ ނުލެވޭނެ ހެން ނަދާގެ އަނގަ ބަންދު ކޮށްލިހެން އަނެއް މީހާ ނަދާގެ ދެފައި ހަލުވާ ނުލެވޭނެ ހެން ހިފަހައްޓާލިއެވެ.\nދެން ވާ ގޮތް ނުބަލަން ވެގެން ނަދާ ދެ ލޯ މަރާ ބާރުކޮށްލިއެވެ. ނަދާގެ ގައިމައްޗަށް ގުދުވަމުން އެ މީހާ ނަދާގެ ހަށިގަނޑުގައި އަތް ޖައްސާލުމާއެކު ނަދާއަށް ތެޅިގަނެވުނެވެ. ނަދާގެ ދެ ފައިގައި ބާރަށް ހިފާ ދުރުކޮށްލުމާއެކު ނަދާއަށް ހީވީ ހަށިގަނޑުގެ އެތެރެއިން ވީދައިގެން ދިޔަ ހެންނެވެ. ތެޅިގަތުމާއެކު ނަދާގެ އަނގަމަތީ އަލާފައި އޮތް އަތް ދޫވި ވަގުތު ރޮއެ ގަންނަމުން ނަދާއަށް އަޔާޒްގެ ނަމުން ބާރަކަށް ގޮވާލެވުނެވެ.\nކެތް ނުވާ ވަރު ވުމުން ނަދާގެ ލޯ މެރެން އުޅުނެވެ. ނަމަވެސް އެ ވަގުތު ކުއްލިއަކަށް ނަދާގެ ގައިމަތީ އޮތް މީހާގެ ބަރު ލުއި ވިއެވެ. ހަށިގަނޑަށް ދެމުން ދިޔަ އަނިޔާ ހުއްޓުނު ނަމަވެސް ތަދެއް ނުކެނޑެއެވެ. ހިތްވަރުކޮށްފައި ލޯ ހުޅުވާލުމާއެކު އަޔާޒްގެ ސޫރަ ފެނުނެވެ. އެއްޗެއް ބުނެވުމުގެ ކުރިން ނަދާގެ ލޯ މެރުނެވެ.\nކޮޓަރިއަށް ވަދެ ނަދާގެ ގައިމަތީ އޮތް މީހާގެ އިސްތަށިގަނޑުގައި ހިފާ ނެގި ގޮތަށް އަޔާޒް އެ މީހާ ދުރަށް ކޮއްޕާލިއެވެ. އަޔާޒް ފެނުމާ އެކު، ނަދާގެ ދެ އަތުގައި ހިފައިގެން ހުރި މީހާއާ، ދުރުގައި މަންޒަރު ބަލަން ހުރި މީހާ ދުވެފައި ނިކުތެވެ. އަޔާޒް ދުރަށް ކޮއްޕާލި މީހާ ތެދުވެ ލައިގެން ހުރި އެއްޗެހި ރަނގަޅު ކުރަމުން އަޔާޒްއާ ދިމާއަށް ދިޔަ ނަމަވެސް، އެ ވަގުތު މައިހާއާ އަޝްފާން ފެނުމުން ޚިޔާލު ބަދަލުވެ އެ މީހާވެސް ދުވެފައި ނިކުތެވެ. އެ މީހުން ފަހަތުން ދުވެފައި ދާން އުޅުނު އަޝްފާންއަށް ގޭ ދޮރުން ބޭރަށް ނުނިކުމެވެނީސް މައިހާ ބާރަށް ގޮވާލުމުން އަނެއްކާ އެތެރެއަށް ވަނެވެ.\n“ނަދާ… ނަދާ…” ނަދާގެ ނޭފަތުންނާ އަނގައިން އައިސްފައި ހުރި ލޭ ފޮހެމުން އަޔާޒް ނަދާގެ ނަމުން ގޮވާލިއެވެ. ނަމަވެސް ނަދާ ލޮލެއް ނުހުޅުވިއެވެ. އެ ވަގުތު ދޮރު މައްޗަށް އެރި މައިހާއަށް އަނގަމަތީ އަތް އަޅާލެވުނީ ނަދާ އޮތް ގޮތް ފެނި، ވީ ގޮތް ވިސްނުމުންނެވެ. އެއާއެކު މައިހާއަށް އަޝްފާންގެ ނަމުން ބާރަށް ގޮވާލެވުނީ އެ ވަގުތު ނަދާއަށް އަޝްފާންގެ އެހީ ބޭނުން ވެދާނެތީއެވެ.\nއަޝްފާން ދޮރާ ހަމައަށް ނާންނަނީސް މައިހާ އަޝްފާންގެ އަތުގައި ހިފާ ހުއްޓުވީ، ނަދާ އޮތް ގޮތުންނެވެ.\n“ނަދާ…” ނަދާގެ ހާލަށް ކެތް ނުވެގެން އަޔާޒްގެ ލޮލުން ކަރުނަ އައުމާއެކު އަޔާޒް ނަދާ ނަގާ މޭގައި ޖައްސާލިއެވެ.\n“މައި!” ނަދާ ދުރަށް ޖައްސާލާފައި ރަޖާގަނޑުން ނަދާގެ ހަށިގަނޑު ފޮރުވާލަމުން އަޔާޒް ގޮވާލިއެވެ.\nއަޝްފާން ކައިރީ މަޑުކޮށްލަން ބުނެފައި މައިހާ ކޮޓަރިއަށް ވަނެވެ.\n“މައި، ނަދާ ލޮލެއް ނުހުޅުވި…” އަޔާޒް ބުންޏެވެ.\nމައިހާ ވަދެ ނަދާ ކައިރީ އިށީނދެފައި ނަދާގެ ވިންދު ބަލާލިއެވެ. ނަރުހެއްގެ ވިސްނުމުން ވިސްނަން ބޭނުންވި ނަމަވެސް އެ ވަގުތު މައިހާއަކަށް އެކަމެއް ނުވިއެވެ.\n“އަޔާ، އަޝްފާންއަށް ގޮވަންތަ؟ މި ވަގުތު ނަރުހަކަށް ވުރެ ނަދާއަށް ބޭނުން ވަނީ ޑޮކްޓަރެއްގެ އެހީ” މައިހާ އަޔާޒްގެ ހުއްދައަށް އެދުނެވެ.\nއަޔާޒް މަޑުމަޑުން ބޯ ޖަހާލިއެވެ.\nމައިހާ ގޮވުމުން އަޝްފާން ވަދެ، ޑޮކްޓަރެއްގެ ހައިސިއްޔަތުން އެ ވަގުތު ކުރެވެން ހުރި ކަމެއް ކުރިއެވެ. ފަނަރަ ވަރަކަށް މިނަޓް ފަހުން އަޝްފާން ކޮޓަރިން ނިކުތީ ދެން ކަންތައް ކުރަން ވީ ގޮތް އަޔާޒްއަށް ކިޔާ ދީފައި، އިތުރަށް ބޭނުން ވާނެ އެއްޗެހި ގަންނަން ދާށެވެ.\nއިރުކޮޅެއް ފަހުން ނަދާ ލޯ ހުޅުވާލި އިރުވެސް އޮތީ އަޔާޒްގެ އުނގުގައި ބޯ އަޅައިގެންނެވެ. ލޯ ހުޅުވާލުމާއެކު ނަދާއަށް ރޮވުނެވެ. އަޔާޒް ނަދާ ގެނެސް މޭގައި ޖައްސާލިއެވެ. އިރުކޮޅަކު އަޔާޒްގެ މޭގައި މޫނު ފޮރުވައިގެން އިނދެފައި ނަދާ ދުރަށް ޖެހިލާ، ކަރުނަ އައިސްއައިސް ހުރި ލޮލުން އަޔާޒްގެ މޫނަށް ބަލާލިއެވެ.\n“ނަދާ…” އަޔާޒްގެ ދުލުން ނަދާގެ ނަން ބުނެވުމާއެކު ނަދާ ދުރަށް ބަލާލިއެވެ. ދޮރު ކައިރީ ހުރި މައިހާ ނަދާއަށް ފެނުނީ އެ ވަގުތުއެވެ.\nނަދާއަށް ރުޅި އާދެވުނީ ކިހިނެއް ކަމެއްވެސް ނޭނގުނެވެ. މުޅި ހަށިގަނޑުގައި ހުރި ރިހުމަށް ބެލުމެއް ނެތި ނަދާ އަޔާޒްއާ ދުރަށް ޖެހިލިއެވެ.\n“ނިކުމޭ!” އަޔާޒްގެ މޭގައި އަތް އަޅާ ދުރަށް ޖެހިލަން މަސައްކަތް ކުރަމުން ނަދާ ބުނެލިއެވެ.\n“ނަދާ…” އަޔާޒް ތެދުވެ އެއްޗެއް ބުނަން އުޅުނެވެ.\n“ދެ މީހުންވެސް ނިކުމޭ މިތަނުން! މިހާރު ނިކުމޭ!” ނަދާ ބާރަށް ހަޅޭ ލަވައިގަތެވެ.\nއެއްޗެއް ނުބުނެ މައިހާ ނިކުމެ ދޮރު ލައްޕާލިއެވެ. ނަމަވެސް އަޔާޒް ހުރިތާ ހުރީއެވެ.\nއަޔާޒްއާ ދިމާއަށް ބަލާލާފައި ނަދާ އެނދުން ތެދުވަން އުޅުނެވެ. ނަމަވެސް ހަށިގަނޑުގައި އަޅަމުން ދިޔަ ވޭނުން ނަދާގެ އަނގައިން އާހެއްގެ އަޑު ނިކުތެވެ.\n“ނަދާ…” އަޔާޒް ނަދާއަށް އެހީ ވުމަށް ކައިރިއަށް އައެވެ.\n“އަތް ނުލާތި!” ނަދާ ބުނެލިއެވެ. އަދި ލޯ މަރާލަމުން އެނދުން ފޭބިއެވެ. ފާހާނާއާ ދިމާއަށް ދާން އަޅާލި ފުރަތަމަ ފިޔަވަޅާ އެކު ނަދާ ވެއްޓުނެވެ.\nއަޔާޒް ބަލަން ނުހުރެ އައިސް ނަދާ ނަގާ އުފުލާލަން އުޅުނެވެ.\n“އަތް ނުލާށޭ!” މުށިތައް މަތީ ކޭއްތެމުން ކަހަލަ ގޮތަކަށް ނަދާ އަޔާޒްއާ ދުރަށް ޖެހެމުން ބުނެލީ ރޮމުންނެވެ.\n“ނަދާ… ލެޓް މީ ހެލްޕް ޔޫ… ޕްލީޒް…” ނަދާ ކައިރީ އިށީންނަމުން އަޔާޒް އެދުނީ ނަދާ އެ ހާލުގައި ވާތަން ބަލަން ހިތަށް ކެތް ނުވުމުންނެވެ.\nދެންވެސް ނަދާ ޖެހުނީ ދުރަށެވެ. ލޯ މަރާލަމުން ނަދާ ތެދުވިއެވެ. ދެފައި މައްޗަށް ކޮޅަށް ހުރުން އެކަނިވެސް ނަދާއަށް ވީ ކެތް ކުރަން ދަތި ވޭނަކަށެވެ. ނަމަވެސް ހިތްވަރު ކޮށްލާފައި ދެ އަތުން ރަޖާގަނޑުގައި ހިފާ ބާރުކޮށްގެން ނަދާ ހިނގާފައި ގޮސް ފާހާނާއަށް ވަދެ ދޮރު ލައްޕާލިއެވެ. ފެން މާގަނޑު ދޫކޮށްލާފައި ނަދާ ގައިގައި އޮތް ރަޖާ ދޫކޮށްލާފައި މުށިތައް މަތީ އިށީނެވެ.\nއެހެން އިނދެ ރޮމުން ދިޔައިރު ނަދާގެ ލޮލުން އައި ކަރުނަ ފެނާ އެކުވެ ފައިބަމުން ދިޔައެވެ. ހިތަށް އެތައް އެއްޗެއް އަރާ ފައިބަމުން ދިޔަ އިރު، އެތައް ޝަކުވާއެއްއްވެސް އެ ހިތުގައި އުފެދެމުން ދިޔައެވެ.\nއެހެން ނަދާއަށް އިނދެވުނީ ކިހާ އިރަކު ކަމެއް ނޭނގެއެވެ. ދޮރުގައި ޓަކި ޖަހާލުމުން ނަދާ ސިހިފައި ބަލާލިއެވެ.\n“ނަދާ…؟” އަޔާޒްގެ އަޑު އިވުނެވެ.\nއަޔާޒްގެ އަޑުވެސް އަހަން ބޭނުން ނުވެފައި އިން ނަދާ، ދެ ކަންފަތުގައި އަތް އަޅާ ބާރު ކޮށްލިއެވެ. އިރުކޮޅަކު އެހެން އިނދެފައި ފާރުގައި ހިފަހައްޓައިގެން ނަދާ ތެދުވިއެވެ. މާގަނޑު ބަންދު ކޮށްފައި ދޮރުފަތުގައި އަޅުވާފައި އިން ތުވާލި ގައިގައި އޮޅާލައިގެން ނަދާ ނިކުތް އިރު ދޮރުމަތީ އަޔާޒް ހުއްޓެވެ.\nހަށިގަނޑުގެ ބޮޑު ބައި ހާމައަށް ހުރި އިރު އަޔާޒްގެ ކުރިމަތީ އެހެން ހުންނަން ނަދާއަށް އުނދަގޫ ވި ނަމަވެސް ގައިގެ އެކި ހިސާބުގައި ހުރި ރިހުމުގެ ސަބަބުން ނަދާއަށް އެހެން ކަމަކަށް ސަމާލުކަން ދެވޭ ގޮތެއް ނުވިއެވެ. އަލަމާރި ކައިރިއަށް ނަދާ ދިޔައީ އެއް އަތުން ތުވާލީގައި ހިފަހައްޓައިގެން، އަނެއް އަތް ފާރުގައި ޖައްސަމުން ކުޑަކޮށް ގުދުވެލައިގެން ހުރެއެވެ. ކޮންމެ ފިޔަވަޅެއް ނެގުނީ އެހާ ވޭނާ އެކު ނަމަވެސް އަނގައިން އަޑެއް ލައްވާ ނުލެވޭތޯ މަސައްކަތް ކުރަމުން ދިޔަ ނަދާއަށް އަލަމާރިއާ ހަމައަށް ދެވުނު އިރު ހުރީ ރޮވިފައެވެ.\n“ނަދާ…” ނަދާގެ ފަހަތުން އައިސް އަޔާޒް ގޮވާލީ، ނަދާ ހުއްޓިފައި މޫނުގައި އަތް އެޅުމުންނެވެ.\n“އެއްޗެހި ލާން ވެއްޖެ…” މޫނު ފޮހެލާފައި ނަދާ ބުނެލީ އަޔާޒްއާ ދިމާއަށް ބަލާވެސް ނުލައެވެ. ނަދާ އެ ބުނީ ކޮޓަރިން ނިކުންނަން ކަން އެނގުނު ނަމަވެސް އަޔާޒް ދުރަކަށް ނުދިޔައެވެ.\nދެވަނަ ފަހަރަށް ނުބުނެ ނަދާ އަލަމާރިން ލާނެ އެއްޗެހި ނަގައިގެން އެނބުރުނެވެ. އެ ވަގުތު އަޔާޒް ދެ އަތް މައްޗަށް ނަދާ އުފުލާލައިގެން ގޮސް އެނދުގައި ބޭންދިއެވެ. ނަދާގެ ހުއްދަ ހޯދުމަކާ ނުލާ އަޔާޒް ނަދާ އަތުން ކުރުތާ އަތުލައިގެން ނަދާގެ ބޮލާ ދިމާއަށް ދިއްކޮށްލީ އެއްޗެހި ލުމަށް ނަދާއަށް އެހީ ވެދޭށެވެ. ނަމަވެސް އަޔާޒްގެ އެހީއަށް ދެކޮޅު ހަދަމުން ނަދާ އަޔާޒް އަތުން ކުރުތާ އަތުލިއެވެ.\n“ދުރުގަ ހުރޭ، ކައިރި ނުވާތި! ދުރަށް ދޭ!” އަޔާޒްއާ ދިމާއަށް ބަލާލަމުން ނަދާ ބުނެލީ ރޮމުންނެވެ. އަޔާޒްއަށް އެއްޗެއް ނުބުނެވުނެވެ. ބުނާނެ އެއްޗެއް ވިސްނުމަކަށް ނުވެސް އައެވެ. ނަދާއާ ދުރަށް ދެތިން ފިޔަވަޅު އަޅާލާފައި ބަލަން ހުއްޓާ ނަދާ އެނދުގައި އޮށޯވެ މޫނުގައި ބާލީސް އަޅާލިއެވެ. އެހެން ނަމަވެސް ރުއިމުގެ އަޑެއް ނަދާއަކަށް ސިއްރެއް ނުކުރެވުނެވެ. ނަދާ ބާރަށް ރޮމުން ދިޔަ އިރު އެ ރުއިމުގެ އަޑުން އަޔާޒްގެ ހިތް ކުދިކުދި ވަމުން ދިޔަ ކަމެއް ނަދާއަކަށް ނޭނގެއެވެ. މޫނުގައި އަތް އަޅާލަމުން އަޔާޒް ލޯ މަރާލީ ލޮލުން އައި ކަރުނަ ހުއްޓުވާށެވެ. ނަދާއަށް ޓަކާ ހިތް ރޮމުން ދިޔަ ނަމަވެސް އެ ވަގުތު ނަދާއަށް ކޮށްދެވޭނެ ކަމެއް ނެތުމުން އަމިއްލަ ނަފްސު ދެކެވެސް އަޔާޒް ފޫހިވިއެވެ. މޫނުން އަތް ނަގާ ލޯ ފޮހެލާފައި އިރުކޮޅަކު ނަދާއަށް ބަލަން ހުރެފައި އަޔާޒް އަލަމާރިން ރަޖައެއް ނަގައިގެން އައިސް ނަދާގެ ގައިގައި އަޅާލިއެވެ. ދެންވެސް ބަލަން ހުރެވުނީއެވެ. ރޮމުން ދިޔަ ނަދާ ރަޖާގަނޑު ދަށުގައި އިތުރަށް ބޮނޑިވެލިއެވެ.\nނަދާ ބޭނުން ވަނީ އަޔާޒް ކޮޓަރިން ނިކުތުން ކަން އެނގޭ އިރުވެސް ނިކުންނާކަށް އަޔާޒް ބޭނުމެއް ނުވިއެވެ. އަޔާޒްއަށް ނަދާ އެންމެ ބޭނުން ވީ ވަގުތު ކައިރީގައި ނުހުރެވުނު އިރު ދެން އެތާ ހުރުމުގެ ބޭނުމެއް ނެތް ނަމަވެސް އަޔާޒް ހުރީއެވެ.\nއަޔާޒްގެ ސަބަބުން ނަދާއަށް އެ ލިބުނީ ކިހާ ބޮޑު އަނިޔާއެއް ހެއްޔެވެ؟ ހުރިހާ ގޮތަކުންވެސް ނަދާ ހުރީ އަޔާޒްގެ ބެލުމުގެ ދަށުގައެވެ. އަޔާޒް އެއީ ނަދާގެ ފިރިމީހާއެވެ. ވީ އިރު ނަދާއާ މެދު އަޔާޒްއަށް އެހާ ފަރުވާ ކުޑަ ކޮށްލެވުނީ ކީއްވެ ހެއްޔެވެ؟ ކޮންމެ ގޮތެއް ވިޔަސް އަޔާޒްއަށް އެންމެ މުހިންމު ވާން ޖެހޭނީ ނަދާގެ ރައްކާތެރިކަން ނޫން ހެއްޔެވެ؟ ވީ އިރު، ކިތަންމެ ކުޑަ ވަގުތު ކޮޅަކަށް ވިޔަސް ނަދާ ގޭގައި އޮއްވާ ދޮރު ތަޅު ނުލާ އަޔާޒް ދިޔައީ ކީއްވެ ހެއްޔެވެ؟\nނަދާއަށް އެހެން އެ ދިމާވީ އަޔާޒްގެ އިހުމާލުން ކަން ހިތަށް އެރުމާއެކު އަމިއްލަ ނަފްސު ކުށްވެރި ކުރެވުނު ވަރުން އަޔާޒްއަށް ހުރި ތަނަށް ތިރިވެވުނެވެ. ލޯ މަރާލުމާ އެކު ފިލްމެއްގެ މަންޒަރެއް ހެން ސިފަ ވެގެން އައީ، އަޔާޒް ކޮޓަރިއަށް ވަން އިރު ނަދާ އޮތް ގޮތެވެ. ހިތަށް ތަދު ވެގެން ގޮސް ކެތް ނުވާ ވަރު ވުމުން އަޔަޒް މުށްކަވާލި އަތުން ތިން ހަތަރު ފަހަރަށް މޭގައި ޖަހާލިއެވެ.\nދޮރުގައި މަޑު މަޑުން ޖަހާލި އަޑު އިވުމުންވެސް އަޔާޒް އިން ގޮތަށް އިނީއެވެ. މައިހާ ދޮރު ހުޅުވާލަމުން އަޔާޒްއަށް ގޮވާލިއެވެ.\nއަޔާޒް ތެދުވީ ދެ ފަހަރަކު މައިހާ ގޮވާލުމުންނެވެ.\n“އަޝްފާން ބުނީ ނަދާއަށް މި ބޭސް ދޭށޯ” އަތުގައި އޮތް ދެ ގުޅަ ބޭހާއެކު ފެންތައްޓެއް ދިއްކޮށްލަމުން މައިހާ ބުންޏެވެ.\nއަޔާޒް މައިހާ ދިން ބޭސް ހިފައިގެން އައިސް އެނދުގެ އެއް ފަރާތުން އިށީނދެ، ސައިޑް ޓޭބަލް މަތީ އެ އެއްޗެހި ބެހެއްޓިއެވެ.\n“ނަދާ…” އަޔާޒް ގޮވާލިއެވެ. ނަމަވެސް ނަދާ އެ އަޑު އިވޭ ކަމަކަށް ނުހެދިއެވެ.\n“ނަދާ…” ނަދާގެ ކޮނޑުގައި އަތް ޖައްސާލަމުން އަނެއްކާވެސް އަޔާޒް ގޮވާލިއެވެ.\n“ގައިގަ އަތް ނުލާށޭ!” ނަދާ ބުނެލި އަޑު އިވުނެވެ.\n“މި ބޭސް ކާލައިގެން އޮވޭ، އޭރުން އުނދަގުލެއް ނުކުރާނަން” އަޔާޒް އެދުނެވެ.\n“ބޭނުމެއް ނޫން” ނަދާ ޖަވާބު ދިނެވެ.\n“ޕްލީޒް ނަދާ…” އަޔާޒް އަނެއްކާވެސް ބުންޏެވެ.\n“ބުނެފީމެއްނު ނުކާނަމޭ؟ ކީއްވެތަ ބުނާ އެއްޗެއް އަޑު ނީވިގެން ތި އުޅެނީ؟ އަޔާއާ މައިހާއާ ދެ މީހުން ބޭސްކައިގެން ތިބެބަލަ، އަހަންނެއް ނުކާނަން” ނަދާ ބޯ ހިއްލާލަމުން އަޔާޒްއާ ދިމާއަށް ބަލާލާފައި ބުނެލިއެވެ.\nނަދާ އަނެއްކާވެސް މޫނުގައި ބާލީސް އަޅާ މޫނު ފޮރުވާލިއެވެ. ހަދާނެ ގޮތެއް ނޭނގިފައި އިރުކޮޅަކު ހުރެފައި އަޔާޒް ސައިޑް ޓޭބަލް މަތީ ބޭހާ ފެންތަށި ބަހައްޓާފައި އައިސް ސޯފާގައި އިށީނެވެ. ނަދާއާ ދިމާއަށް ބަލަން އިނދެފައި އަޔާޒް ދެ އަތުން މޫނު ފޮހެލުމާއެކު އިސްތަށިގަނޑު ތެރޭ ދެ އަތް ތިލަ ހިންގާލިއެވެ. ލޯ މަރާލަމުން ސޯފާގައި ބޯ ޖައްސާލައިގެން އޮތް އިރު އަޔާޒްގެ ހިތަށް އެތައް އެއްޗެއް އަރާ ފައިބަމުން ދިޔައެވެ.\nއަޔާޒް ދަމުން ދޮރު ތަޅު ލާފައި ދެވުނު ނަމައޭ ހިތަށް އެރިއެވެ. ތިރިއަށް ގޮސްފައި މަޑު ނުކުރެވުނު ނަމައެވެ. އެރޭ މައިހާ އެ ގެޔަށް ނައި ނަމައެވެ. ފޯން ބަލާ މައްޗަށް އައުމަށް މައިހާ ގާތު ބުނެވުނު ނަމައެވެ.\nހައްތަހާވެސް ނަމައެވެ. އެރޭގެ ހާދިސާއިން ސަލާމަތް ވެވިދާނެ އެތައް ގޮތެއް ވިސްނަމުން ދިޔަ ނަމަވެސް އެއަކުން ވާނެ ފައިދާއެއް ނެތެވެ. އަޔާޒް ކިތަންމެ ބޭނުން ވި ނަމަވެސް އެއީ ނުވާ ކަމަކަށް ދެން ނުހެދޭނެއެވެ. ނަދާއަށް އެ އަނިޔާ ނުލިބޭ ކަމަކަށް ނުވާނެއެވެ.\nރޮއެރޮއެ ވަރުބަލި ވެގެން ނަދާއަށް ނިދުނީ ކޮން އިރަކު ކަމެއް ނޭނގެއެވެ. އަޔާޒް ކޮޓަރިން ނުނިކުންނަ ކަން ނަދާއަށް އެނގެއެވެ. އެހެންވެ ބިއްދޮށަށް އެނބުރުނު ގޮތަށް ނަދާ އޮތީއެވެ. ނިދުނު އިރު ބަންގި ނުގޮވާ ކަން ނަދާއަށް އެނގެއެވެ.\nމައިހާއާ އަޝްފާން ސިޓިންގރޫމްގައި ތިބީ އަޔާޒް ނިކުމެދާނެ ކަމަށެވެ. ނަމަވެސް އެކެއް ޖަހަން ކައިރި ވުމުން އަޝްފާން ދާން ތެދުވިއެވެ. މައިހާވެސް ދަބަސް ހިފައިގެން ތެދުވިއެވެ.\n“މައި މަޑުކޮށްލަން ވީނު؟ ފަހަރެއްގަ އަޔާއަށް ނޫނީ ނަދާއަށް މައިގެ ހެލްޕެއް ބޭނުން ވެދާނެ” އަޝްފާން މައިހާގެ ކޮނޑުގައި ހިފާލަމުން ބުންނެވެ.\n“އަޝްފާންއަށް އޯކޭތަ؟” މައިހާ އަހާލިއެވެ.\n“އާނ، އަހަރެން ގެޔަށް ގޮސް މަންމަ ކައިރީ ބުނާނަން މައިގެ ފްރެންޑަކަށް ކަމެއް ދިމާ ވެގެން މަޑުކޮށްލަން ޖެހުނީއޭ، އޯކޭނު؟ ވާނުވާ އަންގާލާތި އިނގޭ. ދެން ދާންވީމަ ގުޅާލާ، އަހަރެން އަންނާނަން ބަލާ” މައިހާގެ މޫނުގައި ދެފާރާތުން ހިފާލަމުން އަޝްފާން އެހެން ބުނެފައި މައިހާގެ ނިތްކުރިއަށް ބޮސްދީފައި ނިކުތެވެ.\nއަޝްފާން ނިކުތުމުން ދޮރު ތަޅުލާފައި އައިސް މައިހާ ސޯފާގައި އިށީނެވެ.\nފަތިސް ނަމާދަށް ބަންގި ގޮވަން ފެށި އިރު ސޯފާގައި އޮށޯވެލައިގެން އޮތް ނަމަވެސް މައިހާ އޮތީ ނުނިދިފައެވެ. ބަންގި ގޮވުމުން ތެދުވީ ނަމާދު ކޮށްލަން ވެގެންވެވެ. ނަމަވެސް ފާހާނާއަށް ވަދެލަން ބޭނުން ވާތީ މަޑުކޮށްލައިގެން އިނީ އަޔާޒް ތެދުވި ކަމެއް ނޭނގޭތީއެވެ. އެހެން އިނދެފައި ހައެއް ޖަހަން ކައިރި ވުމުން އެންމެ ފަހުން ތެދުވެގެން ގޮސް ކޮޓަރީގެ ދޮރުގައި ޓަކި ޖަހާލީ މަޑުންނެވެ.\nފަތިސް ވީ އިރުވެސް އަޔާޒް އިނީ އެހެންނެވެ. ނަދާ އޮތީ ނިދާފައި ކަމެއް ނޫނީ ހޭލާ ކަމެއް އަޔާޒް އަކަށް ނޭނގެއެވެ. ނަދާއާ ދިމާއަށް ބަލަހައްޓައިގެން އިން އަޔާޒް ސިހުނީ ދޮރުގައި ޓަކި ޖަހާލި އަޑަށެވެ.\n“ވުޟޫ ކޮށްލަން ވެގެން…” އަޔާޒް އައިސް ދޮރު ހުޅުވާލުމުން މައިހާ ބުންނެވެ.\nއަޔާޒް ބޯ ޖަހާލުމުން މައިހާ ވަނެވެ.\nމައިހާ ކޮޓަރިން ނިކުތުމުން އަޔާޒްވެސް ނަމާދު ކޮށްލިއެވެ. ނަމާދުން ނިމިގެން އަޔާޒް އެނދާ ކައިރި ވެލާފައި ނަދާގެ މޫނަށް ބަލާލިއެވެ. އިރުކޮޅަކު އެހެން ހުރެފައި އަޔާޒް އެނދުގެ މަގަތުން އިށީނެވެ. ނިދި އައިސްފައި ހުރި ވަރުން އަޔާޒްއަށް އެނދުގައި އޮށޯވެވުނީ، އަދި ނިދުނީ ކޮން އިރަކު ކަމެއް ނޭނގެއެވެ.\nނަދާއަށް ލޯ ހުޅުވާލެވުމާ އެކީ ފެނުނީ އެނދުގައި ނިދާފައި އޮތް އަޔާޒްއެވެ. ސިހިފައި ނަދާއަށް މޭގައި އަތް ޖައްސާލެވުނީ އަޔާޒް އެހާ ކައިރީގައި އޮތުމުންނެވެ. އެހެން އޮވެފައި އަނެއް ފަރާތަށް އެނބުރުނީ ރޭގެ ކަންތައް ހަނދާން ވުމުންނެވެ. އިޚްތިޔާރަކާ ނުލާ ނަދާއަށް ރޮވުނެވެ. އަޔާޒްއާ މެދު ހިތް ޝަކުވާއިން ފުރިގެން އައެވެ.\nމޯޅި ނުވަނިސް އެމާ. . [4-ފަހުބައި]\nhaadha rangalhey.. thanks..me first\nYes, u 1st ?\nHello everyone, here’s part 21. Mihaa lahun ves mi upload kolly readers edhey varun, mi bai thankolheh kuruves vaane, but mee Marsha ah vee varu, kamudhaane kamah hykuran, kiyaalaafa comment kolahchey ingey. Part 22 Insha Allah Monday ga genesdheynan. Bajjaveri hukuru dhuvahakah, adhi hajju dhuvahakah edhen, adhi eid mubarik hurihaa kudhinnah.\nWoww?????V v v v reethi ???????? waiting for the next part….Monday ah ???? Eid Mubarak ???❤❤❤❤❤luv ur story so much ❤❤❤❤ ❤❤ one of my favourite story ❤❤❤❤???????\nThnx meekko ?\nThanks……varah reethi bajjaveri hajju dhuvahaka aedhen huri haakudhin na vess\nWooooooowww ❤ ❤ ❤ ❤ ❤ love this part ???\nV reethi baajaveri hajju dhuvahaka eadhen hurihaa kudhin na vess\nWow varah reethi varah reethi ekam varah kuru\nMasha thank you… nadhaa ah dhera gotheh nuhadhah che\nAnyways vaahaka v reethi\nSad. Nadha ah v gothun\nAan, me too Aish, thnx\nOkk ehaa kurehves noon.. Kuruvias avahan up kuranna okk?…. Waaawawa vv salhi mi part ves ❤ ❤ ❤ ❤… Ekam nadhaa ah dhimaavigothun…. Vvvv dheravey.. So sad ?… Ekam ves vaahaka hama habeys.. Love it❤??????????❤?\nThank you Marsha eyna thankolhu fenna gothah liye dhineema.. Comment nukuriyas Marsha ge hurihaa story eh kiyan mi site in..I’mahuge fan of yours.& I jst loved ur stories.. Btw reethi mi part vess.. But nadha ah thi hedhi gotheh dhw… Anyways bajjaveri hajju dhuvahakah edhen.. N Eid Mubarak hurihaa kudhinnashaa Marsha ah..?\nOhh, thnx NSHY, comment ves kohlahchey\nNadha rape kurytha emyhun?? Did those goons did it??? plx someone clear kohdhyba\nYes Roo, they did!\nAlheyy that means rape kuree eyy tha? Writer plxxx answer .. ahannah heevee ehenn\nYes Nunnu, Ehenevee\nGulhaali iarah ayaaz menn dhuvefa aeenu.. ehaa gina iru nuve ehnnu bt they raped her not possible. Im really sad\nHmm, varah kuda vaguthu kolheh ehge therey hingi kanthah eii,\nVrr reethi mi bai vx… ??And kure vx nunn☺☺… Eid Mubarak Marsha and Marsha ge vaahaka tha kiyaa hurihaa kudhinna vx ☺❤\nThnx Ainii, eid mubarik!\nMasha Allah……vv reethi Eid Mubarak….hajj Mubarak\nThnx Yashm, eid mubarik n hajj mubarik to u too\nWow wow wow…Mi bai vec vvv rythi masha allah???..But feeling sad about nadha..Waiting for da next\n?Wolf queen? says:\nVaraVarah reethi, waiting for next part and Eid mubarik ?\nThnq Wolf queen\nKeep it up ❤❤eid mubaarak marsha\nNei tha eid hadhiya eh ves??\nEid hadhiyaa eh dheyn vaane dho! ?\nDhen rape nuvinama. Like he saved her from that. Wish it was different. Nice eykamvess


PHOTO GALLERY: Jumhoory party ge jalsa | Mihaaru\nޖުމްހޫރީ ޕާޓީގެ ޖަލްސާ\nމާލެ: ފެބްރުއަރީ 10، 2019- އަންނަ އޭޕްރީލް މަހު ބާއްވާ ރައްޔިތުން މަޖިލިހުގެ އިންތިޚާބުގައި ޖުމްހޫރީ ޕާޓީ (ޖޭޕީ) ން އިތުރު އަށް ދާއިރާއަކަށް ވާދަކުރަން ނިންމައި، އެ ދާއިރާތަކަށް ނުކުންނަ ކެނޑިޑޭޓުންގެ ނަންތައް އިއުލާން ކުރުމަށް ކުނޫޒުގައި ބޭއްވި ޖަލްސާ: އޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބު ގައި ޖުމްހޫރީ ޕާޓީން އަލަށް ވާދަކުރުމަށް ނިންމި އަށް ދާއިރާ އަކީ ހއ. އިހަވަންދޫ ދާއިރާ، ހދ. ނޮޅިވަރަމް ދާއިރާ، ށ. މިލަންދޫ ދާއިރާ، ނ. ހޮޅުދޫ ދާއިރާ، ޅ. ނައިފަރު ދާއިރާ، ތ. ކިނބިދޫ ދާއިރާ، ގދ. މަޑަވެލި ދާއިރާގެ އިތުރުން ސ. މީދޫ ދާއިރާ.---ފޮޓޯތައް: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާ ގައި ބައިވެރިވެވަޑައިގެންނެވި ބައެއް ބޭފުޅުން.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާ ގައި އެ ޕާޓީ އަށް ދާދި ފަހުން ސޮއިކުރެއްވި، ކުރީގެ ރައީސް ޔާމީންގެ ސަރުކާރުގެ ޔޫތު އެންޑް ސްޕޯޓްސް މިނިސްޓަރު އިރުތިޝާމް އާދަމް ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާ ގައި ބައިވެރިވެވަޑައިގެންނެވި ބައެއް ބޭފުޅުން، (ކ-ވ) ކެންދޫ ދާއިރާގެ މެމްބަރު އަލީ ހުސައިން، ޕާޓީގެ ނައިބު ރައީސް ޑރ. އަބްދުﷲ މައުސޫމް އަދި ޖޭޕީގެ ލީޑަރު ގާސިމް އިބްރާހިމްގެ ޕޮލިޓިކަލް އެޑްވައިޒަރު މުހައްމަދު ނާޒިމް ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާ ގައި އެ ޕާޓީގެ ލީޑަރު ގާސިމް އިބްރާހީމް ވާހަކަފުޅު ދައްކަވަނީ: ބަރުލަމާނީ ނިޒާމަށް ރާއްޖޭގެ ވެރިކަން ބަދަލުކުރަން ހެޔޮނުވާނެ ކަމަށް ގާސިމް ވިދާޅުވި.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާގެ ތެރެއިން.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީއާ އަލަށް ގުޅުނު މީހެއްގެ ފޯމު އެ ޕާޓީގެ ލީޑަރު ގާސިމް އިބްރާހީމްއާ މިރޭ ހަވާލު ކުރައްވަނީ.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާގައި ބައިވެރިވެވަޑައިގެންނެވި ބައެއް ބޭފުޅުން، (ކ-ވ) އެފްއޭއެމްގެ ކުރީގެ ނައިބު ރައީސާ ނާޒިމާ، ކުރީގެ ޔޫތު އެންޑް ސްޕޯޓްސް މިނިސްޓަރު އިރުތިޝާމް އަދި ކެންދޫ ދާއިރާގެ މެމްބަރު އަލީ.---ފޮޓޯ: ހުސައިން ވަހީދު\nމާލެ: ފެބްރުއަރީ 10، 2019- ޖުމްހޫރީ ޕާޓީގެ ފަރާތުން ކުނޫޒުގައި ބޭއްވި ޖަލްސާގައި، މި ފަހަރުގެ މަޖިލިސް އިންތިޚާބަށް ވާދަކުރަން ނިންމި ބައެއް ކެންޑިޑޭޓުން، އެ ޕާޓީގެ ލީޑަރު ގާސިމް އިބްރާހިމާ އެކު ފޮޓޯއަކަށް ހުއްޓިގެން.---ފޮޓޯ: ހުސައިން ވަހީދު/މިހާރު\nމާލެ: ފެބްރުއަރީ 10، 2019- ޖުމްހޫރީ ޕާޓީން މިރޭ ބޭއްވި ޖަލްސާ ގައި އެ ޕާޓީގެ ލީޑަރު ގާސިމް އިބްރާހީމާއި ޕާޓީގެ ބައެއް އިސްވެރިން.---ފޮޓޯ: ހުސައިން ވަހީދު/މިހާރު


Ras Online - ތުހުމަތުތަކާއެކު ޝުޝާންތުގެ މަރު އިތުރަށް ތަހުގީގުކޮށް ދިނުމަށް އެދިއްޖެ\nތުހުމަތުތަކާއެކު ޝުޝާންތުގެ މަރު އިތުރަށް ތަހުގީގުކޮށް ދިނުމަށް އެދިއްޖެ\nއާމިނަތު ނުޒުހާ 30 ޖުލައި 2020\nސުޝާންތު ސިންގް ރާޖްޕުތް އަދި ރިޔާ ޗަކްރޮބަތީ\nބޮލީވުޑްގެ މަޝްހޫރު ތަރި ސުޝާންތު ސިންގް ރާޖްޕުތްގެ މަރުގެ މައްސަލަ އިތުރަށް ތަހުގީގުކޮށް އެދި އިންޑިޔާގެ ޕަޓްނާ ޕޮލިސް ސްޓޭޝަނަށް އެ އާއިލާއިން މައްސަލައެއް ހުށައަޅައިފިއެވެ.\nސުޝާންތުގެ ބައްޕަ މި މައްސަލަ ހުށަހަޅާފައިވަނީ ސުޝާންތު ލޯބީގެ ގޮތުން ގުޅިގެން އުޅުނު ރިޔާ ޗަކްރޮބަތީ، ސުޝާންތު އަމިއްލައަށް މަރުވާން ހިތްވަރުދިންކަމަށާއި އޭނާއަށް އެކި ގޮތްގޮތުން ދޯކާދީފައިވާ ކަމަށް ތުހުމަތުކޮށް އޭނާގެ ދަރިފުޅުގެ މަރު އިތުރަށް ތަހުގީގު ކޮށްދިނުމަށް އެދިއެވެ.\nސުޝާންތުގެ އާއިލާއިން ޕަޓްނާ ޕޮލިސްއަށް މައްސަލަ ހުށައެޅިއިރު މުމަބައި ޕޮލިހުންވެސް އަދިވެސްދަނީ ސުޝާންތުގެ މަރު އިތުރަށް ތަހުގީގުކުރަމުންނެވެ. އެގޮތުން މުމްބައި ޕޮލިހުންވަނީ މި މައްސަލައިގައި މިހާތަނަށް 40 މީހަކާއި ސުވާލު ކޮށްފައެވެ. އޭގެ ތެރޭގައި ޑިރެކްޓަރ ސަންޖޭ ލީލާ ބަންސާލީ އަދި ޑިރެކްޓާރ މަހޭޝް ބަޓް ހިމެނެއެވެ.\nޕަޓްނާގެ ޕޮލިހުންގެ ޓިމެއްވެސްވަނީ މިމައްސަލަ އިތުރަށް ތަހުގީގު ކުރުމަށް މުމްބާއިއަށް ގޮސްފައެވެ. ސުޝާންތުގެ ބައްޕަ، ކޭ.ކޭ. ސިންގް އެންމެ ބޮޑަށް ރިޔާއަށް ތުހުމުތު ކުރާ އެއްކަމަކީ ސުޝާންތުގެ ބޭންކް އެކައުންޓްއިން ރިޔާގެ ބޭންކް އެކައުންޓަށް 15ކަރޯޑް ރުޕީސް ފޮނުވާފައިވާތީއެވެ. އަދި ސުޝާންތުގެ ހުރިހާ ކްރެޑިޓް ކާޑަކާއި އޭނާގެ ބޭންކް އެކައުންޓްގެ ހުރިހާ ކަމެއް ކުރަނީ ރިޔާ އާއި އޭނާގެ އާއިލާކަމަށް ކޭ.ކޭ ސިންގް ތުހުމަތު ކުރެއެވެ.\nސުޝާންތުއާއެއްކޮށް ދިރިއުޅެމުން ދިޔަނަމަވެސް ޖޫން 8 ވަނައަށް ވީދުވަހު ރިޔާ އެގެ ދޫކޮށް ދިޔަކަމަށް މީޑިޔާ ރިޕޯރޓްތަކުގައިވަނީ ބުނެފައެވެ.\nއޭގެ އިތުރުން ސިއްހީ މައްސަލައެއް ހުރި ކަމަށް ބުނެ، ރިޔާވަނީ ސުޝާންތު ބްލެކްމެއިލް ކޮށްފައިކަމަށްވެސް ކޭކޭ ސިންގްވަނީ ތުހުމަތު ކޮށްފައެވެ.\nރާޖްޕުތް އާއިލާ މެމްބަރުން ބުނާގޮތުގައި ޕަޓްނާ ޕޮލިހަށް މައްސަލަ ހުށައަޅަން ޖެހުނީ މުމްބައި ޕޮލިހުންނާއި ދޭތެރޭ ހިތްހަމަ ނުޖެހޭތީއެވެ. ހަމައެއާއެކު ސުޝާންތަށް ހެޔޮއެދޭ އޭނާގެ ސަޕޯޓަރުން ދަނީ ބޮލީވުޑް އިންޑަސްޓްރީތެރޭ ފެތުރިފައިވާ ނެޕޯޓިޒަމް ދެކޮޅަށް މަސައްކަތްކުރާ އެދާއިރާއިން އަޑުއުފުލަމުންދާ ފަންނާނުންގެ އެހީއާއެކު ސުޝާންތުއަށް އަސްލުވީ ގޮތް ބެލުމަށް މިމައްސަލަ ސީ.ބީ.އައިއާ ހަވާލް ކުރުމަށް މީސްމީޑިޔާގައި ޕެޓިޝަންއެއް ހަދާފައެވެ.\nމިމައްސަލާގައި ދުނިޔޭގެ އެތަންމިތަނުގައި ތިބި ސުޝާންތުގެ ސަޕޯޓަރުން ރިޔާއަށް ތަފާތު ތުހުމަތުތަކެއްކޮށް މީސްމީޑިއާގައި ހާމަމުރަމުންދާއިރު އެއްޗެއް ބުނެފައި ނުވާތާ، އެންމެފަހުން އޭނާއާއި ދެކޮޅަށް ސުޝާންތުގެ ޢާއިލާއިން އެހުރިހާ ތުހުމަތެއްކޮށް ޕަޓުނާ ޕޮލިހަށް ހުށަހެޅުމުންވެސް ރިޔާގެ ފަރާތުން އެއްވެސް އެއްޗެއް ބުނެފައި ނުވާކަން ފާހަގަކޮށްލެވެއެވެ.


ބީއެމްއެލްގެ ބޯޑުގެ ޗެއާ އަކަށް ޔޫޝައު | Sandhaanu\nބީއެމްއެލްގެ ބޯޑުގެ ޗެއާ އަކަށް ޔޫޝައު\nޖުލައި 16, 2021\nބޭންކް އޮފް މޯލްޑިވްސް) ބީއެމްއެލް(ގެ ބޯޑަށް އައު މެންބަރުން ހޮވައި، ޗެއަރޕާސަނަކަށް ހ. ސޭންޑީ ބީޗް ، ޔޫޝައު ސައީދު،ކަނޑައަޅައިފިއެވެ.\nޔޫޝައު އެ މަގާމަށް ކަނޑައެޅީ 38 ވަނަ އަހަރީ އާންމު ޖަލްސާއަށް ފަހު އެ ބޭންކުން ބޭއްވި ޑިރެކްޓަރުންގެ ބޯޑުގެ ބައްދަލުވުމުގައެވެ.\nބީއެމްއެލްގެ ބޯޑުގައި ސަރުކާރު ތަމްސީލްކުރާ ޑިރެކްޓަރުންގެ ގޮތުގައި އަހަރީ އާއްމު ޖަލްސާއިން ކަނޑައަޅާފައިވަނީ\n1.މރ. ޓިމޮތީ ސޯޔަރ (ޗީފް އެގްޒެކެޓިވް އޮފިސަރ އަދި މެނޭޖިންގ ޑިރެކްޓަރ)\n2. އާއިޝަތު ނޫރައްދީން، މ. ތާނގީދޮށުގެ\n3. ޔޫޝައު ސައީދު، ހ. ސޭންޑީ ބީޗް\n4. ޖުވައިރިޔާ ސައީދު، މއ. ކޮށީގެ\n5. އަބްދުﷲ ހަސަން، ނަސީމާ މަންޒިލް، ރ. އަލިފުށި\n6. އަބްދުﷲ ހުސާމް ޝަރީފް، ޑިގުވާންޑު، ސަވާ، ޏ.ފުވައްމުލައް\n7. މުހައްމަދު ޝަރާހް، ކޮތަންގެ، ގދ. ފިއޯރީ\nއަދި އާންމު ހިއްސާދާރުންގެ ފަރާތުން އިންތިޚާބު ކުރި ދެ ޑިރެކްޓަރުންގެ ގޮތުގައި ހޮވުނީ އިބްރާހީމް މުހައްމަދު، ނެލުމް، ނ. ހޮޅުދޫ އަދި އަހްމަދު މުހައްމަދު، ގ. އުފާ އެވެ.\nއޮންލައިންކޮށް ކުރިއަށް ގެންދިޔަ މި އަހަރީ އާންމު ޖަލްސާގައި ވާހަކަ ފުޅު ދައްކަވަމުން ބޭންކް އޮފް މޯލްޑިވްސްގެ ސީއީއޯ އަދި މެނޭޖިންގް ޑިރެކްޓަރ، ޓިމް ސޯޔާ ވަނީ ކޯވިޑްގެ ހާލާތާއެކު ބޭންކަށް ދިމާވި ގޮންޖެހުންތަކަށް އަލި އަޅުއްވާލާފައެވެ. އެގޮތުން މިދިޔަ އަހަރު ބޭންކް އޮފް މޯލްޑިވްސްގެ ސާފު ފައިދާގެ ގޮތުގައި 325 މިލިއަން ރުފިޔާ ލިބިފައިވާއިރު މިއީ 2019 ވަނަ އަހަރާއި އަޅާ ބަލާއިރު، %60 އަށް ވުރެ ބޮޑު ދަށްވުމެއްކަން އޭނާ ފާހަގަކުރެއްވިއެވެ.\nޓިމްގެ ވާހަކައިގައި ކޯވިޑްގެ ސަބަބުން އިގްތިސާދަށް ހީނަރުވިއިރު، އިގްތިސާދު ހިފެހެއްޓުމަށް ބީއެމްއެލްއިން މުހިންމު ދައުރެއް އަދާ ކުރި ކަމަށް އޭނާ ވިދާޅުވިއެވެ. އެގޮތުން އިގްތިސާދު ހަރުދަނާ ކުރުމަށް ބޭންކުގެ ސްޓްރެޓީޖިކް ޕްލޭނެއް ތެރެއިން، ލިކުއިޑިޓީ ޕްރެޝަރ ކުޑަކުރުމަށް އެކިއެކި މާލީ އިދާރާތަކާ ގުޅިގެން ފަންޑިންގެ ގޮތުގައި ގާތްގަނޑަކަށް 90 މިލިއަން ޑޮލަރު ހޯދިފައިވާ ކަމަށް އޭނާ ވިދާޅުވިއެވެ.\nހިޔާ މަޝްރޫއުގައި ކަރަޕްޝަން ހިމެނޭކަމަށް ބުނެ ތަހުގީގު ހިންގުމަށް އެދި ހުށަހަޅައިފި\nހުޅުމާލޭ ދެވަނަ ފިޔަވަހީގައި ގާއިމް ކޮށްފައިވާ ބޯހިޔާވަހިކަމުގެ މަޝްރޫއު، ހިޔާ މަޝްރޫގައި ކޮރަޕްޝަން ހިމެނޭ ކަމަށް ބުނެ އެކަމާ ގުޅޭ ޖިނާއީ ތަހުގީގެއް ހިންގުމަށް އެދި ރައްޔިތުންގެ މަޖިލީހަށް މިއަދު ހުށަހަޅައިފި އެވެ. މާފަންނު...\nދެ މަސްކުރިން ސައިކަލަކުން ފޯނެއް ވަގަށްނެގި މީހަކު ހޯދުމަށް މިއަދު ވީޑިއޯ އާންމުކޮށްފި\nރާއްޖެ ފާތިމަތު މުހައްދު - އޮކްޓޯބަރ 26, 2021 0\nއޯގަސްޓް މަހު 11 ވަނަދުވަހު މަގުމަތީގައި ޕާކް ކޮށްފައިހުރި ސައިކަލަކުން ފޯނެއް ވަގަށްނެގި މައްސަލައަކާ ގުޅިގެން މީހަކު ހޯދުމަށް މިއަދު އެމީހާގެ ވީޑިއޯ ފުލުހުން އާންމު ކޮށްފި އެވެ. ފުލުހުން އާންމުކުރި ވީޑިއޯގައި ފެންނަނީ...\nކުޑަކުއްޖަކާ ބަދުއަހުލާގީ އަމަލު ހިންގި މައްސަލައަކާ ގުޅިގެން މީހަކު ހޯދަނީ\nކުޑަކުއްޖަކާ ބަދުއަހްލާގީ އަމަލު ހިންގި ކަމަށް ތުހުމަތުކުރެވޭ މައްސަލައަކާ ގުޅިގެން މީހަކު ހޯދަން ފުލުހުން އިއުލާނުކޮށްފިއެވެ. ފުލުހުން ހޯދަމުން އަންނަނީ ބަންގްލަދޭޝްގެ ރައްޔިތެއް ކަމަށްވާ އުމުރުން 36 އަހަރުގެ އިބްރާހިމް މުހައްމަދެވެ. ފުލުހުން ބުނީ އޭނާ...


Hashigandu Reechah Bahattan Beynunkuraa Gina Saamaanuthah Beauty Secret MV in - Vaguthu\nމިހާރަކަށް އައިސް ޒުވާނުން އަންހެން ކުދިންނަކީ ވަރަށްވެސް ބިޒީކޮށް މަސައްކަތުގައި އުޅެމުން އަންނަ ބައެކެވެ. އަދި ހުސް ވަގުތެއް ލިބިއްޖެނަމަ އޮންނާނީ ރަހުމަތްތެރިންނާއި ބައްދަލުކޮށްލުމެވެ. ނޫނީ ކޮފީއަަަކަށް އަރާ މަޖަލުގައި ވަގުތު ހޭދަކޮށްލުމެވެ.\nމިކަންކަމާއި ހެދި އެމީހުންނަށް އެކްސެސައިޒްކޮށްލަންވެސް ހަނދާން ނެތެއެވެ، ހަށިގަނޑު ރީތިކޮށް ބެހެއްޓުމަށް މާބޮޑު ސަމާލުކަން ނުދެވެއެވެ.\nނަމަވެސް އެ މީހުންނަކީ އަބަދުވެސް ހަށިގަނޑަށް ބަލައިގެން، ހަށީގަނޑު ރީތިކޮށް ބަހައްޓަން ވަރަށް މަސައްކަތް ކުރާ މީހުންނެވެ. އެފަދަ މީހުންނަށް އުފާވެރި ހަބަރަކައިގެން މި އައި ބިއުޓީ ސީކްރެޓްސްް އެމްވީ އިންނެވެ.\nއެތަނުން ހަށިގަނޑު ރީތިކޮށް ބެހެއްޓުމަށް ބޭނުންކުރާ ވަރަށް ގިނަ ކޮލެޓީ ޕްރޮޑަކްޓްތައް އެބަހުއްޓެވެ. އަދި މި ތަކެތީގެ އަގުވެސް ވަރަށް ރަނގަޅުކަން ފާހަގަކޮށްލަން ޖެހެއެވެ.\nއެތަނުން ލިބެނުން ހުންނަ މިފަދަ ޕްރޮޑަކްޓްތަކުގެ ތެރޭގައި، ބޮޑީ ޝޭޕާ، ސްލިމިން ވެއިސްޓް ޓްރެއިނާ، ކްލިންޗަ ވެސްޓް ވްމެން ޝޭޕަރސް، ސްލިމިންގ ކްރީމް، ސްލިމިން ޕެޗަސްގެ އިތުރުން، ޑެޓޮކްސް ޕެޑް ފަދަ ތަފާތު ތަކެތި ހިމެނެއެވެ.\nމި ހުރިހާ ތަކެތި އެއްތަނަކުން ގަތުމަށް ބިއުޓީ ސީކްރެޓްސް އެމްވީ ޕޭޖަށް ޒިޔާރަތްކޮށްލާށެވެ. ބިއުޓީ ސީކްރެޓްސް އެމްވީ އަކީ ޒީނަތްތެރިވުމަށް ބޭނުންކުރާ ގިނަ އަދަދެއްގެ ސާމާނު ވިއްކަމުން އަންނަ ފަރާތެކެވެ.\nއިންޑިއާގެ 490 ބިލިއަން ޑޮލަރުގެ ކަޅު ފައިސާ ބޭރުގައުމުތަކުގައި ފޮރުވާފައި\nކަނޑޫދޫ މިރުހުގެ އަގު 1200 ރުފިޔާ އަށް އަރައިފި


Maldivian in ethereyge ticket aguheyokoffi | Mihaaru\nމޯލްޑިވިއަންގެ ބޯޓެއް: އަންނަ މަހުގެ އެކެއްގައި ގަމުން ޓްރިވެންޑްރަމަށް ދަތުރެއް ބާއްވާނެ.\n02 ޖެނުއަރީ 2019 - 19:59 204 comments\nއައިލެންޑް އޭވިއޭޝަންގެ މެނޭޖިން ޑައިރެކްޓަރު މުހައްމަދު ރިޒްވީ "މިހާރު" އަށް ވިދާޅުވީ އެތެރޭގެ ދަތުރުތަކުގެ ޓިކެޓްގެ އަގު 25 ޕަސެންޓާއި 30 ޕަސެންޓާ ދެމެދުގެ މިންވަރަކަށް ހެޔޮކޮށްފައި ވާނެ ކަމަށެވެ.\n"މިސާލަކަށް އައްޑުއަށް ކުރިން ދެކޮޅު ޓިކެޓް އެންމެ ބޮޑުކޮށް ހުންނާނީ 3500 ރުފިޔާއާ ހަމައަށް. އެކަމަކު މިހާރު 2600 ރުފިޔާއަށް ވުރެ ބޮޑެއް ނުވާނެ،" ރިޒްވީ ވިދާޅުވި އެވެ.\nމޯލްޑިވިއަން އޮޕަރޭޓްކުރާ ސަރުކާރުގެ ކުންފުނިން މި ގެނައި ބަދަލުތަކަށް ވަރަށް ގިނަ ބަޔަކު ތިބީ އިންތިޒާރުކޮށްގެންނެވެ. އެކަމަކު އާ އަގުތަކަށް ބަލާއިރު، ބައެއް ދަތުރުވެރިން ބުނީ، މިހާރު ޓިކެޓް ލިބެން ހުރި އަގަށް ވުރެ 25 ޕަސެންޓް ބޮޑު ނޫން ކަމަށެވެ.\nއެގޮތުން އެއް ދަތުރުވެރިޔަކު ބުނި ގޮތުގައި ދަރަވަންދުއަށް އޭނާ މިއަދު ވެސް އެއް ކޮޅަށް ޓިކެޓް ނެގީ 599ރ އަށެވެ. އެކަމަކު އަލަށް އިއުލާންކުރި އެންމެ ހެޔޮ އަގަށް ބަލާ ނަމަ، ތިރިވެފައި އެ ވަނީ ގާތްގަނޑަކަށް 100ރ އެވެ.\nއައިލެންޑް އޭވިއޭޝަނުން އިއުލާންކޮށްފައި ވަނީ އެންމެ ހެޔޮކޮށް ޓިކެޓް ލިބޭނެ އަގާއި އެންމެ ބޮޑުކޮށް ލިބޭނެ އަގެވެ. އެގޮތުން ބަލާއިރު، މިސާލަކަށް ހދ. ހަނިމާދުއަށް މިހާރު ދަތުރުކުރެވޭ ނިސްބަތުން ގާތްގަނޑަކަށް 25 ޕަސެންޓް ހެޔޮވެ އެވެ.\nTicket ge agah annaanee rayyithun ufaavaa kahala badhaleh: Aisha\nމިއަދު ހަނިމާދޫން މާލެއަށް އެއްކޮޅު ޓިކެޓެއް އުޅުނީ 1444ރ އަށެވެ. ދެކޮޅަށް ގާތްގަނޑަކަށް 2800ރ ވަރު ޖެހެ އެވެ. އެކަމަކު މިހާރު އިއުލާންކޮށްފައިވާ ގޮތުން ނަމަ އެންމެ އަގުބޮޑުކޮށް ވެސް މާލެ/ހަނިމާދޫގެ ރިޓާން ޓިކެޓްގެ އަގު ޖެނުއަރީ 10 އިން ފެށިގެން، އުޅޭނީ 2،226ރ ގަ އެވެ. އެންމެ އަގުހެޔޮކޮށް ބަލާ ނަމަ، އިއުލާންކޮށްފައި ވަނީ 1،610ރ އެވެ. އެ ރޭޓުގައި އެއްކޮޅަށް ޓިކެޓް ލިބެން ހުންނަ ނަމަ ޖެހޭނީ ގާތްގަނޑަކަށް 805ރ އެވެ.\nމޯލްޑިވިއަންގެ ޓިކެޓަށް ގެނައި ބަދަލުތައް\nޓްރާންސްޕޯޓް މިނިސްޓަރު އައިޝަތު ނަހުލާ ދާދި ފަހުން ވިދާޅުވެފައި ވަނީ އެތެރޭގެ ވައިގެ ދަތުރުފަތުރަށް އަންނާނީ ރައްޔިތުން އުފާވާ ކަހަލަ ހެޔޮ ބަދަލެއް ކަމަށެވެ.\nއަގު ހެޔޮވި މިންވަރާ މެދު އާއްމުންގެ ހުރެދާނެ ބައެއް ޝަކުވާތަކާ މެދު ރިޒްވީ ވިދާޅުވީ ރަނގަޅަށް އަޅާބަލައިފި ނަމަ އަގު ހެޔޮވި މިންވަރާ މެދު ހިތްހަމަޖެހޭނެ ކަމަށެވެ.\nއޭނާ ވިދާޅުވި ގޮތުގައި ކަސްޓަމަރުންގެ ޝަކުވާތަކުގެ ތެރޭގައި އެންމެ ދަށް ރޭޓުގައި ގިނަ ފަހަރަށް ޖާގަ ނުލިބޭ ކަމުގެ ޝަކުވާ ހިމެނެ އެވެ. ނަމަވެސް އޭނާ ވިދާޅުވި ގޮތުގައި، އެ އަގުގައި ގިނަ ބަޔަކަށް ދެން ޖާގަ ލިބޭނެ ގޮތް ހަމަޖެއްސުމުގެ މަސައްކަތް ދަނީ ކުރިއަށެވެ. އެގޮތުން ކޮންމެ މަހަކު އަގުހެޔޮ ރޭންޖްގައި 15،000 ސީޓް ލިބޭ ގޮތަށް ހެދުމަކީ އަމާޒެއް ކަމަށް ވިދާޅުވި އެވެ.\n"އެވަރަށް ޖާގަ ދޭ އިރު ވަރަށް ގިނަ ބޭފުޅުންނަށް އޮންނާނީ އަގުހެޔޮކޮށް ޓިކެޓް ލިބިފައި،" ރިޒްވީ ވިދާޅުވި އެވެ.\nއިތުރު ލިޔުންތައް އައިލެންޑް އޭވިއޭޝަން ރައީސް އިބްރާހިމް މުހައްމަދު ސޯލިހް މުހައްމަދު ރިޒްވީ، އެމްޑީ/އައިއޭއެސް ސަރުކާރު ސަރުކާރުގެ ފުރަތަމަ 100 ދުވަސް މޯލްޑިވިއަން އެއާލައިން ވައިގެ ދަތުރުފަތުރު ޓްރާންސްޕޯޓް މިނިސްޓްރީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


MDP Activisteh Holhudhoo Court Ge Magistrate Kamah - Vaguthu\nއެމްޑީޕީގެ އެކްޓިވިސްޓަކަށް ހޮޅުދޫ ކޯޓުގެ އިސް މެޖިސްޓްރޭޓްކަން ދީފި\nއެމްޑީޕީގެ ހަރަކާތްތަކުގައި ކުރިން އިސްކޮށް ހަރަކާތްތެރިވި، އަދި ނ.އަތޮޅު ހޮޅުދޫގައި އޮންނަ އެމްޑީޕީގެ ގޮތްޕެއްގެ ހަޒާންދާރުގެ މަގާމު ވެސް ފުރާފައިވާ އާދަމް ޝަރީފް އެރަށު ކޯޓުގެ އިސް މެޖިސްޓްރޭޓަކަށް އައްޔަން ކުރައްވައިފިއެވެ.\nއާދަމް ޝަރީފް ފަނޑިޔާރު ކަމުގެ ހުވާ ކުރެއްވީ އިއްޔެ އެވެ. ފަނޑިޔާރު ކަމުގެ ހުވާ ލައިދެއްވީ ހައިކޯޓުގެ ފަނޑިޔާރު ހާތިފް ހިލްމީއެވެ. އޭނާ ފަނޑިޔާރު ކަމުގެ ފަތްކޮޅު ހަވާލު ކުރެއްވީ ކޮމިޝަނުގެ ރައީސް ހިސާން ހުސެއިންއެވެ.\nހޮދުޅޫން "ވަގުތު" އަށް މައުލޫމާތު ދިން މީހަކު ބުނީ އާދަމް ޝަރީފް މީގެ ކުރިން އެމްޑީޕީގެ ހަރަކާތްތަކުގައި އިސްކޮށް އުޅުނު ކަމަށެވެ. "ޖަލްސާތަކުގައި ވާހަކަދައްކަވާ، ކެމްޕޭންތައް ހިންގުމުގައި އިސްކޮށް އުޅުނު. ބައެއް ކެމްޕޭންތައް ކުރިއަށް ދިޔައިރު ޑޯޓްޑޯ ގައި ވެސް ބައިވެރިވި." ހޮޅުދޫން "ވަގުތު" އަށް މައުލޫމާތު ދިން މީހަކު ބުންޏެވެ.\nފަނޑިޔާރުންގެ ޤާނޫނުގެ 15 ވަނަ މާއްދާގެ (ޅ) ގެ (1) ގައި ބުނެފައި އޮންނަނީ ސިޔާސީ ޕާޓީއެއްގެ މެންބަރަކު ނުވަތަ ސިޔާސީކަމެއްގައި ހަރަކާތްތެރިވެފައިވާ މީހަކު ފަނޑިޔާރު ކަމަށް އައްޔަން ކޮށްގެން ނުވާނެ ކަމަށެވެ.\nއެމްޑީޕީގެ އަޣުލަބިއްޔަތު އޮންނަ ޖޭއެސްސީ އިން އެމްޑީޕީގެ އެކްޓިވިސްޓަކު މެޖިސްޓްރޭޓް ކަމަށް އައްޔަން ކުރިއިރު ޖޭއެސްސީގެ ނިންމުންތަކުގައި ސިޔާސީ ކުލަ ޖެހިފައިވާ ކަމަށް ބުނެ ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nއެމްޑީޕީގެ އެކްޓިވިސްޓަކު މެޖިސްޓްރޭޓެއްގެ މަގާމަށް އައްޔަން ކުރުމުން ގިނަ ބަޔަކު ގެންދަނީ މީސް މީޑިއާގައި އެކަމަށް ފާޑުކިޔަމުންނެވެ.\nއަނެއްކާވެސް ޤާޟީ ހަސަންގެ މައްސަލައެއް، މިފަހަރު ރާއްޖެއިން ބޭރުގައި ކުރި ކައިވެންޏެއް\nޖޫން 29, 2020 11:32\nއިންސާފު އަ ރަފޯދުނީ...މިދިޔަ ސަ ރުކާ ރަށް ތާއިިދުކު ރިމީހެކޭ ކިޔާ ކިތައް މީހުން ވަޒީފާއިން ވަކިކޮއްފި...މޑޕ ބޭނުންވާ އިންސާފު ލިބުނީ... މިވަ ރުންވެސް ވިސްނޭނެ ރައްޔިތުން ވަ ރަށް މަދުވާނެ...ހު ރިހާ ގޯހެއް ހެދުނީ ރައްޔިތުން އެމީހުންގެ ވާޖިބާ ޒިންމާއަދާ ނުކު ރުމުން....ޖީބަށްވިކި ވޯޓުދޭތީ..\nމިއީ ގާނޫނަކަށް ބަލާ ބައެއްނޫން ތިޔަ މައްސަލަ މަޖިލީހުގައި ބަހުސް ކުރަންޖެހޭ\nއަބަދުވެސް ޗާޓުން ބޭރުން ކިހާ ދެރަކަމެއް ކޮބައިތަ ސްޕުރިމް ކޯޓް ތުންޖީނާ ސަލަވާތް ކިޔެވުމުގައިދޯ\nޖޫން 29, 2020 11:44\nގިނަދިވެހިން ބޭނުންވި ތަފާތު އެބައި މީހުނަށް ދައްކަވާ މިބައިގަނޑު ވެރިކަމަށް ގެނެވުނުކަމަށްޓަކައި ހިތާމަކުރާ ބައެއްކަމުގައި އެބައިމީހުން ލައްވާންދޭ..\nޖޫން 29, 2020 13:27\nއަދުލްއިންސާފު މިޔޮތްގެން އުތުރި އަރަނީ..... ސްޕްރީމް ކޯޓުން ފެށިގެން އެންމެ ދަށުކޯޓް ތަކަށް ޕާޓީ ކުތިން ކޮޅު.... އަދުލުވެރި ،އިންސާފު ވެރި، އޯގާތެރިކަން ފެންނަނީ ......\nޖޫން 29, 2020 13:57\nމެޖިސްޓްރޭޓުން ނާއި ފަނޑިޔާރުން މިއީ އެއްފެންވަރެއްގެ އެއްމަގާމެއްގެ ބައެއްބާ؟ ދެނަމަކުން ކިޔާ އެއްސެޓްފިކެޓެއް އޮންނަ ބައެއްބާ؟ މެޖިސްޓްރޭޓުން ނަކީވެސް ފަނޑިޔާރުންބާ؟މެޖިސްޓްރޭޓެއްގެ މަގާމަށް އިސްކުރީ. ހަވާލުކުރީ ފަނޑިޔާރުކަމުގެ ފަތްކޮޅު. ވާނުވާއެއްނޭގުނު.\nފަނޑިޔާރުންގެ ގާނޫނުގެ 15ވަނަ މާއްދާގެ(ޅ) ގެ (1) ގައި ބުނެފާ އޮންނަނީ ސިޔާސީ ޕާޓީއެއްގެ މެމްބަރަކު ނުވަތަ ސިޔާސީކަމެއްގައި ހަރަކާތްތެރި ވެފައިވާ މީހަކު ފަނޑިޔާރުކަމަށް އައްޔަން ކޮށްގެން ނުވާނެ ކަމަށެވެ. މި މާއްދާގައި ސިޔާސީ ޕާޓީއެއްގެ މީހަކު މެޖިސްޓްރޭޓް ކަމުގެ މަގާމަށް އައްޔަން ނުކުރެވޭނެކަމަށް ބުނެފައި ނުވާތީ ތިކަމުގައި ގާނޫނާ ޚިލާފުވެފައެއްނެތް.\nޖޫން 29, 2020 14:33\nމިއޭ މި ލާދީނީ މީހުންނައް ނުވެގެން އުޅޭ ކަމަކީ.\nޖޫން 29, 2020 14:34\nބަލަ ރާއްޖޭގެ އެންމެ މަތީކޯޓް ކަމަށް ބުނާ ކޯޓުގާއިވެސް ތިބުނާ ގުރޫޕް މީހުން އެބަތިބި މިސާލަކަށް “ ގާނޫނުގެ ދިގުއަތް އޮންނަކަމަށް ބުނިމީހާ”\nޖޫން 29, 2020 15:40\nތިޔަށްވުރެ އަދި ބޮޑު އަޖައިބެއް ލާދީނީ އެމްޑީއެން ސުޖޫން އޭނީ ދީނަށް ހަޖޫ ޖަހާފަ ސުޕްރީމް ކޯޓްގަ\nޖޫން 29, 2020 17:07\nތީ ކަނޑައެޅިގެން ދޮގެއް. ޢޭނާއަކީ އިސްސަފުގަ ޑޯޓުޑޯ ޖައްސާ ކެމްޕެއިން ކުރަމުން ހިނގި ފަރާތެއް ނޫން. ކޮންމެކަމެއްވެސް ސިޔާސީ ކޮށް މީހުންގެ ޢަބުރު ކަތިލަން މަސަތްކަތް ނުކުރޭ\nޖޫން 29, 2020 19:26\nތިޔައީ ވަރަށް ސާފުކޮށް އެގެން އޮތްކަމެކެވެ. ގައުމުގެ ހުރިހާ ބާރުތަކެއް އެމް ޑީޕީ އަށް ގެންދަނީއެވެ. އެމީހުންނާއި ދެކޮޅަށް ބަހެއްބުނާ ކޮންމެ މީހަކަށް އެމީހުންގެ ހުރި ނުލަފާކަން އެދައްކަނީއެވެ.\nޖުލައި 1, 2020 07:00\nޤާނޫނުގަ އޮތް އެއްޗެއް އޮޅުވާލަިއގެން ރައްޔިތުންނަށް ދޮގު ހަބަރު ގެނެސްދިނުމަކީ ފިޔަވަޅު އެޅޭނެ ކަމެއް.. 15 ވަނަ މާއްދާގެ (ޅ) ގެ 1 ވަނަ ނަންބަރު ގަ ލިޔެފަ އޮތް އެއްޗެއް ރަނގަޅަށް ކިޔާފަ.. އަލުން ތިހަބަރު އިސްލާޙް ކޮއްލުން ކިހިނެއްވާނެ.. "ހަރަކާތްތެރިވެފައިވާ" އާއި "ހަރަކާތްތެރިވާ" މި ދެބަހުން މާނަ ތަފާތު ވާނެ.. ހަރަކާތްތެރިވެފަވިޔަސް އޭނައަށް އެމަގާމަށް ކުރިމަތި ލުމަކަށް ހުރަހެއް ނެތް.. އެހެންނަމަވެސް އެއްވެސް ޕާޓީއެއްގަ އޭނާގެ ނަން އޮވެގެން ނުވާނެ ކަން އިލެކްޝަން އިން ކަށަވަރު ކޮށް ލިޔުމެއް ޖޭއެސްސީ އަށް ހުށަހަޅަން ޖެހޭނެ.


Accident thah ginave, maruthah ithuruvun: faadukiyun sarukaarah!\nއެކްސިޑެންޓުތައް ގިނަވެ، މަރުތައް އިތުރުވުން: ފާޑުކިޔުން ސަރުކާރަށް!\nޖޫން މަހުގެ ފުރަތަމަ 10 ދުވަހު އެކަނިވެސް ހުޅުމާލޭގައި ނުރައްކާތެރި3އެކްސިޑެންޓް ހިނނގާފައިވޭ\nއެކްސިޑެންޓުތައް މަދުކުރުމަށް ފުލުހުން އެކަށީގެންވާ ފިޔަވަޅުތަކެއް ނާޅާ\nމަގުތައް މަރާމާތުކޮށް ބަލަހައްޓާ ފަރާތްތަކުގގެ އިހުމާލުވެސް ބޮޑު\nކ. މާލެ 10 ޖޫން 2018 | އާދީއްތަ 09:12 11,181\nއެކްސިޑެންޓުގައި ސީރިއަސް އަނިޔާތަކެއް ލިބުނު މީހަކު ގެންދަނީ - މުހައްމަދު ޝަރުހާން\nވޭތުވެދިޔަ މަހެއްހާ ދުވަހަށް ބަލާލާއިރު މަގުމަތީ އެކްސިޑެންޓުތަކުގެ އަދަދު މަދެކޭ ނުބުނެވޭނެ އެވެ. އާދައިގެ އެކްސިޑެންޓުތަކުން ފެށިގެން ސީރިއަސް ޒަހަމްތަކާއި މީހުން މަރުވެފައިވާ އެކްސިޑެންޓުތައް ހިންގާފައި އެބަ ހުއްޓެވެ.\nޖޫން މަސް ފެށިގެން ފުރަތަމަ 10 ދުވަސް ނިންމާލިއިރު، ހަމައެކަނި ހުޅުމާލޭގައިވެސް ނުރައްކާތެރި ތިން އެކްސިޑެންޓެއް ހިނގާފައިވެ އެވެ. އެ އެކްސިޑެންޓްތަކުގައި ޒުވާނަކު މަރުވިއިރު، ބައެއް ޒުވާނުން އަދިވެސް ތިބީ ހޮސްޕިޓަލުގަ އެވެ. ލިބިފައިވާ ބޮޑެތި ޒަހަމްތަކާއިއެކު އެ ޒުވާނުންގެ ހާލު ސީރިއަސްކަމަށް ޑޮކްޓަރުން ބުނެ އެވެ.\nނުރައްކާތެރި އެކްސިޑެންޓުތައް އިތުރުވެފައިވާއިރު، އެކަމުގައި ގިނަ ބަޔެއްގެ ފާޑުކިޔުންތައް އަމާޒުވެފައިވަނީ ސަރުކާރަށެވެ. ނަމަވެސް ފާޑުކިޔާ ހުރިހާ ފަރާތްތަކުންވެސް އިއްތިފާޤްވާ އެއްކަމެއް އޮވެ އެވެ. އެއީ ވެހިކަލް ދުއްވާ ފަރާތުން ހެދިފައިވާ ގަވައިދުތަކާއި އުސޫލުތަކާއި އެއްގޮތަށް ދުއްވާކަމުގައިވާނަމަ އެކްސިޑެންޓުތައް ހިނގުމަކީ ނާދިރުކަމެއް ކަމަށް އެ ފަރާތްތަކުންވެސް ގަބޫލުކުރެއެވެ.\nއެކަން އެގޮތަށް އޮތްކަމުުގައިވީނަމަވެސް ފާޑުކިޔާ ފަރާތްތަކުން ބުނާގޮތުގައި އެކްސިޑެންޓުތައް އިތުރުވުމުގައި ސަރުކާރުގެ އިހުމާލްތައް ގިނަ އެވެ. އެގޮތުން ފުލުހުން، އެންމެ އެކަށީގެންވާ ގޮތުގައި މަގުތައް ނުބެލެހެއްޓުމަކީ އެއް މައްސަލަކަމަށް އެ ފަރާތްތަކުން ބުނެ އެވެ. އެހެނީ ހުޅުމާލެއަށް އެކަނި ބަލާކަމުގައިވާނަމަވެސް ދެތިން ސަރަހައްދެއްގައި ބެރިކޭޑްތައް ތަރުތީބް ކޮށްލުމުގެ އިތުރުން، މަގުމަތީގެ ސަލާމަތާއި ރައްކާތެރިކަމަށް ފުލުހުން މާ ގިނަ ފިޔަވަޅުތަކެއް އަޅާތަނެއް ނުފެނެވެ. އެ ބެރިކޭޑްތައްވެސް އިރުއޮއްސި ފިނި ބުރައް ނުކުންނަންވާއިރަށް ނައިގައި، މަގުތައް ހުޅުވާލަ އެވެ.\nހުޅުމާލޭގައިި އެކްސިޑެންޓެއް ހިނގި ސަރަހައްދެއްގައި އާންމު ބަޔަކު -- ފޮޓޯ: ސޯޝަލް މީޑިއާ\nރައްޔިތުުންގެ މަޖިލީހުގެ މަޑުއްވަރީ ދާއިރާގެ މެމްބަރު މުހައްމަދު އަމީތު ވިދާޅުވިގޮތުގައި ސިޔާސީ މީހުންގެެ ފަހަތުން ދުވުމަށް ފުލުހުންގެ ވަސީލަތްތައް ބޭނުންކުރުމުގެ ބަދަލުގައި އާންމުންގެ ސަލާމަތާއި ރައްކާތެރިކަމަށް، ވަކިން ހާއްސަކޮޮށް މަގުމަތީގެ ސަލާމަތްތެރިކަމަށް ފުލުުހުން ހާއްސަ ފިޔަވަޅުތަކެއް އަޅަންޖެހެ އެވެ. އޭނާ ވަނީ އިދާރާތަކުގެ ޒިންމާ އަދާނުކުރުމުގެ ސަބަބުން ކުރިމަތިވާ އިހުމާލްގެ މައްސަލަތަކުގައި އަދާރާތައް ޖަވާބުދާރީ ނުކުރެވޭތީ ކަންބޮޑުވުން ފާޅުކުރައްވާފަ އެވެ.\n. @Policemv has exhausted all of the available resources running behind politicians. Local authorities are not being held to account for gross negligence of their duty.\nYes, we all haveashared responsibility & relevant Authorities should initiate steps to ensure road safety. https://t.co/BElixIeBDB\n— Mohamed Ameeth (@MohamedAmeeth) June 9, 2018\nއަމީތެކޭ އެއްފަދައިން، އެކްސިޑެންޓުތައް އިތުރުވާ މައްސަލާގައި ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު ފައިސަލް ނަސީމްވެސް ވަނީ ކަންބބޮޑުވުުން ފާޅުކުރައްވާފަ އެވެ. ފައިސަލްވެސް ދެކިވަޑައިގަންނަވާ ގޮތުގައި އެކްސިޑެންޓުތައް ހުއްޓުވުމަށް ފުލުހުން ހާއްސަ ފިޔަވަޅުތަކެއް އަޅުއްވަންޖެހެ އެވެ.\nފައިސަލް ވވިދާޅުވީ މަގުމަތީގައި ހިނގަމުންްދާ ނުރައްކާތެރި އެކްސިޑެންޓުތަކާއިމެދު ފުންކޮށް ވިިސްނާ ސަމާލުވުން އިތުރުކުރަންޖެހޭ ކަމަށެވެ. އަދި ފުލުހުންވެސް ހާއްސަ ފިޔަވަޅުތަކެއް ރައްޔިތުންގެ ރައްކާތެރިކަމަށް އަޅަންޖެހޭކަމަށާއި، މަގުތައް ޑިޒައިން ކުރެވޭއިރު، އެކްސިޑެންޓުތައް މަދުކުރެވޭނެ ވިސްނުންތައް ގެނންގުޅެންޖެހޭކަމަށް ފައިސަލް ވިދާޅުވި އެވެ.\nMagumatheega hingamundha nurakkatheri accident thaka medhu funkoh visna samaalu vun ithuru kuranjehey adhi @PoliceMv in eba jehey khassa fiyavalhu thakeh Rayyithunge rakkatherikamah alhan. Adhi maguthah design kurevey iru accident thah madhu kureveyne visun gengulhen jehey.\n— Faisal Naseem (@FaisalNasym) June 9, 2018\nއެކްސިޑެންޓުތައް ހުއްޓުވުމަށް ފުލުހުންގެ ޒިންމާ ބޮޑުކަމާއެކު، މަގުތައް ބަލަހައްޓާ ސަރުކާރުގެ އިދާރާތަކުގެ ޒިންމާވެސް ބޮޑު އެވެ. އެހެނީ ވެރިރަށް މާލެއާއި، ހުޅުމާލޭގެ މަގުތަކުގައި ހުންނަ މަގުމަތީ ނިޝާންތައް ފެންނަން ހުންނަނީ ކިތައް މަގުގައިތޯ އެވެ. ބައެއް ބޯޑުތަކުގެ ކުލަ ވެއްޓި، އެއްކޮށް ހަލާކުވެފައި ހުންނައިރު، ރަނގަޅަށް އިންނަ ބޯޑެއް ކަމުގައިވާނަމަ އިންނަނީ ކޮންމެވެސް ގޮތަކުން ނިވާވެފައެވެ. ދުއްވާ ފަރާތަށް އެއިން ބޯޑެއް ނުފެންނާނެ ގޮތަށެވެ.\nހަމަޔަށް ފެންނަން އިންނާނީ މަދު ބޯޑެކެވެ.\nމަގުމަތީގައި ހުންނަ މަގު ހުރަހެއް، ސްޕީޑް ބްރޭކަރެއް ފެންނާކަށް ނުހުރެ އެވެ. ހުޅުމާލޭގައިނަމަ ރޭގަނޑުގެ ވަގުތުގައި ސްޕީޑް ބްރޭކަރެއް ފެންނަނީ ވަރަށް ގަދަޔަށް އަވިދޭ ދުވަހެއްގަ އެވެ. ނުވަތަ ސްޕީޑް ބްރޭކަރުގެ މައްޗަށް އެރުމުންނެވެ. އެހެން ނޫންކަމުގައިވާނަމަ ކުލަވެއްޓި ހަލަކުވެފައި ހުންނަ ސްޕީޑް ބްރެކަރުތައް ހުންނަނީ ދުއްވާ މީހާއަށް ފެންނަގޮތަކަށް ނޫނެެވެ.\nއެކްސިޑެންޓުގައި ސައިކަލެއް ހަލާކުވެފައި -- ފޮޓޯ: ސޯޝަލް މީޑިއާ\nސްޕީޑް ބްރޭކަރުތަކުގެ އިިތުރުން މަގު ހުރަސްތަކުގެ ހާލަކީވެސް ހަމައެއީ އެވެ. އެއިން ކުރެހުމެއްގެ ކުލައެއް އަައު ކޮށްލުމަކީ ކަމާއިބެހޭ އިދާރާތަކަށް ކޮށްލެވޭ ވަރުގެ ކަަމަކަށް އޮންނަނީ ނުވެފަ އެވެ. އޭގެއިތުރުން ކޮންސްޓްރަކްސަން ސައިޓުތަކުންނާއި، ބޮޑެތި ވެހިކަލްތަކުން ފައިބާ ހިލަތަށްވެސް އޮންނަނީ މަގުމަތީގައެވެ. ކަމާއިބެހޭ އިދާރާތަކަށް އެކަމަށް ހައްލެއް ހޯދައިނުދެވޭއިރު، ހިލަތަށް މަގުތަކުގައި އޮންނަތާ އެތަށް ދުވަހެއްވާއިރުވެސް ސާފުކޮށްލެވޭކަމަކަށް ނުވެ އެވެ.\nމިއިން ކޮންމެކަމަކީވެސް އެެކްސިޑެންޓުތައް މަދުކުރުމަށް ކޮންމެހެން ހައްލުކުރަންޖެހޭ ކަންތައްތަކެވެ. އިދާރާތަކުގެ އިހުމާލްތައް އެކަމުގައިވާކަންކަމެވެ.\nއެކްސިޑެންޓްތަކާއި ގުޅިގެން ފާޑުކިޔާ ފަރާތްތަކުގެ ފާޑުކިޔުންތައް ސަރުކާރަށް އަމާޒުވަނީ މި ދެންނެވި ކަންކަން އެގޮތަށް ހުރުމާއި ގުޅިގެންނެވެެ. ރޯޑްވާދިނަސް އާއި، އެކި ނަންނަމުގައި ރައްޔިތުން ސަރުކާރަށް ފައިސާ ދައްކަނީ މަގުތަށް ރަނގަޅަށް މަރާމާތުކޮށް ބެލެހެއްޓުމަކަށް ކަމަށްވަތީ އެވެ. ރައްޔިތުންގެ ޓެކްސް ފައިސާ ނަގައިގެން ތިބެމެ، އެކަންކަން ހައްލުުނުކޮށްދޭތީ އެވެ.\nއޭގެއިތުރުން ފާޑުކިޔާފަރާތްތަކުން ގަބޫލލުކުރާގޮތުގައި "އެއްލަކިން ލައިސެންސް"ގެ ނަމުގައި ސަރުކާރުން ސިޔާސީ މަންފާއެއް ހޯދުމަށް ކުރިއަށްގެންދިޔަ ލައިސެންސް ޕްރޮގްރާމަކީވެސް މަގުތައް އިތުރަށް ނުރައްކަލުގެ ތެރެޔަށް ވައްޓުވާލިކަމެކެވެ.\nލައިސެންސް ދޫކުރުމަށް މީގެކުރިން އޮންްނަނީ ހަރަކުށި އުސޫލުތަކެއް ނަމަވެސް، ސަރުކަރުން ކުރިއަށްގެންދިޔަ "އެއްލަކިން ލައިސެންސް" ޕްރޮގްރާމްގައި ހަމައެކަނި ބަލާފައިވަނީ ސައިކަލު ކޮންޓްރޯލްކޮށްލެވޭތޯ އެކަނި އެވެ. ކިތަންމެ ނުފަރިތަ ނަމަވެސް، ރައީސް އޮފީސް ވަށައި ބުރެއްޖެހުމުން ލައިސެންސް ވަނީ ދޫކޮށްފަ އެވެ. ގަވައިދުން ސިޤްނަލްދޭތޯއެއް ޕާކްކުރެވޭތޯ އެއް ނުވަތަ އެހެންކަމަކަށް ބެލުމެއް ނޯވެއެވެ.\nއެއްލަކިން ލައިސެންސް ޕްރޮގްރާމްގައި ބައިވެރިވުމަށް ބަޔަކު ކިއޫގައި -- ފޮޓޯ: ސޯޝަލް މީޑިއާ\nއެކްސިޑެންޓުތައް މަދު މުޖުތަމައުއަކަށް ވާސިލްވުުމަށް ހުރިހާ ފަރާތްތަކުންވެސް އެ ފަރާތްތަކުގެ ޒިންމާ އަދާކުރަންޖެހެ އެވެ. ވެހިކަލް ދުއްވާ މީހާއިން ފެށިގެން ދައުލަތުގެ އިދާރާތަކުގެ ވެރިންވެސް އެ ފަރާތްތަކުގެ ޒިންމާ ފުރިހަމައަށް އަދާކުރަންޖެހެ އެވެ. އެހެން ނޫންކަމުގައިވާނަމަ ކުރިއަށް އޮތް މުސްތަޤުލުގައިވެސް އެކްސިޑެންޓުތައް އިތުރުވެ، އިތުރު ޒުވާނުންތަކެއް އަޅުގަނޑުމެންގެ މި މުޖުތަމައުއިން ގެއްލިގެން ދިއުމަކީ ހަމަ އެކަށީގެންވާ ކަމެކެވެ.


Raees Nasheed sarukaaraai dhekolhu vumuge hahalakee avas inthihaabeh: Maleeh - vNews.mv\nރައީސް ނަޝީދު ސަރުކާރާ ދެކޮޅުވުމުގެ ހައްލަކީ އަވަސް އިންތިހާބެއް: މަލީހު\nފާތިމަތު ނަހުދާ ފާއިޒް 17 July 2021, 13:45\nރައީސް ނަޝީދާއި އެމްޑީޕީ ސަރުކާރާއި ދެކޮޅުވުމުގެ ހައްލަކީ އަވަސް އިންތިޚާބެއް ބޭއްވުން ކަމަށް ކުރީގެ ވަޒީރު، މުޙައްމަދު މަލީހު ޖަމާލް ވިދާޅުވެއްޖެއެވެ.\nމަލީހު މިހެން ވިދާޅުވެފައިވަނީ މިވެރިކަން ހިންގާ ކޯލިޝަންގައި ހިމެނޭ އަދާލަތު ޕާޓީން ރައީސްއަށް ބާރުފޯރުވަކަމަށް ތުހުމަތުކުރައްވާ ރައީސް ނަޝީދުގެ އޮފީހުން މިއަދު ނެރެފައިވާ ބަޔާނަކާއި ގުޅިގެން ކުރެއްވި ޓްވީޓެއްގައެވެ.\nމަލީހު އިތުރަށް ވިދާޅުވީ، ފާޅުގައި މިސަރުކާރާއި ދެކޮޅުކަން ވެރިކަން ކުރަމުންދާ މައިޕާޓީގެ ރައީސް މުހައްމަދު ނަޝީދު އިއުލާން ކުރެއްވުމަކީ މިސަރުކާރަށް ރައްޔިތުން ކުރާ އިތުބާރު ގެއްލުން ކަމަށާއި، މިހާލަތުގައި ސަރުކާރަށް އޮތް އެންމެ ރަނގަޅު ގޮތަކީ އަވަސް އިންތިޚާބެއް ބާއްވައި ރައްޔިތުންގެ ޚިޔާލާއި އެއްގޮތަށް ސަރުކާރެއް އެކުލަވާލުން ކަމަށެވެ.\nއަދި، ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙް ކުޅުދުއްފުއްޓަށް ވަޑައިގަތުމުން އެ ރަށުގެ ބައެއް ރައްޔިތުން އެމަނިކުފާނުގެ އިސްތިއުފާއަށް ގޮވުމާއި ގުޅިގެން، އެކަމަށް އިޝާރަތް ކުރައްވާ މަލީހު ވިދާޅުވީ، ކުޅުދުއްފުށިން އިވިގެން އެ ދިޔައީ އަވަސް އިންތިހާބެއް ބާއްވަންޖެހޭ ކަމުގެ އަޑުކަމަށެވެ.\nރައީސް ނަޝީދުގެ އޮފީހުން މިއަދު ނެރުނު ބަޔާނުގައި ބުނެފައިވަނީ، ސަރުކާރުގެ ފަރާތުން މަޖިލީހަށް ހުށަހަޅާފައިވާ ނަފްރަތުގެ ބިލަށް މިސަރުކާރުން ތާއީދު ނުކުރާނަމަ، މިސަރުކާރަށް ތާއީދު ނުކުރާނެ ކަމަށެވެ.\nއަދި، އަދި މިހާރު ވެރިކަން ކުރަމުންދާ ކޯލިޝަނުން ޑިމޮކްރަސީގެ ހުރިހާ އަސާސެއް ފުޑު ފުޑު ކޮށްލާފައިވާ ކަމަށްވެސް މި ބަޔާނުގައި ރައީސް ނަޝީދު ވަނީ ވިދާޅުވެފައެވެ.\nމީގެއިތުރުން، މިހާރު އެމްޑީޕީގެ އިއްތިހާދު ކަމުނުދާކަމަށާއި، މިހާރު އޮތް ސަރުކަރު ކޯލިޝަނަށް ތާއީދު ނުކުރާކަމަށް މީގެކުރިން ރައީސް ނަޝީދު ވަނީ ވިދާޅުވެފައެވެ.\nއަދި ރައީސް ޞާލިހުއާއިއެކު ސިޔާސީ އެއްވެސް މަސައްކަތެއް ކުރުމަށް ދެން ނުހުރެވޭނެ ކަމަށާއި، ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ އެހީ ހޯއްދަވާނެ ކަމަށްވެސް ރައީސް ނަޝީދު ވަނީ ވިދާޅުވެފައެވެ.\nރާއްޖެ އެމްޑީޕީ މުހައްމަދު މަލީހު ޖަމާލް މުހައްމަދު ނަޝީދު ސިޔާސީ


Rajnikanth ge "2.0" China gai release kurun madujassaalaifi | Mihaaru\n"2.0" ގެ ޕޯސްޓަރެއް.\nރަޖްނީކާންތުގެ "2.0" ޗައިނާގައި ރިލީޒްކުރުން މަޑުޖައްސާލައިފި\n09 ޖުލައި 2019 - 07:04 1 comment\nބޮލީވުޑް ހަންގާމާ އިން ބުނީ އިންޑިއާގައި މިހާތަނަށް ހެދި އެންމެ އަގު ބޮޑު ފިލްމު ދުނިޔޭގެ އެންމެ އާބާދީ ބޮޑު ގައުމުގައި ރިލީޒްކުރުން ހުއްޓުމަކަށް ގެނައީ އެ ފިލްމު ޗައިނާގައި އަޅުވަން ހަވާލުވި ޑިސްޓްރިބިއުޓަރު އެޗްވައި މީޑިއާ އިން ރިސްކެއް ނަގަން ބޭނުން ނުވެގެން އެ މަސައްކަތް ހުއްޓައިލުމުން ކަމަށެވެ.\nއެއް ސަބަބަކީ އެ ކުންފުނިން މިދިޔަ އަހަރު ޗައިނާގައި ރިލީޒްކުރި އަކްޝޭގެ "ޕެޑްމޭން" އަށް ވެސް އެކަށީގެންވާ ވަރުގެ ތަރުހީބެއް ނުލިބި، ފިލްމު ޕްރޮމޯޓް ކުރަން ކުރި ހަރަދު ފޫނުބެއްދުމެވެ. އަނެއް ސަބަބަކީ "2.0" އަކީ ކުރިން ގެނެސްދިން ފިލްމެއްގެ ދެވަނަ ބައި ކަމަށްވާތީ ފިލްމުގެ ޕްރިކްއެލް ޗައިނާގައި ދައްކާފައިި ނުވުމުން އެއަށް މާ ބޮޑު ޝައުގުވެރި ކަމެއް އޯޑިއަންސް ދޭނެކަމާ ދޭތެރޭ ޝައްކު އުފެދުމެވެ. އަދި "2.0" އަކީ ވަރަށް ގިނަ އަދަދަކަށް ވީއެފްސްއެކްސް ހިމެނޭ ފިލްމަކަށް ވިޔަސް، މި ވައްތަރުގެ ފިލްމުތައް ޗައިނާގެ އޯޑިއަންސަށް ނުވުމެވެ.\nA new poster..\n2.0 releasing in China this July 12, 2019! #2Point0InChina pic.twitter.com/QQJ2OHXhuS\n— Ramesh Bala (@rameshlaus) June 4, 2019\nޝަންކަރު ޑައިރެކްޓްކޮށްފައިވާ "2.0" އަކީ އޭނާ 2010 ގައި ގެނެސް ދިން "ރޮބޮޓް" ގެ ދެވަނަ ބައެވެ.\nމީޑިއާތަކުން ބުނީ ޗައިނާގައި ފިލްމު ރިލީޒް ކުރުން މަޑުޖައްސައިލި އަނެއް ސަބަބަކީ އަންނަ ހަފުތާ ތެރޭގައި ޑިޒްނީގެ "ލަޔަން ކިންގް" ސިނަމާތަކަށް އަންނާތީ، ޗައިނާގައި "2.0" ބަލާނެ ބަޔަކު ނުވާނެ ކަމުގެ ބިރު އޮތުމެވެ. އެހެންވެ މިފަދަ ސަބަބުތަކާ ހެދި އެޗްވައި މީޑިއާ އިން ރިސްކެއް ނަގަން ބޭނުން ނުވީ އެވެ.\nމި ވަގުތަށް ފިލްމު އެޅުވުން ހުއްޓައިލި ނަމަވެސް، ޗައިނާގައި "2.0" އަޅުވާނެތޯ ނޫންތޯ ވެސް އޮތީ ސުވާލު އުފެދިފަ އެވެ.\nމިދިޔަ އަހަރުގެ ނޮވެމްބަރު މަހުގެ 29 ގައި ރިލީޒްކުރި އެ ފިލްމަކީ އިންޑިއާ އިން ވެސް މާ ބޮޑު ތަރުހީބެއް ލިބުނު ފިލްމެއް ނޫނެވެ. އެގޮތުން ފިލްމަށް ކުރި ހަރަދު ފޫބެއްދޭ ވަރުގެ އާމްދަނީއެއް ލިބުނަސް "2.0" އަކީ ބެލުންތެރިން އުންމީދު ކުރި ވަރުގެ ފިލްމެއް ނޫނެވެ. ޖުމްލަ 543 ކްރޯޑް ރުޕީސް (79 މިލިއަން ޑޮލަރު) ހަރަދުކޮށްގެން ހެދި ފިލްމަށް ލިބުނީ 800 ކްރޯޑް ރުޕީސް (116 މިލިއަން) ޑޮލަރު އެވެ.\nއޭގެ ތެރެއިން ބޮޑު ބަޔަކީ ފިލްމު ސެޓެލައިޓް ރައިޓްސް އާއި މިއުޒިކް ރައިޓްސް ވިއްކާލައިގެން ލިބުނު އާމްދަނީ އެވެ.\nއިންޑިއާގެ ފިލްމުތަކަށް މިހާރު ބޮޑު މާކެޓެއް އޮންނަ ޗައިނާގައި އެންމެ ފަހުން ރިލީޒް ކުރި ހިންދީ ފިލްމަކީ މިދިޔަ މަހު އެޅުވި ރިތިކް ރޯޝަންގެ "ކާބިލް" އެވެ. އެކަމަކު 2017 ގައި ރިލީޒް ކުރި ފިލްމަށް ޗައިނާ އިން ލިބުނީ ވަރަށް ވެސް ފިނި ތަރުހީބެކެވެ.\nޗައިނާގައި މިހާތަނަށް އެންމެ ހިނގި ހިންދީ ފިލްމުތަކުގެ ތެރޭގައި އާމިރު ހާންގެ "ޑަންގަލް" އާއި ސަލްމާން ހާންގެ "ބަޖިރަންގީ ބައިޖާން" އާއި އިރުފާން ހާންގެ "ހިންދީ މީޑިއަމް" ގެ އިތުރުން މިދިޔަ އަހަރު ރިލީޒް ކުރި އަޔޫޝްމަން ކުރާނާގެ "އަންދާދުން" ހިމެނެ އެވެ.\nއިތުރު ލިޔުންތައް ބޮލީވުޑް ބޮކްސް އޮފީސް ޗައިނާ އަކްޝޭ ކުމާރު


ބަދަލުވާން މަޖުބޫރު ވިސްނުން | Jazeera\tބަދަލުވާން މަޖުބޫރު ވިސްނުން - Jazeera\nބަދަލުވާން މަޖުބޫރު ވިސްނުން\nޙުސެއިން ޝާހް December 9, 2018 122 views0\nދިވެހިންނަކީ ކަމެއް ކުރާނަމަ އެކަމަކަށް ގިނަފަހަރު ދެވިހިފާބައެކެވެ. ކިތަންމެ އާދޭހެއް ކުރިކަމުގައި ވީނަމަވެސް އެކަމަކަށް ފަރުވާލެއް ނުބަހައްޓާނޭ ބުނުމަކީ މުޅިއަކުން ދޮގަކަށް ނުވާނެއެވެ.\nވެށި ސާފު ކުރުމުގެ އެތައް ހަރަކާތްތަކެއް ފޫހިކަމެއްނެތި ހިންގިދާނެއެވެ. ނަމަވެސް ދިވެހީންގެ ވިސްނުން އިތުރަށް ތަރައްގީ ކޮށްގެންނޫނީ މިވެށި ކުނިބުނިން ސަލާމަތް ވާނެއެކޭ ހިތެއް ނުބުނެއެވެ. މިކަން މިއަދު ޔަގީންކޮށްދެން ބޭނުމީ އަޅުގަނޑުގެ އަމިއްލަ ތަޖުރިބާއިންނެވެ.\nދަތުރުވަރިއެއްގައި އެމް.ޓީ.ސީ.ސީ ފެރީ ދޯންޔަކަށް އަރައިހަމަ ޖެހިލީމެވެ. ތެމާލައިފައިވާ ކަނޑުގައި ފެރީގެ ދިގުދަތުރު ނިމުމުގެ ކުރިން އުރުގައިއިން ލޯބިވާ2މަހުގެ ދަރިފުޅު ޖަހުވާފައިން ނެޕީ ބަދަލު ކުރަން ޖެހުނެވެ. އެކަންކުރުމަށް ފަހު ނެޕީ އޮޅާލާފަ ބޭއްވީ ދޯނީގެ ފަހަތުކޮޅުގައި މީހަކަށް އުނދަގުނުވާނެ ގޮތައްބަލާފައެވެ. ދޯނި މަތީ ދަތުރުގެ ފޯރިނަގަމުންދިޔަ މީހުންނާއި ކުދިން ކެއިހާ ބިސްކޯދެއްގެ އުރަތަކާ ބުއިހައި ދަޅާއި ފުޅީގެ ހަމަލާ އަމާޒުވެދިޔައީ ތަރުފާލެއްފަދަ އަމާން އޮމާން ކަނޑަށެވެ.\nމާފަރި ޒާތަކަށް ދޯނީގެ ކުރީކޮޅުން ހިނގާލާފައި އެހެރަ އަންނަނީ ފެރީގެ ޓިކެޓު ކަނޑާފަޅުވެރިއާއެވެ. އެނާގެ ކަޅި ނެޕީއަށް އަމާޒުވީ މަތީ އެނބުރޭ ބާޒަކަށް ބިންމަތީގަ އޮންނަ ބޮނޑެއް ފެންނަ ބީދައިންނެވެ. ބަހެއްބުނުމުގެ ކުރިން އޭނާ އަމަލު ކޮށްފިއެވެ. ނެޕީ ވެސް ކަނޑު ފެއްތީއެވެ. އަހަރެންގެ އަތްފައިގަ އެނެޕީ އެއްލާލާނެހައި ބާރުނެތީއޭ ހީވީ ތޯއްޗެކެވެ. ނަމަވެސް ބަހެއް ބުނެފިނަމަ ގޯސްވާނީ އަޅުގަނޑުކަން ކަށަވަރެވެ.\nދަތުރުގެ މަންޒިލަށް ވާސިލް ވެވިއްޖެއެވެ. ސިޔާސީ ކެމްޕެއިނަށް ދިދަ ދަމާ އުސޫލުން މަގުމަތީގައި ޕެކެޓާއި ދަޅާއި ފުޅި އޮތީ މަދެއްކޮށެއް ނޫނެވެ. ހިތާމައަކީ މިއީ ބޮއެހުސްކޮށް އެއްލާލުމުން ކާޅުވެސް ބަލާފާސްކޮށްފަ ހުރިތަކެއްޗަށްވުމެވެ. ގެއަށް ވަދެ އަތްފައި ދޮވެލުމަށްފަހު ރަހުމަތްތެރިއަކާއި އެކު ކޮފީއެއް ބުޔުމަަށް އަވަސްވެގަތީމެވެ.\nރީތިކޮށް ފަރުމާކޮށްފަ ހުރި ކެފޭއެކެވެ. ޒާތްޒާތުގެ ހެދިކާތަށްފެނި ކޮފީގެ ބަދަލުގައި ކަޅުސަޔަކަށް އޯޑަރުދީ ހެދިކާއިން ތަށި ފުރާލައި ހޮޓަލުގެ ކަނުގައި ހުރި މޭޒުގެ ގޮނޑިއެއްގައި އިށީނދެއްޖެއީމެއެވެ. ރަހުމަތްތެރިޔާ އާއި ތަފާތު ގިނަ ވާހަކަތަކެއް ދެކެވުނެވެ. ކަންކަމުގެ ވާހަކަ ދެކެވެމުންދަނިކޮށް އެއްލި ކަޅިން ފެނުނީ ޖެހިގެންއިން މޭޒުގައިއިން ބޭފުޅަކު ފާރުބުޑަށް ޗަސްލާފަ ކުޅުޖެހިތަނެވެ. ހީވީ ކަޅުބިލަމަހެއް ކޮށިފިލައިގައި ޖަހައި ކަރު ކަނޑާލިހެންނެވެ. މާފުކުރާށެވެ. ތަނުގެ ރީތިކަމަށް ކުރި ތައުރީފު އަނބުރައި ގެނެސްފީމެވެ.\nސަޔަށްފަހު އެކަނި މާއެކަނި ވައިޖައްސާލައި ބަނޑު ދަމާލުމަށް ފަންނުގައި އޮތް ޖޯއްޔަކަށް ވެރިވީމެވެ. ޖެހޭ އަރާމުވައިގެ ވާހަކަ ދެއްކުމުގެ މާނައެއްނެތެވެ. ލޯމަރަލައިގެންއޮވެވުނީ ކޮންކަމެއްގެ ފިކުރުގައި ކަމެއް ހަގީގަތުގައިވެސް ނޭނގެއެވެ. ނިދިޖެހި ހިމޭންކަމުގެ ތެރެއިން މާތޫލި އަޑަކުން މީހެއްގެ އަޑު އިވޭތީ ލޯހުޅުވާލެވުނީ ހަމަކިރިޔާއެވެ. ފަސްދީ އެދަނީ ބަރޮލެއް ހިފައިގެން ގޮނޑު ދޮށާއި ދިމައަށް ވައިސޫރިއެއްހެންދާ ފަލަވަރެއްގެ2އަންހެނުންނެވެ.\nއެދެމީހުންގެ މުހުތާދަކީ ކޮބައިތޯ ބަލާލާހިތްވީ ކަށީގައި ހަރުލާފަ ހުރިކަމަކަށްވާތީ ކަމަށްވެސް ވެދާނެއެވެ.\nކަސްރަތަކަށް ވާވަރުގެ އެއްވެސް ކަމެއް ދިވެހި ގިނަ އަންހެނުން ކުރަންބޭނުން ނުވަނީތާ ދޯއެވެ. ކުނިބަރޯ ކުނިގޮނޑާ ހަމައަށް ގެންދަން ހިތްހަމަ ނުޖެހޭތީ ގެއާއި ދިމާއާށް އުކާލީ ތޯއްޗެކެވެ.\nއިރުގަނޑަަކަށްފަހު ގެއަށް އަތުވެއްޖެއީމެވެ. މިޖެހުނީ ކަންތަކާތާއެވެ.\nލޯބިވާ އަނބި މީހާގެ އެއް ސުވާލުގެ ސަބަބުން މިލިޔުން ލިޔަން މަޖުބޫރުވީއެވެ.\nސުވާލަކަށްވީ، ފެރީމަތީ ތިބެގެން ކެއި ސަބްމެރިން ލައިގެން ގެނާ ކޮތަޅާ ދަތުރު މަތީގަ ބުއި2ޕެކެޓް މިއީ ކީއްކުރަން ގެއައްގެނައި އެއްޗެއްހެެއްޔެވެ.\nއަހަރެން ބޯކަހާލީ ބުނާނެ އެއްޗެއް ދުލަށް ނައިސްގެންނެވެ.


iPhone thakuge charging port badhaluvanee | Mihaaru\nއައިފޯނުތަކުގެ ޗާޖިން ޕޯޓް ޔޫއެސްބީ ޓައިޕްސީ އަށް ބަދަލުވެދާނެ ކަމަށް އެބަ ބުނެވޭ\n12 ޖޫން 2019 - 07:294comments\nސްމާޓްފޯން މާކެޓްގައި ވާދަވެރިންގެ ހުރިހާ ފޯނުތަކެއްހެން، ޔޫއެސްބީ ޓައިޕްސީ އަށް ބަދަލުވަނީ އެވެ. ވަރަށް ހަލުވިކަމާ އެކު އެ މަސައްކަތް އެބަ ކުރެ އެވެ. ނަމަވެސް، އެޕަލް ބޭނުންވަނީ ލައިޓްނިން ކޭބަލުން ކުންފުންޏަށް ފައިސާ ހޯދާށެވެ. ނަމަވެސް، މި އަހަރު އެކަން ބަދަލުވެދާނެ ކަހަލަ ނިޝާންތަކެއް އެބަ ފެނެ އެވެ.\nއައިފޯން މޮޑެލްތަކެއް ޓައިޕްސީ އަށް ބަދަލުކޮށްފާނެ ކަމަށް ބެލެވޭ މަންޒަރެއް\nމި އޮތީ ޓްވީޓާ އަށް ލީކުވެފައި އޮތް މެސެޖެކެވެ. ފޮޓޯ އަށް ބަލާށެވެ. އެ ފެންނަނީ ޓައިޕްސީ ކޭބަލެކެވެ. މީގެ ކުރިން އެ ތަނުގައި އޮންނަނީ ލައިޓްނިން ކޭބަލެކެވެ. މި ފޮޓޯއިން ދޭހަވަނީ މި އަހަރުގެ ކޮންމެވެސް ހިސާބެއްގައި އައިފޯނުތަކުގައި ޓައިޕްސީ ކޭބަލް ބޭނުންކުރެވުން އެކަށީގެންވާ ކަމެވެ.\nއެޕަލް އިން މި އަހަރު އަދި ބޮޑު ހަފުލަ ނުބާއްވަ އެވެ. އާ އައިފޯނުތައް ތައާރުފުކުރުން އޮތީ އެވެ. ސެޕްޓެމްބަރު ލައިގަންނަންދެން އިންތިޒާރުކުރުން ނޫން ގޮތެއް ވަފާތެރިންނަށް ވެސް ނެތެވެ. މި އަހަރަށް ޚާއްސަ މޮޑެލްތައް އަދި އައިއޯއެސް 13 އާންމުކުރާ ތާރީޚަކަށް ވާނެ ކަމަށް ވެސް ބުނެވެނީ އަހަރުގެ ފަހުގެ ދުވަހެކެވެ.\nއައިފޯނުތަކުގެ ޗާޖިން ޕޯޓް ބަދަލުކުރުމަކީ އެޕަލް އަށް ދެން އެންމެ ރަނގަޅު ގޮތް ކަމަށް ފެނެ އެވެ. ސްމާޓްފޯން ސިނާއަތުގައި އެންމެން އެއް މިންގަނޑަކަށް ފެތެން އޮތް ގޮތް ކަމަށް ވާތީ ވެސް އެވެ. އެޕަލް އަކީ ތަަފާތު ކުންފުންޏަކަށް ވެފައި، ތިމަންނަމެންނަކީ ތަފާތު ބައެއްކަން ދެއްކުމަށްޓަކައި، ލައިޓްނިން ކޭބަލުގައި ހިފަހައްޓައިގެން ތިބުމުން ކުރާނެ އެއްވެސް ފައިދާއެއް ދެން ނެތެވެ.\nއައިފޯނުގެ ބައެއް މޮޑެލްތައް ޔޫއެސްބީ ޓައިޕްސީ އަށް ބަދަލުކުރި ނަމަވެސް، މި އަހަރު ނެރޭ ހުރިހާ މޮޑެލްތަކެއް ޓައިޕްސީ އަށް ބަދަލުކުރާނެ ކަމަކަށް ނުބެލެެ އެވެ.\nއައިފޯނުން ފޯން ކޯލް ރިކޯޑްކުރެވޭ ގޮތް ހަދަނީ\nއައިފޯން 12 ގައި 64ޖީބީ ނުހިމަނަން ވިސްނަނީ


Igthisaadhu kuri eruvumah thauleemaa eku, hunaruveri zuvaanun beynunvey- Minister Maleeh Igthisaadhu kuri eruvumah thauleemaa eku, hunaruveri zuvaanun beynunvey- Minister Maleeh\nއިޤްތިޞާދު ކުރިއެރުވުމަށް ތަޢުލީމާއެކު، ހުނަރުވެރި ޒުވާނުންވެސް ބޭނުންވޭ- މިނިސްޓަރ މަލީޙް\nރާގުން މިދިޔަ އަހަރު ކުރިއަށްގެންދިޔަ އެޕްރެންޓިސްޝިޕް ޕްރޮގްރާމްގެ ދަސްވެނިވުމުގެ ރަސްމިއްޔާތުގެ ތެރެއިން / ފޮޓޯ: ޕީއެސްއެމް ނިއުސް\nދިވެހިރާއްޖޭގެ އިޤްތިޞާދު ހަރުދަނާކޮށް، ކުރިއެރުވޭނީ ތަޢުލީމާއެކު، ތަމްރީނާއި ފަންނީ ހުނަރުވެސް ޒުވާނުންގެ ކިބައިގައި ހުރެގެންކަމަށް މިނިސްޓަރ އޮފް ކޮމިއުނިކޭޝަންސް، ސައިންސް އެންޑް ޓެކްނޮލޮޖީ މުޙައްމަދު މަލީޙް ޖަމާލު ވިދާޅުވެއްޖެއެވެ.\nމަސައްކަތުގެ ހުނަރު ދަސްކޮށްދިނުމަށް ދިރާގުން މިދިޔަ އަހަރު ކުރިއަށްގެންދިޔަ އެޕްރެންޓިސްޝިޕް ޕްރޮގްރާމްގެ ދަސްވެނިވުމުގެ ރަސްމިއްޔާތުގައި ވާހަކަފުޅުދައްކަވަމުން މަލީހު ވިދާޅުވީ ދިރާގުގެ އެޕެރެންޓިސްޝިޕް ޕްރޮގްރާމް ފުރިހަމަ ކުރާ ދަރިވަރުންގެ ތެރެއިން، 75 އިންސައްތަ ކުދިން ޒިންމާދާރު ވަޒީފާތަކުގައި އުޅޭއިރު މިއީ މިޕްރޮގްރާމް ކާމިޔާބީ ދައްކުވައިދޭ ކަމެއްކަމަށެވެ.\n"ޤައުމެއް ކުރިއަރާ ދާނީ ޤައުމުގެ ޒުވާނުންނަށް ދެވޭ ތަމްރީނާއި ތަޖުރިބާއާއި އެކު.މިއީ ޒުވާނުން ބިނާ ކުރުމަށްޓަކައި ކުރެވޭ މަސައްކަތެއްކަން އަޅުގަނޑު ފާހަގަ ކޮށްލަން. ޚާއްސަ ގޮތެއްގައި މިފަދަ ބޮޑެތި ކުންފުނިތަކުން މިފަދަ ޕްރޮގްރާމްތައް ކުރިއަށް ގެންދިއުމަކީ ރާއްޖޭގެ ތަރައްޤީއާއި މެދު އަޅުގަނޑުމެން މިކުރާ އުއްމީދުގައި ކުލަ ޖެހިގެންދާ ކަމެއްކަން އަޅުގަނޑު ފާހަގަކުރަން" މިނިސްޓަރު ވިދާޅުވިއެވެ.\nދިރާގުގެ ސީ.އީ.އޯ އަދި މެނޭޖިންގ ޑިރެކްޓަރ ޢިސްމާޢިލް ރަޝީދު ވިދާޅުވީ، މިޕްރޮގްރާމް ކާމިޔާބުކަމާއެކު ކުރިއަށްދަނީ ދިރާގުގެ މުވައްޒަފުންގެ އެއްބާރުލުމާއެކު ކަމަށެވެ.\nދިރާގުގެ ސީ.އީ.އޯ އަދި މެނޭޖިންގ ޑިރެކްޓަރ ޢިސްމާޢިލް ރަޝީދު / ފޮޓޯ: ޕީއެސްއެމް ނިއުސް\n"އަޅުގަނޑުމެންގެ9ރީޖަނަލް އޮޕަރޭޝަން ސެންޓަރުތަކުންވެސް އެޕެރެންޓިސްޝިޕް ޕްރޮގްރާމްގައި ބައިވެރިވުމުގެ ފުރުޞަތު ލިބިގެންދާނެ. އަދި ހުރިހާ ދާއިރާއަކުންވެސް އެޕެރެންޓިސުން ނެގޭގޮތަށް އަޅުގަނޑުމެންގެ މި ޕްރޮގްރާމް ރޭވިފައި މި އޮންނަނީ. އަޅުގަނޑު އެންމެ ބޮޑަށް ފާހަގަކޮށްލާ ހިތްވާ ކަމަކީ މިއީ ދިރާގުގެ މުވައްޒަފުން ވަރަށް ބޮޑަށް ދިރާގުގެ މުވައްޒަފުން ވަރަށް ބޮޑަށް މަސްޢޫލުވެގެން. ވަރަށް ބޮޑު ޕާރޓިސިޕޭޝަންއެއް އޮވެގެން ކުރިއަށްދާ ޕްރޮގްރާމެއް" ޢިސްމާޢިލް ރަޝީދް ވިދާޅުވިއެވެ.\nހޮޓެލް ޖެންގައި ބޭއްވި ދިރާގުގެ އެޕްރެންޓިސްޝިޕް ޕްރޮގްރާމްގެ ދަސްވެނިވުމުގެ ރަސްމިއްޔާތުގައި، މިޕްރޮގްރާމްގައި ބައިވެރިވި 14 ޒުވާނަކަށް ވަނީ ޕްރޮގްރާމް ފުރިހަމަކުރިކަމުގެ ލިޔުން ޙަވާލުކޮށްފައެވެ.\nމާލޭގެ އިތުރުން އަތޮޅުތެރޭގައިވެސް ކުރިއަށްގެންދާ މިޕްރޮގްރާމަކީ ދިވެހި ޒުވާނުން މަސައްކަތުގެ މާޙައުލަށް އަހުލުވެރި ކުރުވުމަށާއި، ޒުވާނުންނަށް މި ދާއިރާގެ ފަންނީ ހުނަރު ދަސްކޮށްދިނުމުގެ ގޮތުން ދިރާގުން ކުރިއަށް ގެންދާ ޕްރޮގްރާމެކެވެ.\nއެޕްރެންޓިސްޝިޕް ޕްރޮގްރާމް ކުރިއަށްގެންދާތާ 10 އަހަރުވެފައިވާއިރު، މިހާތަނަށް 179 ޒުވާނަކު ވަނީ މިޕްރޮގްރާމް ބައިވެރިވެ، ޓެލެކޮމިއުނިކޭޝަން ދާއިރާއިން ތަމްރީންވެފައެވެ.


Hulhumeedhoo-Hithadhoo Bridge Alhan Mivaguthu Haalathu Thaneh Nudhey: Nazil – adduLIVE\nހުޅުމީދޫ-ހިތަދޫ ބްރިޖް އަޅަން މިވަގުތު ހާލަތު ތަނެއް ނުދޭ: ނާޒިލް\n1 Jul 22, 2021, 09:20 ހަސަން ރަޝީދު\nއައްޑޫ ސީޓީ ހުޅުމީދޫ އާއި އެ ސިޓީގެ އެހެން އަވަށްތައް ގުޅުވާލާ ބްރިޖު އަޅަން މިވަގުތު ހާލަތު ތަން ނުދޭ ކަމަށް ހިތަދޫ ދެކުނު ދާއިރާގެ މެމްބަރު އިބްރާހިމް ނާޒިލް ވިދާޅުވެއްޖެއެވެ.\nރޭ ކްލަބްހައުސްގައި ވާހަކަދައްކަމުން ނާޒިލް ވިދާޅުވީ އެ ބްރިޖު އެޅުމަކީ އައްޑޫގެ މޭޔަރު އަލީ ނިޒާރު ވެސް ކެމްޕެއިން ތެރޭގައި ފާހަގަކުރެއްވި މުހިއްމު ކަމެއް ކަމަށާއި ފަސޭހަކަމާއެކު އެއް ތަނުން އަނެއް ތަނަށް ދެވޭނެ ގޮތެއް އޮތުމަކީ އިގްތިސާދީ ހަރަކާތް ހިންގަން ވެސް ލިބޭ ފަސޭހައެއް ކަމަށެވެ.\n"އެކަމަކު މިހާރު މިއޮތް ހާލަތުން މި ސަރުކާރަށް ހުޅުމީދޫ ބްރިޖު އެޅޭނެ ކަމަށް ގަބޫލުކުރަން ތަންކޮޅެއް އުނދަގޫ. އެއަށް ވުރެ މުހިއްމު ކަމާއެކު އައްޑޫ ސިޓީގައި ވެސް ކޮންމެހެން ކުރަންޖެހޭ ބައިވަރު ކަންކަން އެބަހުރި އަދި ނުވެ" ނާޒިލް ވިދާޅުވިއެވެ.\nއަދި ކޮވިޑް-19 ގެ ހާލަތާ ގުޅިގެން ދެ އަހަރަށް ވުރެ ގިނަ ދުވަސް މިދިޔައީ ދައުލަތަށް އާމްދަނީއެއް ނުލިބި ކަމަށާއި އެގޮތުން ފިނޭންސް މިނިސްޓަރު އިބްރާހިމް އަމީރު އާއެކު ދާދިފަހުން ރައީސް އޮފީހުގައި ބޭއްވި ބައްދަލުވުމެއްގައި ދައުލަތުގެ މާލީ ހާލަތު ބަޔާންކޮށްދެއްވި ކަމަށް ނާޒިލް ވިދާޅުވިއެވެ.\nއެގޮތުން ދައުލަތުގެ އާމްދަނީގެ ހާލަތު މިހާރު އޮތީ 2014 ވަނަ އަހަރާއި ހަމައަށް ފަހަތަށް ގޮސްފައި ކަމަށާއި އެގޮތަށް ބަލާއިރު ބްރިޖު ފަދަ މަޝްރޫއުތަކަކީ މިވަގުތު ފެށޭ ޒާތުގެ ކަންކަން ކަމަށް ގަބޫލުނުކުރެވޭ ކަމަށް ވެސް ނާޒިލް ވިދާޅުވިއެވެ. ނަމަވެސް ދައުލަތަށް ލިބޭ އާމްދަނީ ކުރިއަށް އޮތް ތަނުގައި ރަނގަޅުވުމުން ސަރުކާރާއެކީ މަޝްވަރާކުރުން ރަނގަޅު ކަމަށާއި ބްރިޖް އެޅިއްޖެނަމަ ރައްޔިތުންނަށް ބޮޑުތަނުން ފަސޭހަވާނެކަން އޭނާ ފާހަގަކުރެއްވިއެވެ.\n"މިވަގުތު ވެސް ކުރެވެން އޮތްނަމަ ކުރަންވީ ކަމެއް އެއީ. އެކަމަކު މިވަގުތުގެ ހާލަތަކީ އެއީއެއް ނޫން" ނާޒިލް ވިދާޅުވިއެވެ.


SunOnline: Dhaulathuge verin ah gedhoru dhinumuge bill aa MDP PG leader dhekolhu hahdhavaifi\nދައުލަތުގެ ވެރިންނަށް ގެދޮރު ދިނުމުގެ ބިލާ އެމްޑީޕީ ޕީޖީ ލީޑަރު ދެކޮޅު ހައްދަވައިފި\nޝަފްނާ ހުސައިން 08 Jun 2021, 13:33\nމެއި 29، 2020: 2020 ވަނަ އަހަރުގެ ފުރަތަމަ ދައުރުގެ 41 ވަނަ ޖަލްސާ (ކުރިއަށް ގެންދެވުން 2) -- ފޮޓޯ/ މަޖިލިސް\nހަމައެކަނި ތިން ބާރުގެ ވެރިންނަށް ހިމާޔަތާ ރައްކާތެރިކަން ދިނުމަކީ މިވަގުތަށް އެންމެ ފައިދާހުރި ގޮތް ކަމަށް ވެދާނެ ކަމަށާއި އެހެން ނަމަވެސް، ދުރު ވިސްނައިގެން ހުރިހާ އެންމެންގެ ރައްކާތެރިކަން ކަށަވަރުކުރެވޭނެ ގޮތަށް ކަންކަން ރާވަން އެމްޑީޕީގެ ޕީޖީ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް މިއަދު ގޮވާލައްވައިފި އެވެ.\nމެއި ހަ ވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަަށް އަމާޒުކޮށް ދިން ޓެރަރިސްޓް ހަމަލާއަށް ފަހު، ރައްޔިތުންގެ މަޖިލީޙުގެ ރައީސް އާއި އުއްތަމަ ފަނޑިޔާރު އަދި އެބޭފުޅުންގެ އާއިލާއަށް ގެކޮޅު ހަމަޖައްސަން ޖެހޭ ގޮތަށް ހެދުމަށް ގާނޫނަށް ވަނީ އިސްލާހު ހުށަހަޅައިފަ އެވެ.\nމަޖިލީހުގެ ރައީސަށް ގެކޮޅު ހަމަޖައްސަން އިމްތިޔާޒު ގާނޫނަށް އިސްލާހު ހުށަހަޅާފައިވާއިރު އުއްތަމަ ފަނޑިޔާރަށް ގެކޮޅު ހަމައްސަން އިސްލާހު ހުށަހަޅާފައިވަނީ ފަނޑިޔާރުންގެ ގާނޫނަށެވެ. މިއަދު އޮތީ ފަނޑިޔާރުންގެ ގާނޫނަށް ގެންނަ އިސްލާހަށް ބަހުސްކުރުމެވެ.\nއެ ބިލުގެ އިބްތިދާއީ ބަހުސްގައި އާޒިމް ވިދާޅުވީ، ސަރުކާރުން ހުށަހަޅާފައި ވަނީ ފަނޑިޔާރުންގެ ގާނޫނަށް އަކުރެއް އިތުރުކުރުމަށް ކަމަށާއި، ބަލާ ބެލުމަށް އެއީ އާދައިގެ ބިލެއްގެ ގޮތުގައި ފެނުނަސް، އެއީ ބޮޑެތި ކަންތައްތަކެއް ހައްލު ކުރުމުގެ މަގުސަދުގައި ސަރުކާރުން ހުށަހަޅާފައިވާ ބިލެއް ކަމަށެވެ.\nއާޒިމް ވިދާޅުވީ ގާނޫނުއަސާސީ އާއި ގާނޫނުތަކުން ވެސް ދައުލަތުގެ ތިން ބާރުގެ ވެރިންނަށް ހިމާޔަތާއި ރައްކާތެރިކަން ދިނުމަށް މިހާރު ވެސް ލާޒިމުކޮށްފައިވާ ކަމަށެވެ. ގާނޫނުތަކަށް ބަދަލު ގެންނަން ހުށަހަޅާފައިވަނީ ކުއްލިއަކަށް ދިމާވި ވަރަށް ބޮޑު ކަމެއްގެ ސަބަބުންކަން ފާހަގަކުރައްވައި އާޒިމް ވިދާޅުވީ، ޕެންޑެމިކްގެ ތެރޭގައި އޮތް އިރު ދައުލަތުގެ ހަރަދުތަކަށް ވަރަށް ބޮޑަށް ބަލަންޖެހޭނެ ކަމަށެވެ.\n"އިގްތިސޯދީ ގޮތުން މުޅި ރާއްޖެ މިވަނީ ދުވަހަކު ވެސް ނުދާހާ ދަށަށް ގޮސްފަ. އަޅުގަނޑުމެން ޓުއަރިޒަމް މިވަނީ މުޅިން ހުއްޓިފަ. ރިޒާވް މިވަނީ ހުސްވުމާ ގާތަށް ގޮސް. އެހެންވީމަ އަޅުގަނޑުމެން ބަލާލަން އެބަޖެހޭ، އިތުރު ހަރަދުތަކެއް ކުރާ އިރުގައި ސަރުކާރުން ހަރަދު ކުޑަ ކުރެވޭނެ ގޮތްތަކެއް ވެސް އެބަ ބަލަންޖެހޭ. ސަރުކާރު އޭގެ ގޮތުގައި މިހާރު މި އޮންނަނީ ފުދޭވަރަކަށް ބޮޑުކޮށް. އޭގަ އަޅުގަނޑުމެން ސަރުކާރު ކުޑަކުރުން، ސަރުކާރުގެ ހޭދަތައް ކުޑަކުރުން އަޅުގަނޑުމެން މިވަގުތު މި ދަނޑިވަޅުގައި ކުރަންޖެހޭ ހަރަދުތައް ނޫން ހަރަދުތައް ނުކުރުން އެއީ އަޅުގަނޑު ދެކޭ ގޮތުގައި ކޮންމެހެން ވެސް ކުރަންޖެހޭ ކަމެއް،" އާޒިމް ވިދާޅުވި އެވެ.\nއާޒިމް ވިދާޅުވީ، މިހާރު ގާނޫނަށް ހުށަހަޅާފައިވާ އިސްލާހުތައް ފާސްކުރި ނަމަވެސް މިވަގުތު އެކަމަށް އަމަލީ ސިފައެއް ނައުމަކީ ވެސް އެކަށީގެންވާ ކަމެއް ކަމަށެވެ. ރިޔާސީ ގިނަ ވައުދުތަކެއް ވެސް ވެފައިވާކަމަށް އިޝަރާތް ކުރައްވަމުން އާޒިމް ވިދާޅުވީ، މިހާރު އޮތީ އޭރުގެ ހާލަތު ނޫން ކަމަށާއި އެހެން ކަމުން ބައެއް ކަންކަން މިއަދު ހުއްޓުވަން ޖެހޭ ކަމަށެވެ.\nއާޒިމް ވިދާޅުވީ، ދައުލަތުން ހިމާޔަތާ ރައްކާތެރިކަން ފޯރުކޮށްދޭން ޖެހެނީ ހަމައެކަނި ތިން ބާރުގެ ވެރިންނަށް ނޫން ކަމަށެވެ. އެގޮތުން ގާނޫނު ތަންފީޒުކުރާ އިދާރާތަކުގެ ވެރިންނަކީ ވެސް ހިމާޔަތް ދޭން ޖެހޭ ފަރާތްތަކެއް ކަމަށް ގަބޫލުކުރައްވާ ކަމަށެވެ. ނަމަވެސް ކޮންމެ ވެރިޔަކަށް ވަކި ތަނެއް ހަމަޖެއްސުމަކީ ހަރަދުބޮޑު ކަމަކަށް ވާނެ ކަމަށެވެ.\n"އެހެންވީމަ ދައުލަތުން އަނެއްކާވެސް ތަނެއް ކުއްޔަށް ހިފައިގެން މަސައްކަތް ކުރުމުގެ ބަދަލުގައި، އަޅުގަނޑުގެ ހިޔާލަކީ އަޅުގަނޑުގެ ވިސްނުމަކީ ވަކި ސަރަހައްދެއް، އަޅުގަނޑުމެން ހިމާޔަތާ ރައްކާތެރިކަން ދޭންޖެހޭ ފަރާތްރަކަށް، ވަކި ސަރަހެއްދެއް، ސަރުކާރުން، ދައުލަތުން ބިލްޑް ކޮށްފައި އިމާރާތް ކޮށްފައި އެފަރާތްތަކަށް ބަހައްޓާފައި، އެފަރާތްތަކުގެ މުއްދަތު ހަމަވެ ނިމުނީމާ [ނުކުތުން].، އެތަނަށް ވަނުމާ ނުކުތުން އޮންނާނީ އަބަދުވެސް އެގޮތަށް ކަމަށް ހަދަން،" އާޒިމް ވިދާޅުވި އެވެ.\nއޭގެ އިތުރުން، ވެރިންނަށް ހާއްސަ ތަނެއް ކަނޑައަޅާފައި ވާނަމަ، އެނޫން ތަނެއްގައި ދިރިނޫޅެވޭނެ ކަމަށް ގާނޫނުގައި ސާފުކޮށް ބަޔާންކުރަން ފެންނަ ކަމަށް ވެސް އާޒިމް ވިދާޅުވި އެވެ.\n"މިސާލަކަށް ހިނގާ ބަލަމާ. ރައީސް އަށް ހިމާޔަތާ ރައްކާތެރިކަން ދޭތީ އަދި ރައީސް އަށް ވަކިން ހާއްސަ ގެކޮޅަކާ ސެކިއުރިޓީއެއް މި އޮންނަނީ ފޯރުކޮށްދީފަ. އެހެން ނަމަވެސް ރައީސް ޔާމީންގެ ދައުރުގައި ވެގެން ދިޔަ ގޮތް ބަލާލަން އެބަޖެހޭ. ދައުލަތުން ތަނެއް ހަދާފައި ރައީސުލްޖުމްހޫރިއްޔާ އަށް ވަކިން ހާއްސަކޮށް ބަހައްޓާފަ ހުއްޓާ އަމިއްލަ ގޭގައި އުޅުއްވަމުން އެ ގެ މަރާމާތު ކުރަން، އެ ގޭގައި ލިފްޓެއް ހަރުކުރަން އެގޭގެ އެހެން ހަރަދުތައް، އެ ގެ ރައީސުލްޖުމްހޫރިއްޔާއަކަށް އެކަށީގެންވާ ފެންވަރަށް ހެދުމަށްޓަކައި ދައުލަތުން އެތައް ގިނަ ހަރަދެއް ކޮށް ނިންމާފަ، އެ ވަޑައިގަތީ ރަސީލްޖުމްހޫރިއްޔާއަށް ހާއްސަވެފައި ހުންނަ ގެކޮޅަށް،"\nއެހެންކަމުން ބިލަށް އިސްލާހު ގެންނަ އިރު، ހާއްސަކޮށްފައިވާ ތަން ނޫން އެހެން ތަނެއްގައި ދިރިއުޅުމުގެ ފުރުސަތު ނޯންނާނެ ގޮތަށް ހަދަންޖެހޭ ކަމަށް އާޒިމް ވިދާޅުވި އެވެ.\n"ވަކިން ހާއްސަ ތަނެއް އެ ބޭފުޅަކަށް ހުރެއްޖެ ކަމަށް ވާނަމަ، އެ ބޭފުޅެއްގެ މުއްދަތުގައި، ފަސް އަހަރު ވިއްޔާ ފަސް އަހަރު، ތިން އަހަރު ވިއްޔާ ތިން އަހަރު، މުޅި އުމުރަށް ވިއްޔާ މުޅި އުމުރަށް، ގާނޫނުތަކުން މި ހާއްސަކުރާ ވަކި ތަނެއްގައި ގޮސް ހުންނެވުމަކީ މަޖުބޫރު ކަމެއްގެ ގޮތުގައި އެބަ އޮންނަން ޖެހޭ. އެއީ އޮޕްޝަނެއް އޮތް ކަމަކަށް ވެގެނެއް ނުވާނެ،" އާޒިމް ވިދާޅުވި އެވެ.\nއޭގެ އިތުރުން ހަމައެކަނި ތިން ބާރުގެ ވެރިންނަށް ހިމާޔަތާ ރައްކާތެރިކަން ދިނުމަކީ މިވަގުތަށް ހައްލަކަށް ވެގެން ހިނގައިދާނެ ކަމަށާއި އެހެން ނަމަވެސް ކަމެއް ހައްލުކުރާ އިރު، ދުރުވިސްނައިގެން ދާއިމީ ހައްލެއް އަންނާނެ ގޮތަށް ކަންކަން ކުރަންޖެހޭ ކަމަށް ވެސް އާޒިމް ވިދާޅުވި އެވެ.\nއާޒިމް ވިދާޅުވީ "މުންޑުގައި ބާ ފޮތި އަޅާ އުސޫލުން" ރާއްޖޭގައި އަބަދުވެސް ކަން އޮންނަ ގޮތަކީ ކަމެއް ދިމާވުމުން، ހަމައެކަނި އެކަމަކަށް ހައްލު ހޯދުން ކަމަށެވެ.\n"ހިނގާ ބަލަމާ، ތިން ބަރުގެ ވެރިން އެކަންޏެއް ނޫން ނުރައްކާތެރި ހާލަތުގަ ތިބީއެއް. ގާނޫނު ތަންފީޒުކުރާ ވަރަށް ގިނަ ފަރާތްތަކެއް، ގާނޫނު ތަންފީޒުކުރާ ފަރާތްތަކުގެ އިސްވެރިން އެބަތިއްބެވި ވަރަށް ނުރައްކާތެރި ހާލަތުގަ،"\n"ދައުލަތުން ހަމައެކަނި ތިން ބާރުގެ ވެރިންނަށް ހިމާޔަތާ ރަައްކާތެރިކަން ދިނީމާ މިވަގުތަށް ފަހަރެއްގައި ކަންކަން ނިމިގެން ހިނގައިދާނެ،" އާޒިމް ވިދާޅުވި އެވެ.\nއެހެންކަމުން، ދައުލަތުން ރައްކާތެރިކަން ފޯރުކޮށްދޭން ޖެހޭ ހުރިހާ ފަރާތްތަކަށް ވަކި ސަރަހައްދެއް ކަނޑައަޅައި އެތަނުގެ ސެކއިރިޓީ ބަލަހައްޓާނެ އިންތޒިޒާމް ހަމަޖައްސަން ތާއީދުކުރައްވައި ތަކުރާރުކޮށް ވާހަކަދެއްކެވި އެވެ. އާޒިމް ވިދާޅުވީ ދުރާލާ އެކަންކަން ކޮށްފިނަމަ، ދައުލަތުގެ ހަރަދު ބޮޑުތަނުން ކުޑަވެގެންދާނެ ކަމަށެވެ.\nއާޒިމް ވިދާޅުވީ ވިސްނުމަކަށް ވާންވާނީ މުޅި ދިވެހިރާއްޖޭގެ ހުރިހާ ފަރާތްތަކަކަށް ވެސް ރައްކާތެރިކަމާ ހިމާޔަތް ލިބެންޖެހޭ އެންމެ ބޮޑަކަށް ލިބުން ކަމަށެވެ.\n"އެހެން ނަމަވެސް މިހާރު އަޅުގަނޑުމެންގެ އާދައިގެ ރައްޔިތަކަށް ރައްކާތެރިކަމާ ހިމާޔަތެއް ނެތް. މަގުމަތީގައިހިނގާލާފައި ދާއިރު ދިމާވެދާނެ ކިތަންމެ ނުރައްކާތެރި ކަންތައްތަކެއް އެބަހުރި. މީހުންގެ ފަރާތުން، މަސައްކަތްކުރާ ތަންތަނުގެ ފަރާތުން އަދި އެހެންވެސް ކަންތައްތަކެއް އެބަހުރި،" އާޒިމް ވިދާޅުވި އެވެ.


Sihhee dhaairaa dhanee kuriah, gaabilkan annanee ithurukurevmun: Health | Mihaaru\nޚަބަރު / ޑޮކްޓަރުން\nހެލްތު މިނިސްޓަރު އަމީނާއި ހެލްތު މިނިސްޓްރީގެ ބައެއް އޮފިޝަލުން އިމަޖެންސީ އޮޕަރޭޝަން ސެންޓަރުގައި.\n09 އޯގަސްޓް 2020 - 21:17\nރާއްޖޭގެ ސިއްހީ ދާއިރާ ދުވަހެއް ދުވަހަކަށް ދަށަށް ދާ ކަމަށް ވިދާޅުވެ ބައެއް ޑޮކްޓަރުން ރައްޔިތުންގެ މަޖިލީހުގެ އިޖުތިމާއީ ކޮމިޓީގައި ދެއްކެވި ވާހަކަތަކަށް ހެލްތު މިނިސްޓްރީން މިއަދު ރައްދު ދީފި އެވެ.\nހެލްތު މިނިސްޓްރީން މިއަދު ނެރުނު ބަޔާނެއްގަައި ބުނީ ސިއްހީ ދާއިރާ ތަރައްގީކުރަމުން އަންނަނީ އެ ދާއިރާގެ ދުރު ރާސްތާގެ ޕްލޭނާއި ސަރުކާރުގެ ސްޓްރެޓެޖިކް އެކްޝަން ޕްލޭނާ އެއްގޮތަށް ކަމަށެވެ. އެގޮތުން އަތޮޅުތެރޭގައި ސިއްހީ ހިދުމަތް ކުރިއަށް ވުރެ ފުޅާކޮށް ވަސީލަތްތައް ގާއިމްކުރަމުން އަންނަ ކަމަށާއި މާލެއަށް ރިފާ ކުރުން ކުރިއަށް ވުރެ މަދު ކުރެވިފައިވާ ކަމަށް ވެސްް އެ ބަޔާނުގައި ބުންޏެވެ.\n"...މިގޮތުން ރައީސުލްޖުމްހޫރިއްޔާގެ ވައުދުފުޅާ އެއްގޮތަށް ފަސް ސަރަހައްދެއްގައި ޓާޝަރީ ހޮސްޕިޓަލްތައް ތަރައްގީކުރުމާއި ކުރިން ނުދެވޭ ސްޕެޝަލިޓީ ހިދުމަތްތައް ހޮސްޕިޓަލްތަކުގައި ވަނީ ފެށިފަ އެވެ. ލާމަރުކަޒި ސިއްހީ ހިދުމަތްތައް އިތުރަށް ހަރުދަނާ ކުރުމަށްޓަކައި އަތޮޅު ތެރޭގެ ސިއްހީ ހިދުމަތް ދޭ ތަންތަނަށް ބޭނުންވާ ވަސީލަތްތައް ގާއިމްކުރުމުގެ މަސައްކަތް މިހާރު ވެސް ކުރެވެމުން ދެ އެވެ،" ހެލްތު މިނިސްޓްރީގެ ބަޔާނުގައި ބުންޏެވެ.\nރައްޔިތުންގެ މަޖިލީހުގެ އިޖުތިމާއީ ކޮމިޓީގައި ބައެއް ޑޮކްޓަރުން އިއްޔެ ވާހަކަދައްކަވަނީ\nމަޖިލީހުގެ އިޖުތިމާއީ ކޮމިޓީގައި ބައެއް ޑޮކްޓަރުންނާއި ކުރީގެ ސިއްހީ ހިދުމަތްތެރިން ކުރެއްވި އަނެއް ތުހުމަތަކީ ސިއްހީ ދާއިރާގެ ނިންމުންތައް ނިންމަނީ ފަންނީ މާހިރުންގެ ލަފަޔާ ނުލައި ކަމަށެވެ. އެ ވާހަކަތަކަށް ރައްދު ދެމުން ބަޔާނުގައި ބުނީ ސިއްހީ ހިދުމަތްތަކަށް ބޭނުންވާ ގައިޑްލައިންތައް ހަދަނީ ބައިނަލް އަގުވާމީ މިންގަނޑުތަކަށް ބިނާކޮށް ހޯދާ އާ ހޯދުންތަކާ އަދާހަމަކޮށްގެން ކަމަށާއި ފަންނީ މާހިރުންނާއި ތަޖުރިބާކާރުންގެ ލަފާގެ މަތިން ކަމަށެވެ. ސިއްހީ ހިދުމަތްތަކަކީ ކަނޑައަޅާފައިވާ މިންގަނޑުތަކާއި އުސޫލުތަކާ އެއްގޮތަށް ދޭ ހިދުމަތްތައްކަން ކަށަވަރުކުރުމުގެ މަސައްކަތް އަބަދުވެސް ކުރަމުން އަންނަ ކަމަށާއި މިންގަނޑުތައް ބަދަލުވަނީ ކޮވިޑް-19ގެ ހާލަތަކީ ބަދަލުވާ ހާލަތަކަށް ވާތީ ކަަމަށް ވެސް މިނިސްޓްރީގެ ބަޔާނުގައި ބުންޏެވެ.\nSihhee dhaairaa dhuvahun dhuvahah dhashah dhaa kamuge shakuvaa thakeh Majilihah husha alhaifi\n"...މީގެ އިތުރުން ކޮވިޑް-19 އާ ގުޅިގެން އަޅާފައިވާ ފިޔަވަޅުތަކަކީ ވެސް އެކަށީގެންްވާ ހެކިތަކާއި އެކި ގައުމުތަކުގެ ތަޖުރިބާއަަށް ބަލައި ރާއްޖޭގައި ބަލި ފެތުރޭ އަދި އިޖާބަދެވޭ މިންގަނޑުތައް ގާތުން މޮނިޓާކުރަމުން އަޅާ ފިޔަވަޅުތަކެކެވެ،" މިނިސްޓްރީގެ ބަޔާނުގައި ބުންޏެވެ.\nބަޔާން ނިންމައިލަމުން ބުނީ އިޖުތިމާއީ ކޮމިޓީގައި ސިއްހީ ހިދުމަތާ ބެހޭ ގޮތުން ދެއްވި މައުލޫމާތުގެ ސައްހަކަން ކަށަވަރުކުރުމަކީ މުހިއްމު ކަމެއް ކަމަށެވެ.\nރައްޔިތުންގެ މަޖިލީހުގެ އިޖުތިމާއީ ކޮމިޓީގައި ފަސްބޭފުޅަކު ވަޑައިގެން އިއްޔެ ދެއްކެވި ވާހަކަގައި ހެލްތު މިނިސްޓްރީއަށް ބޮޑެތި ތުހުމަތުތަކެއް ކުރެއްވި އެވެ.\nރައްޔިތުންގެ މަޖިލިސް ޑޮކްޓަރުން ހެލްތު މިނިސްޓްރީ ސިއްހީ ޚިދުމަތް ސިއްހަތު ނަރުހުން ދިވެހި ސަރުކާރު\n69 ކޮމެންޓް, 45 ރިއެކްޝަންސް\nތިޔައީ އަދުރޭއާއި ނަޝީދު ގުޅިގެން ހިންގާ ގޭސް ގަނޑެއްކަން އެބަ އެނގޭ ތި ތަނަށް ހަދީޖާ ހާޒިރު ކުރެވުނީމަ. ހަދީޖާއަކީ ޔާމީނު ދައުރުގައި ޕީއެސް މަގާމަށް ގެނެވުނު މީހެއް. ލީޑަޝިޕްގެ ކަންފުޅެއްވެސް ހުންނަ މީހެއް ނޫން. ވަޒީފާ ގެއްލުނީ ޔާމީނުގެ އޯޑަރަށް ސިވިލް ސާވިސް މަގާމެއްގައި ހުރެގެން ސިޔާސީ އެތައް ނިންމުމެއް ނިންމާފައިވާތީ. މަގާމުން ވަކީކުރީ ސީދާ ސިވިލް ސާވިސްއިން.\nތިޔަ ކިޔާ ހަގީގަތްތައް އޮންނަނީ އެމީހަކު ބޭނުން ގޮތަކަށް އަނބުރާލެވޭ ގޮތަށް. ކޮވިޑް ކޮންޓްރޯލްނުވީމަ އެކަން އެވީ ނަޝީދާ އަދުރޭގެ ކަމަކަށް. މިހާރު ޔާމީން ޖަލުގަ ހުރީމަ ނަން ގެންނާނެ ކޮންމެވެސް ގޮތެއް ކަލޭމެން ހޯދަންޖެހޭނެ އަބަދުވެސް.\nއަޑިންނާ މަތިން ފޮނުވާ ހަމަލާތަކަށް ސާބިތުވެ ހުންނަވާ އަމީން. މިކަން ހިނގާ ގޮތް ނޭނގޭ މީހަކު ރާއްޖޭގައި ނެތް މިހާރު.\nސިއްހީ ދާއިރާ ދަނީ ކުރިއަށް، ގާބިލުކަަން އަންނާތީ ކަމެއްވާއިރަށް މާލެ ދާންޖެހެނީ\nސިއްޙީދާއިރާ ދަނީ ވައްކަން ކުރަމުން. ކޮވިޑް ޓެގް އަޅުވައިގެން ދައުލަތް ދަވަނީ ރެއެއް ދުވާލެއް ނުބަލާ\nކޮވިޑްއޭ ކިޔައިގެން ސަރުކާރު ފަލީހަތް ކުރަން އުޅެ އުޅެ އެކަމެއް ނުވެގެންދޯ މުޒާހަރާ ކުރަން ފެށީ؟ ދެން މިހާރު އަނެއްކާ އަނެއް ލަވަ\nނަޝީދުއާއި އަދުރޭފަދަ ހަމަޖެހޭ ވާހަކައެއް ނުދައްކާ ބަޔަކު ކިޔާ އެއްޗެއް ބަލާކަށް ނެތިން. ސިއްހީ ދާއިރާއަށް އަންނަމުން ދަނީ ރަނގަޅު ތަރައްގީ. ގައުމައިގެން ކުރިއަށް.\nސިއްހީ ދާއިރާ ކުރިއެރުމަށްވުރެ ސިއްހީ ދާއިރާގެ ވަކި މީހަކު ދިފާއުކުރަން މިތަނުގަ ކޮމެންޓްކުރަން ކުރާ މަސައްކަތް މާ ބޮޑުތަނުން ކުރިއަރާފަވާ ކަމަށް ފެންނަނީ.\nއެހެންނޫންކަން ދައްކަން ތިމާ ކުރާ މަސައްކަތޯ؟ ސިއްހީ ދާއިރާއަށް އަންނަމުންދާ ތަރައްގީ ލޮލުން ފެނި އަތުން އެބަ ހިފޭ\nމި2އަހަރުތެރޭގައި އައިތަރައްގީގެ ތަފްސީލު ލިޔެލިނަމަ\nމޯބައިލް ލެބޯރަޓްރީ ޚިދުމަތް ފެށައިފި. ހުރިހާ ރަށަކަށް އެމްބިއުލާންސް ހަމަކޮށްފި. ކުޅުދުއްފުށީ ރީޖަނަލް ހޮސްޕިޓަލްގައި ކާޑިއެކް ޚިދުމަތް ފެށައިފި. ނަފްސާނީ ބައްޔަށް ހާއްސަ ސެންޓަރެއް ހުޅުވައިފި. ލަންދޫގައި ލެބޯޓްރީ ހިދުމަތް ފަށާ މަނަދޫފައި ދަޔުގެ ފަރުވާ ފަށައިފި. ތެލެސީމިއާ ކުދިންނަށް ފަރުވާ ދިނުމަށްޓަކައި އެކަމަށް ބޭނުންވާ ވަސީލަތްތައް ރަށްރަށުން ފަސޭހައިން ލިބޭނެ ނިޒާމެއް ހަމަޖައްސައިފި.5ސަރަހައްދެއްގައި ކޮވިޑް ސެންޓަރު ގާއިމު ކޮށްފި. އަދިވެސް..\nއަމީން ދިފާއުކުރަން އެހާ މަސައްކަތް މިތަނުގަ ކުރަންޖެހުމަކީ އޭނާއަށް ކަމެއްނުވާކަން ދައްކައިދޭ ކަމެއް. އޭނާ ކަމެއް އެހާ ރަގަޅަށް ކުރާނަމަ އެންމެން ތިބޭނީ ހިތްހަމަޖެހި އެކަން ބަލައިގަނެގެން. ބަޔަކު އެވާހަކަ އަރުތެރެއަށް ކޮއްޕާކަށް ނުޖެހޭނެ. ޔާމީން ދައުރުގައި އައި ކުރިއެރުމެއް ނުފެނި ބަޔަކަށް ހަމައެކަނި މިދައުރުގައި އައި ކުރިއެރުން ފެނުން އެއީ ހައިރާންވާންޖެހޭ ކަހަލަ ކަމެއްނޫން.\nވަކި މީހަކަށް ތައުރީފުތައް އޮއްސިއަސް ކޮވިޑްގެ އަދަަދުތައް ދައްކަނީ ބަލި ކޮންޓްރޯލްކުރުމުގައި ފޭލްވެއްޖެކަން. ބޮޑުމަންޒަރު ދައްކަނީ އެހެން ބަލިތަކަށް ދޭންވާ ސިއްހީ ފަރުވާތަކަށް އެއަށްވުރެ ބޮޑަށް އިހުމާލުވެވިފައިވާކަން. އެންމެ ކުރިން ކޮންޓްރޯލްކުރަން ކުރި މަސައްކަތް ދޯދިޔާވުމުން އެހެންވީ. ޓެސްޓޭ ޓެސްޓޭ ޑަބްލިއުއެޗްއޯއިން ކީ އިރު މާސްޓެސްޓިންގއެއް ހެދިނަމަ މާލެވަރުގެ އާބާދީއެއްގަ ބަލިހުރި އެންމެން ދެނެގަނެ ބަލި އެއްކޮށްހެން ކޮންޓްރޯލްކުރެވުނީސް.\nމުޅި ސަރަހައްދުންވެސް އެންމެ ރަނގަޅަށް ބަލި ކޮންޓްރޯލު ކުރެވިފައި އޮތްވާ ނަޝީދު ނިކުމެއް އެޗްޕީއޭގެ ގައިޑްލައިންތައް މުގުރާލީ. ދެން މި ފެނުނީ އަނެއްކާ ނަޝީދުއާއި ބައިވެރި އަދުރޭ ނިކުމެ މުޒާހަރާ ކުރަން ފެށިތަން. މާސްކެއް ނައަޅާ ގައިދުރުކުރުމެއް ނެތި މިކަން ކޮށްފައި އަދުރޭ ބުނީ ދެންވެސް މުޒާހަރާ ހުއްޓާލާނެ ކަމެއް ނެތޭ، އަދަދުތައް އިތުރު ކުރަނީ ބިރު ދައްކަންށޭ. ކޮބާ ހީވޭ ކަމެއްހެން؟ ދެންވެސް މުޒާހަރާ ނުކޮށް މައިތިރިވެގެން ތިބެބަލަ.\nނަޝީދުތަ ގައުމު ހިންގަނީ\nނަޝީދުއާ އަދުރޭ އުފެއްދި ކްލަސްޓައެއްގެ އަދަދުތައް ދައްކާފަ ތިހެން ކިޔާ. އަސްލެއް ހަގީގަތެއް ނެތް އެތައް ވާހަކައެއް ދައްކައިގެން ޔާމީނު ވެރިކަމުން ބޭލީ. މުޒާހަރާކޮށްގެން މީހުންނަށް ބަލިޖެހުނު އަދަަދުތައް ތަފާސް ހިސާބަށް އަރުވާ. ހަގީގީ ފިތުނައަކީ ކަމެއް އޮތްގޮތުގެ ހަގީގަތަށް ނުބަލާ ވާހަކަ ދެއްކުން. ފިތުނަ ފެކްޝަން ނަމަކަށް ލިއެގެން ތިޔަ ހާމަކުރެވެނީ އަމިއްލައަށް ކުރެވޭ ކަންކަން.\nމިހާރު ހީވާން ފަށައިފި ޓުވަރިޒަމް އިސްތިހާރުކުރަން ޓުވަރިޒަމް މިނިސްޓުރީގަ އޮންނަ ޓީމަށްވުރެ ހެލްތު މިނިސްޓުރީއާއި ހެލްތު މިނިސްޓަރު ޕްރޮމޯޓުކުރަން އޮންނަ ޓީމު އަދި ބަޖެޓް ބޮޑުހެން. އާންމުކޮށް ޕީއާރު އެޖެންސީތައް މިކަހަލަ ދާއިރާތަކުން ބޭނުންކުރަނީ ރައްޔިތުންގެ ލޮލުގަ އަދުން އަޅުވާ ކޮރަޕްޝަނާ ފަސާދައަށް ފަސްއެޅުން. ހިނގާ މިހަޤީޤަތް ޔަޤީން ކޮށްލަން ކޮމެންޓަށް ރިޕްލައި އަދި ޑިސްލައިކް އަންނަގޮތް ބަލާލަން. ޝުކުރިއްޔާ!\nއެހެންތަ؟ މަށަށް ފާހަގަވީ މީގައި ގިނައީ ތިހެން ކިޔާ ކޮމެންޓު ކޮށްފަ ހުރި ކޮމެންޓުތައް. ހެހެ. ރައްޔިތުން ލޮލުގައި އަނދުން އަޅުވަން ބަޔަކު ކުރާ މަސައްކަތް ކާމިޔާބު ނުވެގެން އުޅޭ މަންޒަރު މި ފެންނަނީ.\nހަޖަމު ނުވީމަ ކަލޭ ކޮންސްޕިރެސީ ތިއަރީ ހަދާލަ ހަދާލާ ހުރޭ . އެވެސް މޮޅު ގޮތެއް\nކޮބާ އޭރުވެސް މަ ބުނީމެއްނު ނަޝީދަށް ބިރު ނުގަންނަ މީހަކު ހުރިއްޔާ އެ މީހަކީ އަމީނޭ. މޮޅުކަމާއި، ހިންތުންތެރިކަމާއި، ޖެހިލުންކުޑަ ކަމާއެކީ އަޅަން ޖެހުނު ފިޔަވަޅެއް އަޅަން ކެރުމަކީ ވަކި ޕާޓީއަކަށް ވެގެން ލިބޭ އެއްޗެއް ނަމަ އެންމެ ފުރިހަމައަށް ސިއްހީ ދާއިރާ އޮންނާނީ ނަޝީދުގެ ދައުރުގައި ނޫންތޯ. އެކަމަކު އެ ދައުރުގައި ނޫންތޯ މުޅި ޕަބްލިކް ހެލްތު ނިޒާމު ފުނޑާލީ. ރައީސް އިބޫބެސް މިއަދު ގަބޫލު ކުރައްވާނެ މިނިސްޓަރ އަމީނަކީ ތަފާތު ކެލިބާއެއްގެ މީހެއްކަން.\nފާއިތުވި 10 އަހަރުވެސް ހެލްތު ދާއިރާއަށް ނުވެހުރި ބައިވަރު ކަންކަން ފާއިތުރި ދޮޅު އަހަރު ތެރޭގައި ވެގެން ގޮއްސި. އިރާދަކުރެއްވިޔާ ސިއްހީ ދާއިރާ މިހާރު މި ދަތުރު ކުރަމުންދަނީ އިންގިލާބީ ބަދަލަކާ ދިމާއަށް. އެދެނީ ސިއްހީ ދާއިރާއަށް ފަހި ދުވަސްތަކެއް. މިނިސްޓަރ އަމީންގެ މަސައްކަތުގައި ބަރަކާތް ލައްވާށި. ތިޔައީ މޮޅު ހިންގުންތެރި ވެރިއެއް.


އުތެމަ ޖަމިއްޔާއާ ރާއްޖެއިން އިސްލާމް ދީން ފުހެލަން މަސައްކަތްކުރާ ހުރިހާ ފަރާތްތަކަށް ފިޔަވަޅު އެޅުމަށް އޭޕީގެ ޢިލްމުވެރިންގެ މަޖިލީހުން ގޮވާލައިފި!\nއިސްލާމްދީނުގެ އަސްލު އުސޫލުތައް ތައުހީނު ކުރުމަށް ކުރެވޭ މަސައްކަތްތަކާއި އެދީނުގެ މަތިވެރި އުސޫލުތަކާއި ޚިލާފަށް ކުރެވޭ ކަންކަން ކުށްވެރިކުރުމާއި އެކަންކަމުގައި ޝާމިލުވާ ފަރާތްތަކަށް ޙައްޤު އަދަބު ދިނުމަށް ގޮވާލައި، ޢަދާލަތު ޕާޓީގެ ޢިލްމުވެރިންގެ މަޖިލީހުން ބަޔާނެއް ނެރެފިއެވެ.\n"2015 ވަނަ އަހަރު ޝާއިޢުކޮށް، މިދިއަ އަހަރު އާއްމުންގެ ތެރެއަށް ތިލަވެގެންދިއަ ނުރައްކާތެރި ރިޕޯޓެއް، މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ކިޔާ ޖަމިއްޔާއަކުން ނެރުމުން 2019 ވަނަ އަހަރު ސަރުކާރުގެ ކަމާއިބެހޭ އިދާރާއިން އެ ޖަމިއްޔާ އުވާލެއްވި އެވެ. މިކަން މިހެން އޮތުމާއި އެކުވެސް ދިވެހިރާއްޖޭގެ އިޖުތިމާއީ ޙާލަތަށް ދިމާވެފައިވާ ބޮޑެތި މައްސަލަތައް ވަޒަންކުރުމަށް ފަހު ކަމަށް ބުނެ، އަންހެނުންނާ މެދު ކުރެވޭ އެންމެހައި ތަފާތުކުރުންރައް ނައްތާލުމާބެހޭ އދ ގެ ބައިނަލްއަޤުވާމީ މުޢާހަދާ (ސީޑޯ) ކޮމިޓީއަށް ހުށަހެޅުމަށް “އުތެމަ” ޖަމިއްޔާއިން 20 އޭޕްރިލް 2020ގައި އާއްމުކުރި ރިޕޯޓު ވަނީ މޯލްޑިވިއަން ޑިމޮކްރަސީ ނެޓްވޯކް އެމްޑީއެން)ގެ އެ ރިޕޯޓަށް ތާއީދުކޮށް އަދި އިސްލާމްދީނަށް ތައުހީނުކޮށް ޝަރީޢަތުގެ ޙުކުމްތަކަށް ފުރައްސާރަވާގޮތަށް އެކުލަވާލާފަ އެވެ."\n" އިސްލާމީ ޝަރީޢަތުގެ މައިގަނޑު މަޤުޞަދަކީ އިސްލާމްދީނާއި، މީސްތަކުންގެ ފުރާނައާއި، މުދަލާއި، ބުއްދިއާއި، އިންސާނީ ނަސްލާއި އަބުރާއި ޢިއްޒަތް ރައްކާތެރިކުރުމެވެ. މިކަންކަން ރައްކާތެރިކުރުމުގެ ނަތީޖާއަކީ މުޖުތަމަޢުގެ އަފުރާދުންގެ މެދުގައި އަމަންއަމާންކަމާއި ސުލްހަ މަސަލަސްކަން ދެމެހެއްޓި، އިންސާނުންނަށް ލިބިދޭންޖެހޭ އެންމެހާ އަސާސީ ޙައްޤުތައް ކަށަވަރުވެ، ޢަދުލު އިންސާފު ޤާއިމުވެގެންދިއުންމެވެ. އަދި އިސްލާމީ ޝަރީޢަތުގެ މި މަޤުޞަދުތަކަށް ހުރަސް އެޅިގެންދާ އެންމެހައި ޢަމަލުތައް މަނާކުރުމަށްޓަކައި ޢުޤޫބާތުތައްވަނީ ކަނޑައެޅިފައެވެ. އެކަމުގެ ބޭނުމަކީ އިސްވެ ދެންނެވުނު ނަތީޖާ މުޖުތަމަޢުގައި ޤާއިމުވުމެވެ.\nމިކަން ދިވެހި ރާއްޖޭގެ ޤާނޫނު އަސާސީންވެސް ކަށަވަރުކޮށްދެއެވެ.\nމިކަންކަމަކީ ސައްތައިންސައްތަ އިސްލާމީ މި ދިވެހި ޤައުމުގެ އެއްވެސް މުވާތިނެއްގެ ކިބައިން ފެނިގެންވާނޭ ކަންކަމެއް ނޫނެވެ. ޝައްކެއްނެތް ގޮތުގައި މި ރިޕޯޓަކީ، އިސްލާމީ ރިވެތި އުސޫލުތައް ދިވެހި ފަސްގަނޑުން ފޮހެލުމަށް ބައަކު މީހުން ކުރާ މަސައްކަތުގެ ތެރެއިންވާ ކަމެއްކަން ކަށަވަރެވެ. ކަންމިހެން ހުރުމާއެކު މިފަދަ މުންކަރާތްތަކާއި ދުރުހެލިވުމަށާއި އިލާހީ ކޯފާއަށް ބިރުވެތިވުމަށް އެފަރާތްތަކަށާއި އަދި އެންމެހާ ލޮބުވެތި މުވާޠިނުންނަށް މިމަޖިލީހުން ވަޞިއްޔަތްކޮށް ނަސޭހަތްތެރިވަމެވެ. އެހެނީ މިފަދަ މުންކަރާތްތައް މުޖުތަމައުގައި ފެތުރިގެން ދިއުމަކީ އެކަން ކުރާބައަކަށް ދުނިޔެއާއި އާޚިރަތުގައި އިލާހީ ކޯފާ ޙައްޤުވެދާނޭ ކަމެކެވެ.\nއިސްލާމްދީނުގެ އަސްލު އުސޫލުތައް ތައުހީނު ކުރުމަށް ކުރެވޭ މަސައްކަތްތަކާއި އެދީނުގެ މަތިވެރި އުސޫލުތަކާއި ޚިލާފަށް ކުރެވޭ ކަންކަން ކުށްވެރިކުރުމާއި އެކަންކަމުގައި ޝާމިލުވާ ފަރާތްތަކަށް ޙައްޤު އަދަބު ދިނުމަށް ގޮވާލައި، ޢަދާލަތު ޕާޓީގެ ޢިލްމުވެރިންގެ މަޖިލީހުން ނެރޭ ބަޔާން pic.twitter.com/mJXzOTvFoT\n— Adhaalath Party (@AdhaalathOffice) June 30, 2020\nއަރުޝީފަށް ނެގީ 01/07/2020 01:28\nއެންމެފަހުން އަޕްޑޭޓްކުރީ 01/07/2020 01:28


(23 އޮކްޓޯބަރ 2018 އާ ގުޅޭ) -- "ވީ ވިލް ޓޯކް ލޭޓާ، ލެޓްސް އިންޖޮއި ދި ޑިނާ" އަރްސަލް ހިނިތުންވުމެއް ދިނެވެ. ނިމްރާ ބޯޖަހާލައިފައި ކުރިމަތީ އޮތް މެނޫއަށް ބަލަން ފެށިއެވެ. އަރްސަލް ވެސް ނިމްރާ ގޮވައިގެން ނުކުތީ މުހިންމު ވާހަކަތަކެއް ނިމްރާއާ ދައްކަން ގަސްދުކޮށްގެންނެވެ.\nނިމްރާއާއި އަރްސަލް މެނޫއިން ޚިޔާރުކުރި ތަކެތި ނޯޓުކޮށްލުމަށްފަހު ވެއިޓަރު އެތަނުން ހިނގައްޖެއެވެ. އެއާއެކު އަނެއްކާ ވެސް ދެ ޒުވާނުން އެކަނިވިއެވެ. އަރްސަލް ފަރުވާތެރިކަމާއެކު ނިމްރާއަށް ބަލާލިއެވެ. މޭޒުމަތީ އޮތް ނިމްރާގެ ވައަތްތިލާގައި އަރްސަލްގެ ވައަތް ދަމާލައި ގެނެސް ބާއްވާލިއެވެ.\n"އަހަންނަށް މަޢާފުކުރާނަންތަ؟" އަރްސަލް އަހާލިއެވެ.\n"ކޮންކަމަކަށް؟" ނިމްރާ އަހާލީ ހައިރާންކަމާއެކުއެވެ.\n"ސްކާލެޓްއާ މެދު އަހަރެންގެ ޢަމަލުތައް ބެހެއްޓުނު ގޮތުން" އަރްސަލް ބުންޏެވެ.\n"އަހަރެން އަރްސަލްއަށް މަޢާފުކޮށްފީމޭ... ސަބަބަކާނުލައެއްނޫނެއްނު އަރްސަލް އެހެން އުޅުނީ، އެ ހަނދާންތަކަކީ މިހާރު އަހަރެންގެ ހަޔާތުގެ މުހިންމު ސަފުޙާތަކެއް، ދުވަހަކުވެސް ހަނދާންނައްތާލަން ބޭނުންނުވާ ދުވަސްތަކެއް، ނަފުރަތުގެ ތެރެއިން އުފެދުނު ލޯތްބެއްމީ... ހިތިކަމާއި ފޮނިކަން އެކުލެވިފައިވި އުފާވެރި ހިތްހަމަޖެހުމަކަށް އެ ލޯބިވެއްޖެ، އެއްވެސް މީހަކީ އެންމެ ފުރިހަމަ އިންސާނެއްނޫން، އެހެންވިޔަސް އަހަރެންގެ ހިތުގެ ހުސްކަން ފުރައިދިން ޒުވާނަކީތީ" ނިމްރާ ލޯބިގޮތަކަށް ހިނިތުންވެލިއެވެ. އެ ހިނިތުންވުން އަރްސަލްގެ ތުންފަތަށް ހިނިތުންވުމެއްވެރި ކުރުވިއެވެ.\n"ޔޫ ފިލްޑް މައި ހާޓް ޓޫ... އަހަންނަށް މިދަރަޖައަށް ލޯބިވެވިދާނޭ ހިޔެއްނުކުރަން... މިހާރު އަހަރެން ބިރުގަނޭ ސްކާލެޓްއަށް ކަމެއްވެދާނޭތީ، އަހަރެން ބިރުގަނޭ އެކަނިވެރިކަންދެކެ، ސްކާލެޓްއާ ނުލާ އުޅެން ޖެހިދާނޭ ހީވިޔަސް އަހަރެން ބުއްދިގޯސްވެދާނޭ ހީވާ ކަހަލަ، އަހަންނަށް ސްކާލެޓް ބޭނުންވާގޮތަށް ލޯބިނުދެވިދާނޭތީ އެކަމާ ވިސްނޭ، އަހަރެން ސްކާލެޓް ބޭނުންވާ ފަދަ މީހަކަށްވެވޭތޯ މަސައްކަތް ކުރާނަން އިނގޭ" އަރްސަލް ބުންޏެވެ.\n"އައި ފެލް އިން ލަވް ވިތް ދި ޑެވިލް، ހީ އިޒް ނޮޓް އަ ނޯމަލް ޕާސަން، ސޯ ސްޓޮޕް... ސްޓޮޕް ޓްރައިން ޓު ބީ ނޯމަލް" ނިމްރާ ގޮނޑިން ތެދުވިއެވެ. އަދި އައިސް އަރްސަލްގެ ގާތުގައި މަޑުކޮށްލައި އޭނާގެ މޫނުގައި ދެއަތުން ހިފާލިއެވެ. އެހިނދު ނިމްރާގެ އުނަގަނޑުގައ ހިފާލައި އަރްސަލްގެ އުނގުގައި އޭނާ ނިމްރާ ބޭންދިއެވެ. ލޯބިން ކޯތާފަތުގައި ބޮސްދިނެވެ.\n"އަރްސަލް" ނިމްރާ ގޮވާލުމާއެކު އަރްސަލް ހޫންލައްވާލިއެވެ.\n"ކީއްވެ އެޕާޓްމެންޓަށް ނާންނަނީ، އޮފީހަށް ނުކުންނައިރު އަހަރެން ފެންނަ ހިސާބަށް ވެސް ނާންނަމެންނު" ނިމްރާގެ ހިތުގައި އޮތް ސުވާލު ބޭރުކޮށްލިއެވެ.\n"ވަރަށް ބިޒީކޮށް މިދުވަސްކޮޅު އުޅެނީ، ރާދު ނުބުނޭތަ؟" އަރްސަލް ބުންޏެވެ.\n"ކިތަންމެ ބިޒީވިޔަސް އަރްސަލް ކުރިން އަންނަމެންނު" ނިމްރާގެ އަޑުގައިވި ކަންބޮޑުވުން އަރްސަލް ދެނެގަތެވެ.\n"ވެލް... އައި... އޭމް ރިސްޓްރެއިނިންގް މައިސެލްފް" އަރްސަލް މަޑުމަޑުން ބުނެލިއެވެ.\n"ފްރޮމް ވަޓް؟... ވައި؟" ނިމްރާ އަހާލިއެވެ.\n"ފްރޮމް ޓަޗިން ޔޫ... އިޓް ވޯޒް ރޯންގް، އައި ނޯ... އައި ޝުޑުންޓް ހޭވް ޑަން އޯލްދެޓް ވިތް ޔޫ، އައި ޝުޑް ހޭވް ވެއިޓް، އައި ޖަސްޓް ކުޑުންޓް ހެލްޕް އިޓް ވެން އައި އޭމް ވިތް ޔޫ، ޔޫ މޭކް މީ ފީލް ސޯ މެނީ ތިންގްސް، އައި ގެޓް އެކްސައިޓެޑް އީޒިލީ... ނޯ ވަން ހޭވް ދިސް އެފެކްޓް އޮން މީ، ނެވޭ އިން މައި ލައިފް އަންޓިލް ޔޫ ކޭމް އިންޓު މައި ލައިފް... ބަޓް އައި އޭމް ސޮރީ އައި ފޯސްޑް މައިސެލްފް އޮން ޔޫ" ނިމްރާގެ ދަތްދޮޅީގައި އަރްސަލްގެ ނިތްކުރި ގެނެސް ޖައްސާލިއެވެ.\n"އެކްސްކިއުޒް މީ ސާރ، ޔޯ ޑިނާ" ޓެރެސްއަށް ނުކުމެވެން ހުރި ދުރުކައިރިން ވެއިޓަރުގެ އަޑުއިވިގެންދިޔައެވެ. އެހިނދު ނިމްރާ ކުއްލިއަކަށް އަރްސަލްގެ އުނގުން ތެދުވެއްޖެއެވެ. ވެއިޓަރަށް ކުރިއަށް އަންނަން އަރްސަލް އިޝާރާތްކޮށްލިއެވެ. ނިމްރާ އައިސް އޭނާ ކުރީން އިށީނދެ އިން ގޮނޑީގައި އިށީނެވެ.\nކެއުމަށް އިންސާފުކޮށް ނިމި ވެއިޓަރު ތަށިތައް ގެންދިއުމުން އަރްސަލް ޖީންސުގެ ޖީބުގައި އަތްޖައްސާލިއެވެ. އެތަނަށް ދެން އިތުރު މީހަކު ނާންނާނޭކަން އަރްސަލްއަށް ޔަގީންވެއެވެ. އޭނާ މަޑުކުރަމުން އައި ވަގުތު ޖެހިއްޖެކަން އެނގުމުން ޖީބުގައި އޮތް ކުޑަ ފޮށި ނެގިއެވެ. މޭޒުން ތިރިއަށް ވާގޮތަށް އުނގުގައި ދެއަތް ބާއްވާލައިގެން އަރްސަލް އިންއިރު އޭނާގެ އަތުގައި އޮތް އެއްޗެއް ނިމްރާއަކަށް ނުފެނެއެވެ.\n"ސްކާލެޓް، ވިލް ޔޫ ބީ މައި ގާލްފްރެންޑް" އަރްސަލް އަހާލިއެވެ. އޭނާއަށް ބަލަން އިނދެފައި ނިމްރާ ފެށީ ހޭށެވެ.\n"ރިއަލީ... ބޮއިފްރެންޑް ގާލްފްރެންޑް" ހެމުންހެމުން ނިމްރާ ބުނެލިއެވެ.\n"ވަޓް؟... އައި ތޯޓް ޔޫ ލައިކް އަސް ޓު ޕާސް ދެޓް ސްޓޭޖް" އަރްސަލް ބުންޏެވެ.\n"އަރްސަލް، އައި އޭމް އޯލްރެޑީ ޔޯސް، އައި ޑޯންޓް ވޯންޓް ޔޫ ޓު ޗޭންޖް، ޖަސްޓް ބީ ހޫ ޔޫ އާ، ބީ ދި ޖެލަސް ގާއި ޔޫ އާ" ނިމްރާގެ ނަޒަރު ހުރީ އަރްސަލްއަށް ހުއްޓިފައެވެ.\n"ވުޑް ޔޫ ސްޓިލް ލަވް މީ އިފް އައި ބީ ދެޓް ކްރުއެލް މޮންސްޓަރ" އަރްސަލް އަހާލިއެވެ.\n"ނޯ... ނޮޓް ދެޓް ކްރުއެލް... ވަޓް އައި މީން އިޒް ޖަސްޓް ބީ ދި ޖެލަސް ގާއި، ބިކޯޒް އައި އޭމް ކޮންފިޑެންޓް ނައު ދެޓް ޔޫ ހޭވް ބިކަމް ދެޓް މެޗުއާ ގާއި ހޫ ވޯންޓް ހާޓް ހިޒް ސްކާލެޓް، އީވަން އިފް ޔޫ ގެޓް ޖެލަސް، ޔޫ ނޯ ހައު ޓު ހޭންޑްލް ޔޯ ސެލްފް" ނިމްރާ ހިނިތުންވެލިއެވެ.\n"ރިއަލީ، ޔޫ ލައިކް ދެޓް ސައިޑް އޮފް މީ" އަރްސަލް ވެސް އިނީ ހިނިއައިސްފައެވެ. ނިމްރާ މަޑުމަޑުން ބޯޖަހާލީ އަރްސަލްއަށް އާނއެކޭ ބުނުމުގެ ގޮތުންނެވެ.\n"ދެން އައި ވިލް އޯލްވޭޒް ބީ ދެޓް ޖެލަސް އެންޑް ޕޮސެސިވް ގާއި ފޯ ޔޫ، އައި ވޯންޓް ބީ ދެޓް ކްރުއެލް އެނީމޯ... ބަޓް... އިފް އައި ވިލް ބީ ޖެލަސް، އެކްސްޕެކްޓް މީ ޓު ބީ ޑުއިންގް ތިންގްސް ވިތް ޔޫ... ހެ ހެ ހެ... ޔޫ ނޯ ވަޓް އައި މީން" އަރްސަލް އެއްލޯ މަރާލިއެވެ.\n"ޕާވާޓް ފުރޭތަ" ނިމްރާ ހީނގަތެވެ. އޭނާއާ އެއްވަރަށް އަރްސަލް ވެސް ހޭންފެށިއެވެ.\n"އައި ލަވް ޔޫ ސްކާލެޓް" އަރްސަލް ގޮނޑިން ތެދުވިއެވެ. އަދި އައިސް ނިމްރާގެ ގާތުގައި ކުޑަކަކޫ ޖަހާލުމާއެކު ނިމްރާގެ އަތުގައި ހިފާލިއެވެ.\n"ޔޫ އާ މައި ސްކާލެޓް، އައި ކާންޓް ވެއިޓް އެނީމޯ... ނިމްރާ... ޕްލީޒް މެރީ މީ" އަރްސަލް އެއްސެވެ. އޭނާއާ ނަޒަރު ސީދާކޮށްލައިގެން އިން ނިމްރާ ބޯޖަހާލިއެވެ.\n"ޔެސް، ލެޓްސް ގެޓް މެރީޑް" ނިމްރާ ހިނިތުންވެލިއެވެ. ހަމައެވަގުތު އަރްސަލް ގެންގުޅުނު ކުޑަފޮށި ހުޅުވާލައި އޭގައި އޮތް އަނގޮއްޓި ނެގިއެވެ.\n"މީ މަންމަގެ އަނގޮއްޓިއެއް، އަހަރެން ޗޫޒް ކުރި އަނގޮއްޓި ގެއްލުނީމަ އިތުރު އަނގޮއްޓިއެއް ހަދާނޭހާ ވަގުތެއް ނުލިބުނު، ރަންކީ ރޭ އަހަރެންގެ އަތުގައި އޮތް އަނގޮއްޓިއާ މެދު ހިތްހަމަނުޖެހިފައި ހުއްޓާ މަންމަ ގެނެސްދިނީ މި އަނގޮއްޓި، ޝީ ރިއަލީ ވޯންޓްސް ޔޫ ޓު ހޭވް އިޓް، މިހާރު މިއޮތީ ސްކާލެޓްގެ އިނގިއްޔަ ހެޔޮވަރުކޮށްފައި" ނިމްރާގެ އިނގިއްޔަށް އަރްސަލް އަނގޮއްޓި ލައްވާލިއެވެ.\n"އަހަރެން ހިތަށް އެރިއޭ އަރްސަލްއޭ އަނގޮއްޓި ގެންދިޔައީ" ނިމްރާ އަނގޮއްޓިއަށް ބަލަން އިނދެ ބުނެލިއެވެ.\n"އަދި އެއްވާހަކަ ބުނަންތަ... އޭރު ކައިވެނި ކުރަން ލޯ ފޯމު އަހަރެން ކެންސަލްއެއްނުކުރަން، އެކަމަކު އޭރު އޮތީ ކުރީން އަހަރެމެން މެރީކޮށްފައި އޭގެ ހަފްތާއެއްފަހުން ރާދުމެން މެރީ ކުރާ ގޮތަކަށްނު، އަހަރެން ޑޭޓް ބަދަލުކޮށްފިން، އަހަރެމެން ހަމަޖެއްސި ޑޭޓްގައި ރާދުމެން މެރީކުރާގޮތަށް އަދި އެ މީހުން ހަމަޖެއްސި ޑޭޓްގައި އަހަރެމެންގެ ކައިވެނި ކުރަންކަމަށް، ސޮރީ އިނގޭ... އަނެއްކާ ވެސް ސްކާލެޓްގެ ޚިޔާލެއް ނުހޯދާ ނިންމުން ނިންމިއްޖެ" އަރްސަލް ބުންޏެވެ.\n"އިޓްސް އޯކޭ... އައި ވޯންޓް މައިންޑް އިޓް، އައި ޖަސްޓް ވޯންޓް އަސް ޓު ބީ ހަސްބަންޑް އެންޑް ވައިފް" ނިމްރާ ބުންޏެވެ.\n"މޭ އައި... ޑޫ ދިސް" އަރްސަލް ކުޑަކޮށް ތެދުވެލުމާއެކު ނިމްރާގެ ދަތްދޮޅީގައި ހިފާލައި މޫނާއި މޫނު ގާތްކޮށްލިއެވެ.\n"އައި ވޯންޓް ޔޫ ސޯ ބޭޑް އެންޑް އައި ރިއަލީ މިސްޑް ދިސް، ބަޓް އައި ވިލް ވެއިޓް... ވެއިޓް ފޯ ޔޫ ޓު ބީ މައި ވައިފް" ނިމްރާގެ ކޯތާފަތުގައި ފިރުމާލަމުން އަރްސަލް ބުނެލިއެވެ.\n"ޑެވިލް" އަރްސަލް ކޮށްޕާލަމުން ނިމްރާ ބުނެލިއެވެ. ނުވިސްނާ އިން އަރްސަލް ފަހަތަށް ވެއްޓެން ދިޔަ ވަގުތު ތަޅުމުގައި ވައަތްތިލަ ވިއްދާލިއެވެ. ނިކަން ހަލުވިކޮށް މީހާ ކޮޅަށް ތެދުވިއެވެ. ޓެރެސްގެ ވަށައިގެންވި ފާރުބުރި ކައިރިއަށް ދިޔަ ނިމްރާގެ ފަހަތުން އަރްސަލް އައެވެ.\nނިމްރާ ގޮވައިގެން އަރްސަލް އެނބުރި ހޮޓެލަށް އައީ އެކެއް ޖަހަނިކޮށެވެ. އެނބުރި ގެއަށް އަރްސަލް އައީ ހިތްހަމަޖެހިފައި ހުރެއެވެ. ގެއަށް ވަދެގެން އައިސް ކޮޓަރިއަށް ވަންނަން އުޅުމުގެ ތެރެއިން މަތީ ބެލްކަނީގައި މީހަކު ހުރިހެން ހީވެ އެ ދިމާއަށް އަރްސަލް އައެވެ. ކޮފީޖޯޑެއް ހިފައިގެން ހުރި ރާދިން ފެނުމުން އޭނާއަށް އަރްސަލް ގޮވާލިއެވެ.\n"ނުނިދިގެންތަ؟" އަރްސަލް އަހާލިއެވެ.\n"ދެ ދުވަސް... ދެން އޮތީ އެންމެ ދެ ދުވަސް... އައި ނާވަސް އެންޑް އެކްސައިޓެޑް ޓޫ" ރާދިން ބުނެލިއެވެ. އެހިނދު ލުއި ގޮތަކަށް އަރްސަލް ހީނލި އަޑު އިވިގެންދިޔައެވެ.\n"ނިމް އޯކޭތަ" އަރްސަލް އެ އައީ ނިމްރާއާ ބައްދަލުކޮށްފައިކަން ރާދިންއަށް އެނގޭތީ އަހާލިއެވެ.\n"ހުރިހާކަމެއް ބެކްޓު ނޯމަލް، ވީކްއެއް ފަހުން އިރާދަކުރެއްވިއްޔާ އަހަރެން އަނެއްކާ ވެސް މީހެއްގެ ފިރިއަކަށްވާނެ، އެކަމަކު މިފަހަރު ކުރެވޭ އިޙްސާސް ތަފާތު، ވަރަށް ހިތްބިރުގަނޭ" އަރްސަލް ބުންޏެވެ.\n"ލަސްނުކޮށް ބައްޕަ ގާތު ތި ނިންމުން މިފަހަރު ބުނާތި" ރާދިން އެދުނެވެ. އަރްސަލް ހަމައެކަނި ބޯޖަހާލީއެވެ. ކައިވެންޏާ މެދު ވަކިގޮތެއް ނިންމަން ބިލާލު އެދުމުން އަރްސަލް ހަމައެކަނި އެދުނީ ތާރީޚް ބަދަލުކޮށްދިނުމަށެވެ. އިތުރު އެއްވެސް ތަފްސީލެއް ބިލާލުއަށް އަރްސަލް ކިޔައެއް ނުދެއެވެ.\nއުންމީދުތައް ފުރިހަމަވުމަކީ އިންސާނާގެ އެދުންތައް އިތުރުވާ ކަމެކެވެ. އެފަދަ ނަސީބެއް ލިބެނީ މަދު މީހަކަށެވެ. ކީފާ މިހާތަނަށް ބޭނުންވި ކަންތައްތަކުގެ ތެރެއިން އޭނާއަށް ފުރިހަމަ ނުވީ އެންމެ އެދުމެކެވެ. އެއީ އަރްސަލްއެވެ. ހިތްކިތަންމެ ވަރަކަށް ރުއި ނަމަވެސް އޭނާގެ ނަސީބުގައި ނެތް އެއްޗެއް ނުލިބޭނޭކަން އޭނާއަށް ޤަބޫލުކުރަން ޖެހުނީ އެތައް ހިތި ތަޖުރިބާއަކަށްފަހުއެވެ. މާޢަފަށް އެދެން ބޭނުންވި ނަމަވެސް އެ ފުރުޞަތު ގެއްލިޖެކަން ކީފާއަށް ވިސްނިއްޖެއެވެ. އަމިއްލަ ނަފްސު ހަމައަކަށް އެޅުވުމަށް ޓަކައި ކީފާ ނިންމީ ރާއްޖެ ދޫކޮށް ދުވަސްކޮޅަކަށް ދާށެވެ. އޭނާގެ ނަފްސު ބަލިކަށިވެ އިތުރު މީހަކަށް ގެއްލުމެއް ނުދެވެނީސް ރާއްޖޭން ބޭރުގައި ހުރެ ނަފްސާނީ އެހީތެރިކަން ހޯދަން ކީފާ ނިންމިއެވެ. އެނބުރި އަންނަން އޭނާ ބޭނުންވަނީ ބަދަލުވެފައި މީހަކު ފަދައިންނެވެ. ޢާއިލާއަށް ޓަކާއާއި ގެއްލިގެން ދިޔަ އެކުވެރިކަމަށް ޓަކައެވެ. ނަމަވެސް ފުރައިގެން ދިއުމުގެ ކުރީން ކީފާ ފަހުފަހަރަށް އަރްސަލްއާއި ރާދިންއާ ބައްދަލުކުރަން ބޭނުންވެ އެ މީހުންނަށް ގުޅިއެވެ. އަރްސަލްގެ ނަންބަރަކަށް އޭނާއަކަށް ނުގުޅުނެވެ. ހީވަނީ ނަންބަރު ބްލޮކް ކޮށްލީ ހެންނެވެ. ކީފާ ދެން ބެލީ ރާދިންއަށް ގުޅޭތޯއެވެ. ލެއްވި ނަސީބަކުން އޭނާއަށް ގުޅުނެވެ. ނަމަވެސް ރާދިންގެ އަޑުގައިވަނީ ނުރުހުމެވެ. ކީފާއާ ވާހަކަދައްކަން ބޭނުންނުވާ ކަމާއި އޭނާއަށް ނުގުޅުމަށް ބުންޏެވެ. އެހެންވިޔަސް ރާދިންގެ ކައިވެންޏަށް ތަހުނިޔާ ކީފާ ކިޔެވެ. އޭނާގެ ކައިވެނި ކުރެވޭ ވަގުތު ކީފާ އިންނާނީ ފްލައިޓްގައި ކަމަށްވާތީއެވެ. އަދި އަރްސަލްއާއި ނިމްރާއަށް އޭނާގެ އުނދަގުލެއް ދެން ނުފޯރާނޭކަން ވެސް ރާދިން ގާތު ބުންޏެވެ. އެއާއެކު ރާދިން ވަކިން ބޮޑަށް ރުޅި ގަދަވީއެވެ. ކީފާގެ ދުލުން އެ ދެމީހުންގެ ނަން ވެސް ނުގަންނަން ރާދިން އަމުރުކުރިއެވެ.\n"އައި އޭމް ސޮރީ ރާދު... އައި އޭމް ލީވިންގް... ޓުމޯރޯ ނައިޓް" ކީފާ ބުންޏެވެ.\n"އައި ޑޯންޓް ވޯންޓް ޓު ނޯ، ބާއި" ރާދިން ފޯނު ކަނޑާލީއެވެ.\n"ގުޑްބައި" ފެންކަޅިވި ދެ ލޯ ފުހެލާފައި ކީފާ ފޯނަށް ބަލާލިއެވެ. އަދި ގެލެރީގައި ހުރި ފޮޓޯތަކުގެ ތެރެއިން ރާދިންއާއި އަރްސަލްއާއެކު ނަގާފައި ހުރި ފޮޓޯތައް ޑިލީޓްކުރިއެވެ. ހަމަ އެފަދައިން އޭނާގެ ލެޕްޓޮޕްގައި ރައްކާކޮށްފައި ހުރި ފޮޓޯތައް ވެސް ޑިލީޓްކުރީއެވެ. އަދި ތައްޔާރުކޮށްފައި ހުރި ލަގެޖަށް އަދިވެސް އެއްފަހަރު ކީފާ ބަލާލިއެވެ. އޭނާ އެހެން އިންދާ ކޮޓަރީގައި ޓަކި ޖަހާލާފައި ދޮރުހުޅުވާލީ މާޒިންނެވެ.\n"ރެޑީ ސިސް" މާޒިން އަހާލިއެވެ. ކީފާ ބޯޖަހާލިއެވެ.\n"އާދޭ ކާން، ބައްޕަ އެބައިން ކާމޭޒުދޮށުގައި، ކީ ގޮވައިގެން އަންނާށޭ ބުނީ" މާޒިން ބުންޏެވެ.\nހެނދުނުއްސުރެ އަރްސަލްއާއި ހަލަފް ފެންނަނީ ރާދިންގެ ފަހަތުން އުޅޭތަނެވެ. ރޭގަނޑު އަށެއްޖަހާއިރު އޮތް ކައިވެނީގެ ހަފުލާއަށް ތައްޔާރުވުމުގައި އެންމެން ވެސް ހޭބޯނާރާ ކޮޅުކޮޅަށް ހަރަކާތްތެރިވަމުންދިޔައެވެ. ރާދިންގެ ސޫޓް ހިފައިގެން ހަލަފް އައީ މެންދުރު ފަސްވީ ފަހުންނެވެ. އާދައިގެ މަތިން ހަލަފްއާ އަރްސަލް ދެބަސްވެލިއެވެ. ސޫޓް ގެނައުން ލަސްވީ ހަލަފްއާ ހެދިކަމުގައި ބުނެއެވެ. އެއްވެސް ކަމެއް ރަނގަޅަށް ކުރާކަށް ނޭނގޭނޭ ކިޔަމުންނެވެ. އެ ދެބެން މައިތިރިވީ މުޅި ދުވަހު ހާސްކަން ވެރިވެފައި ހުރި ރާދިންގެ ހަޅޭކުގެ އަޑުންނެވެ.\nއިރުއޮއްސުމާ ހަމައަށް އައިއިރު ރާދިންއަށް ޝިހާނާއާ ހަމައެކަނި ބައްދަލުވީ ހެނދުނުއެވެ. އޭގެ ފަހުން އޭނާގެ ވާން އުޅޭ އަނބިމީހާގެ ސޫރައެއް ނުފެނެއެވެ. ކައިވެނި ހަފުލާ ބާއްވަން ހަމަޖައްސާފައި އޮތް މަންޒިލަށް ދިއުމަށްޓަކައި އެންމެން ވެސް ގެއިން ނުކުތީ ހަތްގަޑި ބައިވެނިކޮށެވެ. އެއްކާރުގައި ބިލާލުއާއި ޝަރުމީނުގެ އިތުރުން ހަލަފް ތިބިއިރު އަނެއްކާރުގައި ތިބީ ރާދިންއާއި އަރްސަލްއެވެ. ޝިހާނާ އެދިގެން ނިމްރާ ހުރީ އޭނާގެ ގާތުގައެވެ. ހަފުލާއަށް ނިމްރާ ދާނީ ވެސް ޝިހާނާގެ ޢާއިލާއާ އެއްކޮށް ކަމަށް ނިންމީ ވެސް ޝިހާނާއެވެ. އެހެންވެ އަރްސަލް ވެސް ހުރީ ނިމްރާ ދުށުމަށް ބޭނުންވެފައެވެ.\nއަޅިކުލައިގެ ސޫޓްގައި ރާދިން ފެންނަނީ ވަރަށް ސްމާޓްކޮށެވެ. ތުނބުޅި ވެސް ހުރީ އެރެއަށް ޓަކައި ޚާއްޞަ ގޮތަކަށް ކޮށައި ތުނިކޮށްފައެވެ. އެ މޫނުން ތާޒާކަން ފާޅުވެއެވެ. އޭނާގެ ކަޅުކަން ގަދަ އިސްތަށިގަނޑު ތަތްކޮށްލާފައި ހުރިއިރު އޮފުކަމެއް ހުއްޓެވެ. ނަމަވެސް ރާދިން ފެންނަނީ ހިސާބަކަށް ހާސްވެ ޖެހިލުންވެފައި އިންހެނެވެ. އެކަން އަރްސަލްއަށް ފާހަގަވިއެވެ. (ނުނިމޭ)


Photo shoot akah Jhanvi ge isthashigandu koshaalaifi\nފޮޓޯ ޝޫޓަކަށް ޖާންވީގެ އިސްތަށިގަނޑު ކޮށާލައިފި\nޖާންވީގެ އިސްތަށިގަނޑު ކޮށާލީ ކޮސްމޯޕޮލިޓަންގެ ކަވަރ ފޮޓޯ ޝޫޓް ކުރުމަށް\nކ. މާލެ 1 ޖެނުއަރީ 2019 | އަންގާރަ 20:03 3,348\nޖާންވީ ކަޕޫޜު - ގޫގުލް\nބޮލީވުޑްގެ ތަރި ޖާންވީ ކަޕޫރު ފޮޓޯ ޝޫޓަކަށް އެނާގެ އިސްތަށިގަނޑު ކުރުކޮށް ކޮށާލައިފި އެވެ.\nޖާންވީ އޭނާގެ އިސްތަށިގަނޑު ކޮށާލާފައި ވަނީ ކޮސްމޯޕޮލިޓަން މެގަޒިންގެ ޖެނުއަރީ މަހުގެ ކަވަރ ފޮޓޯ ޝޫޓް ކުރުމަށް ކަމަށް ރިޕޯޓްތައް ބުނެއެވެ.\n"ކޮސްމޯޕޮލިޓަން" އިންސްޓަގްރާމް ޕޭޖްގައި ހިއްސާކޮށްފައިވާ ވީޑިއޯގައި ޖާންވީ ބުނެފައިވަނީ އޭނާގެ އިސްތަށިގަނޑު ކުރުކޮށް ކޮށާލީ ކަވަރ ޝޫޓްއަށް ކަމަށާއި އެކަމާއި އެނާގެ ބައްޕަ ވަރަށް ރުޅިގަދަވާނެ ކަމަށެވެ.\nޖާންވީ ވަނީ މީގެ ކުރިން "ބްރައިޑްސް ޓުޑޭ"، "ވޯގް އިންޑިއާ"، އަދި "ގްރޭޒިއާ" ގެ ކަވަރ އަށް އަރާފައެވެ.\nކޮސްމޯޕޮލިޓަން ގެ ކަވަރ އަށް އެރި އިތުރު ތަރިންގެ ތެރޭގައި އާލިއާ ބަޓް އާއި ޝްރައްދާ ކަޕޫރުގެ އިތުރުންވެސް އިތުރު ތަރިން ހިމެނެއެވެ.\nޖާންވީ ވެގެން ގޮސްފައިވަނީ ބޮލީވުޑް ތަރިންގެ ތެރެއިން އެންމެ ފާހަގަކޮށްލެވޭ އެއް ގްލެމަރަސް ތަރިއަށެވެ. އަދި އެނާ ވަނީ ޕަޕަރާޒީންގެ ފޭވަރިޓަށް ވެގެން ގޮސްފައެވެ.\nމިއަހަރުގެ ފެބްރުއައީ މަހު ކުއްލި ގޮތަކަށް މަރުވި ބޮލީވުޑްގެ ފުރަތަމަ އަންހެން ސުޕަރ ސްޓާ ސްރީ ދޭވީގެ ދޮށީ އަންހެން ދަރިފުޅު ޖާންވީ ބޮލީވުޑަށް ތަޢާރަފް ވެގެން ގޮސްފައިވަނީ "ދަޅަކް" އިންނެވެ. އެފިލްމްގައި ޖާންވީ ފެނިގެން ގޮސްފައިވަނީ ޝާހިދު ކަޕޫރުގެ އެއްބަނޑު ކޮއްކޮ އިޝާން ޚައްތަރު އާއި އެކުގައެވެ. އެ ފިލްމްވަނީ ބޮކްސް އޮފީހުގައި ކާމިޔާބު ފިލްމަކަށް ވެގެން ގޮސްފައެވެ. އެގޮތުން އެ ފިލްމަށް ދުނިޔޭގެ އެކި ކަންކޮޅު ތަކުން ލިބުނު އާމްދަނީ ވަނީ 100 ކްރޯޑަށް އަރާފައެވެ. ޖާންވީ ދެން އެންމެ އަވަހަށް ފެނިގެންދާނީ ކަރަން ޖޯހަރުގެ ފިލްމް "ތަޚްތް" އިންނެވެ. އެ ފިލްމްގައި ޖާންވީގެ އިތުރުން ދެން ފެނިގެންދާނީ ރަންވީރު ސިންގް، ކަރީނާ ކަޕޫރު، ވިކީ ކައުޝަލް، އާލިއާ ބަޓް އަދި އެނާގެ ބޮޑުބޭބެ އަނިލް ކްޕޫރު އެވެ.\nމީގެ އިތުރުން އިންޑިއާގެ ފުރަތަމަ އަންހެން ކޮމްބެޓް ޕައިލޮޓް ގުންޖަން ސަކްސޭނާގެ ބައޯޕިކްގެ ލީޑް ރޯލުން ވެސް ޖާންވީ ފެނިގެންދާނެއެވެ. މި ފިލްމްގެ ސެޓްގައި ނަގާފައިވާ ބައެއް ފޮޓޯތައް ވަނީ ލީކްވެފައެވެ.\nއެންމެ ފަހުން އަޕްޑޭޓް ކުރީ: 18 ގަޑިއިރު ކުރި | ރިވިއު ކުރީ: ހުސެން ފިޔާޒް


އިންތިޚާބީ ހިންގާ ކޮމިޓީން ރާއްޖެ ޓީވީގެ ޚަބަރު ފީތާ ޕްރޮގްރާމަށް – MNUSU\nއިންތިޚާބީ ހިންގާ ކޮމިޓީން ރާއްޖެ ޓީވީގެ ޚަބަރު ފީތާ ޕްރޮގްރާމަށް\nރާއްޖެ ޓީވީއިން ގެނެސްދޭ ޚަބަރު ފީތާ ޕްރޮގްރާމްގައި ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އިން ބައިވެރިވެއްޖެ އެވެ.\nޕްރޮގްރާމްގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\nއާދީއްތަ ދުވަހުގެ ހަވީރު ގެނެސްދިން މި ޕްރޮގްރާމްގައި އެމް.އެން.ޔޫ.އެސް.ޔޫގެ ފަރާތުން ބައިވެރިވީ ނުވަ ވަނަ ދައުރުގެ އިންތިޚާބީ ރައީސް ޢަބްދުﷲ ޝަހުނީޒާއި، އިންތިޚާބީ ނައިބު ރައީސް (އަމަލީ) ޙުސައިން ޢަލީ އާއި އިންތިޚާބީ ސެކްރެޓަރީ ފާޠިމަތު ނަޝާތު ވަޙީދާއި އިންތިޚާބީ މީޑިއާ ކޯޑިނޭޓަރ ޝުޢައިބް މުޙައްމަދު އިޤްބާލެވެ.\nމި ޕްރޮގްރާމް މެދުވެރިކޮށް އެމް.އެން.ޔޫ.އެސް.ޔޫގެ އިންތިޚާބީ ހިންގާ ކޮމިޓީން ވަނީ9ވަނަ ދައުރަށް ރޭވިފައިވާ ބައެއް ޙަރަކާތްތަކާއި ބެހޭ ތަފްސީލު ދެއްވާފައެވެ. އެގޮތުން އަންނަ އަހަރު މުޅިން އަލަށް ހިންގުމަށް ނިންމާފައިވާ ބައެއް ޙަރަކާތްތަކުގެ ތަފްޞީލު ދެއްވާފައެވެ. އަދި އެމް.އެން.ޔޫ.އެސް.ޔޫއިން މިހާރު ހިންގަމުން ގެންދާ ބައެއް ހަރަކާތްތަކުގެ ތަފްޞީލުވެސް ވަނީ ދެއްވާފައެވެ.\nރާއްޖެ ޓީވީގެ ޚަބަރު ފީތާ ޕްރޮގްރާމަކީ، މަދަނީ ޖަމިއްޔާތައް، ކޮލެޖް/ ޔުނިވަރސިޓީ އަދި އެނޫންވެސް ފަރާތްތަކުން ކުރަމުން ގެންދާ މަސައްކަތްތައް ގެނެސްދެމުން އަންނަ ޕްރޮގްރާމެކެވެ. މީގެ ކުރިންވެސް އެމް.އެން.ޔޫ.އެސް.ޔޫއިން ވަނީ ދެ ފަހަރެއްގެ މަތިން މި ޕްރޮގްރާމްގައި ބައިވެރިވެފައެވެ.